
— Dani, nu cred ... refuzul amuzat al lui Willow de a-i permite 
fiicei sale de patru ani să guste din vinul ei, se opri când întâlni 
privirea bărbatului care tocmai intra în restaurant, iar mâna pe care o 
ridicase pentru a o împiedica pe Dani să ducă paharul la gură căzu, 
culoarea dispărând din obrajii fin cizelați. 

Jordan St.James. Știuse că mai devreme sau mai târziu un 
membru al familiei îi va telefona — în fond acesta era motivul pentru 
care-i informase despre vizita ei. Numai că ele tocmai sosiseră în 
această dimineaţă de la Londra și se așteptase la puţin mai mult timp 
ca să se instaleze la hotel și să se reacomodeze cu Jersey, cea mai 
mare din Insulele Normande, înainte de a trebui să se confrunte cu 
cineva din familia Russell. Ar fi trebuit să știe că bărbatul arogant care 
se apropia rapid de masa ei, nu va aștepta ca ea să se ducă la ei. 

— Oh, mami, este ... câh! începu Dani să tușească atunci când 
vinul pe care-l sorbise , în momentul de neatentie al mamei ei, îi 
ajunse în gât, fața ei drăgălașă înroșindu-se și ochii umezindu-i-se ... 
Mami! protestă ea, clipind rapid când gâtul păru să-i ia foc. 

— Dragă, ti-am spus să n-o faci, spuse Willow luând paharul din 

mâna subtirică și bătând-o ușor pe spate. 

— Care este necazul? se interesă vocea catifelată pe care Willow o 
cunoștea prea bine. 

Se întoarse doar pe jumătate ca să ia notă de prezenţa lui Jordan 
lângă masa lor, dar prima privire pe care o aruncă asupra lui fusese 
suficientă s-o convingă că era la fel de impozant ca întotdeauna, părul 
lui negru strălucind ca ebenul la lumina candelabrelor. În acel 
moment, fusese prea departe ca să-i vadă căpruiul catifelat al ochilor, 
dar știa că blândeţea lor era o păcăleală, că acest bărbat putea să 
distrugă verbal o persoană în timp ce ochii lui își mențineau căldura. 

— Acum nu mai are nimic, îi înlătură Willow îngrijorarea, dându-i 
lui Dani un pahar de apă ca să îndepărteze gustul pe care acum îl 
proclama “îngrozitor”. Am încercat să te avertizez, Dani. 

Vocea ei se îmblânzi considerabil când se adresă fiicei ei, dându-i 
la o parte o șuviță de păr blond de pe faţa încă roșie. 

Dani își încreți nasul și-și privi mama. 

— Te simţi rău, mami? 

— Ce te face să crezi asta? întrebă ea, uimită. 

— Pentru că vinul are gust de medicament! se strâmbă fetita. 

Willow își înăbuși zâmbetul cu un efort, îndoindu-se că Jordan St. 
James găsea remarca la fel de amuzantă — el rareori zâmbind și nu-l 
văzuse niciodată râzând. 

— Eu aș bea numai limonadă până când aș fi la fel de mare ca 
mami, o sfătui el cu gravitate. Atunci, vinul nu va mai avea gust de 
medicament. 

Acum, când accesul de tuse părea să se fi terminat, interesul lui 
Dani se mută asupra bărbatului înalt, brunet, care stătea lângă masa 
lor, indiferent la privirile curioase ale celorlalți oaspeţi care aleseseră 
să mănânce în eleganța liniștită a restaurantului hotelului. Dar asta 

era tipic pentru Jordan, își aminti Willow; era atât de plin de el, încât 
nu remarca reacţiile oamenilor în marea majoritate a timpului. 
Chelnerii care se mișcau prin apropiere erau cu siguranță conștienți 
de prestigioasa identitate a vizitatorului ei. 

Dani îl privi cu ochii ei verzi și nevinovaţi. 

— Tu arăţi ca fotografiile tatălui meu, constată ea curioasă. 

Willow avu o tresărire de surprindere, întorcându-se să se uite la 
Jordan, în întregime de această dată. Poate că Russell și cu el erau 
puţin asemănători: amândoi foarte înalți și bruneţi, caracteristicile 
faciale ușor similare, ceea ce nu era surprinzător ținând cont de 
relaţia lor de rudenie. Dar similitudinea era doar 
superficială — Russell era o versiune mult mai slabă a lui Jordan St. 
James, nu chiar așa de înalt, nici aşa musculos, fața lui neavând 
puterea de caracter înscrisă atât de marcant la celălalt bărbat, deși din 
pură frumusețe la modă, majoritatea femeilor îl considerau pe 
Russell cel mai atrăgător dintre ei doi, trăsăturile lui Jordan fiind mai 
aspre decât standardul de frumuseţe clasică. 

Jordan îi zâmbi lui Dani. 

— Asta din cauză că el şi cu mine suntem veri. 

Arătând atât de sever, vocea lui Jordan ar fi trebuit să fie și ea 
severă, dar era la fel de catifelată ca ochii lui, posedând o vrajă care-i 
trimise lui Willow un fior de-a lungul spinării. 

— Chiar? ochii lui Dani se luminară la această dezvăluire, știi că ... 

— Ah, Barbara, se uită recunoscătoare Willow la cealaltă femeie 
care acum se mișca în spatele lui Jordan, încercând să atragă atenţia. 
Ai putea s-o duci acum pe Dani în apartamentul nostru? 

— Oh, mami, chiar trebuie? protestă fiica ei. Nu sunt deloc obosită 
şi... 

— Danielle Stewart, n-ai făcut nimic în afară că ai căscat continuu 

de când am venit aici, o ademeni ea. Acum, du-te cu Barbara și 
comportă-te cum trebuie, suntem obosite și a fost o zi lungă. 

— Chiar trebuie? încercă ea să se opună. 

Expresia ei se îndulci în fața iritării de pe faţa fetiţei, un semn 
sigur de oboseală, față de obișnuita ei expresie veselă. 

— Trebuie, îi spuse ea cu fermitate. Urc și eu în câteva minute, 
promise când Dani se ridică în picioare cu șovăială. 

Urmări ieșirea fetiţei din restaurant, conștientă de prezența 
amenințătoare a lui Jordan lângă ea. Dar când Dani părăsi sala cu 
Barbara, nu avu de ales decât să se întoarcă și să-l privească. Nu era 
ușor. 

— Vrei să stai? întinse ea o mână spre scaunul din faţa ei, pe care 
Dani tocmai îl lăsase liber. 

El înclină brusc capul. 

— Seamănă foarte bine cu tine, rosti el cu asprime, în timp ce se 
așeza. 

— Da, încuviinţă ea scurt, sigură că întreaga familie a lui Russell ar 
fi preferat ca Dani să nu fi semănat deloc cu străina care îndrăznise să 
se mărite cu el. 

Ochii lui se îngustară la atitudinea ei ofensată. 

— Asta n-a vrut să fie o critică. 

— Nu? îl zeflemisi ea. 

— Nu. Eşti o femeie foarte frumoasă, constată el cu o voce 
inexpresivă. 

Ştia că nu încerca să fie politicos sau nesincer, că Jordan St. James 
spunea doar ce credea, de fapt. 

Când îl întâlnise prima dată pe acest bărbat, era o inocentă cu 
ochi mari, păr blond ciufulit și un farmec stângaci, dar în anii care 
urmaseră, doamna Russell Steward reușise să capete o aparență 

sofisticată, să poarte doar cele mai elegante haine, să aibă părul coafat 
în așa fel încât să nu îndrăznească să se mai ciufulească. Da, peste ani, 
cel puţin căpătase o încredere în sine de suprafaţă. Numai că această 
încredere începea s-o părăsească atunci când se confrunta cu familia 
lui Russell și rămânea la fel de vulnerabilă ca la șaptesprezece ani. 

Jordan se lăsă pe spate în scaunul său, refuzând oferta chelnerului 
să i se alăture lui Willow la cafea. Costumul negru pe care-l purta 
scotea în evidență masculinitatea aspră a trupului lui, iar o cravată 
maro era înnodată la gâtul cămășii crem. Negrul părului lui era 
împestrițat cu gri, la o inspecţie mai amănunțită, amintindu-i lui 
Willow că intrase în al treizeci și optulea an de viață. Deși niciodată 
nu-i păruse tânăr, iar Russell adesea spusese că Jordan se născuse 
bătrân. 

Orfan de la cinci ani, Jordan fusese luat în casa surorii tatălui său, 
Simone Stewart şi a soţului său David, iar el și cu Russell fuseseră 
crescuți ca fraţii. Rivalitatea frăţească pe care Russel o simţea pentru 
vărul său părea să nu aibă ecou la acest bărbat plin de sine. 

— Totuși, adăugă el încet, femeile frumoase nu sunt întotdeauna 
cele mai bune mame. Ele au atât de multe alte interese. 

Întâlni privirea ei cu suavitate când o văzu că-și tine respirația din 
cauza insultei lui. 

Din momentul când îl întâlnise pentru prima oară, cu cinci ani în 
urmă, Willow nu-și putea aminti nicio ocazie când acest bărbat nu se 
abătuse vreodată din felul lui de a fi ca să fie politicos cu ea. Păruse 
s-o dispalcă instantaneu și o tolerase doar fiindcă era soţia lui Russell. 

Dar odată cu maturitatea, ei i se întărise şi încrederea că era la fel 
de bună — dacă nu chiar mai bună! — decât orice membru al acestei 
familii, incluzând bărbatul încrezut care o privea atât de distant. 

— Nu mai mult decât orice alt părinte singur, ripostă ea încordată. 

El dădu din umerii lui lati. 

— Majoritatea părinţilor singuri n-au bogăţia pe care o ai tu și aleg 
totuși să meargă să muncească spuse el dispreţuitor. Cum îţi merge 
afacerea? 

Willow simţi că i se urcă sângele la cap, ştiu că ochii trebuie că-i 
strălucească ca smaraldele, luminându-i obrajii în mod normal palizi. 

— Afacerea merge bine răbufni ea. Și eu nu merg la muncă deloc. 
Îmi fac treaba de creaţie acasă. 

— Şi cine are grijă de magazinele pe care le-ai deschis pentru 
promovarea creaţiilor? 

N-ar fi trebuit să fie surprinsă că Jordan ştia atât de multe despre 
ea;putea să fie Dani doar o fată și nu moștenitorul de sex masculin al 
familiei la care se sperase, dar era unica nepoată pe care o avea 
familia Steward şi fusese lăsată în custodia lui Willow. Chiar la 
distanţă de Jersey, familia trebuie să fi fost cu ochii pe Dani și astfel, 
puţin și asupra lui Willow. 

— Am unul în Londra, altul în New York și unul ultim în Jersey, îl 
contrazise ea. Şi fiecare dintre ele este condus de un manager 
competent. Dacă încerci să mă acuzi că sunt o mamă neglijentă, cred 
că ar trebui să încerci din nou, îl sfătui ea cu ciudă. 

EI își ridică sprâncenele negre. 

— Nu crezi că lăsând o fetiță de patru ani să se distreze cu vinul la 
.„. se uită la ceasul de aur de la mână, ora nouă, este neglijenţă? 

Dani nu se distrase cu nimic, dar n-avea de gând să-și justifice 
acțiunile acestui bărbat. Nu mai trebuia să-i explice nimic, lui sau 
altui membru al acestei familii. 

— Ce te deranjează mai tare, vinul sau ora întârziată? îl zeflemisi 
ea. 

— Ambele, scrâșni el din dinţi. 

Ea scoase un oftat iritat și-și luă poșeta. 

— Dani nu arată și nu se comportă ca un copil oropsit. 

Ea se ridică, mulțumindu-i chelnerului care-o servise, înainte de a 
ieși din sala de mese, înaltă și suplă, albastrul-deschis al rochiei pe 
care o crease ea însăși, fiind în contrast perfect cu blondul părului 
care-i cădea până la umeri, dându-i înfățișarea de Alice în Tara 
Minunilor. 

Ajunsese la picioarele scărilor elegante când simţi strângerea unor 
degete ferme pe încheietura mâinii. Având avantajul că era deja cu 
două trepte mai sus, se întoarse și se trezi ochi în ochi cu Jordan 
pentru prima dată, efectul acelor ochi căprui și calzi fiind și mai 
devastator. I se opri răsuflarea când simţi prima sclipire de interes la 
un bărbat pe care-l cunoștea de multă vreme. De foarte multă vreme. 

Reacţia ei iniţială faţă de acest interes fu panica și-și trase mâna 
din strângerea lui când ochii lui se îngustară. 

— Am aranjat s-o iau pe Dani să-ţi vadă părinţii mâine 
după-amiază, îi spuse ea cu tărie. Chiar nu văd motivul pentru vizita 
ta din astă-seară. 

Cu excepţia ca s-o supere. Și reușise! 

EI își vâri mâinile în buzunarele pantalonilor. 

— Mi s-a cerut de către Simone și David să văd dacă nu te-ai 
răzgândit să stai cu ei, în loc de acest hotel. Locuiesc doar la o 
jumătate de milă distanţă! 

După divorțul de Russell anul trecut, Willow fusese de acord ca 
Simone și David să-și poată vedea nepoata ori de câte ori era posibil 
şi această călătorie de afaceri a ei la Jersey, pentru a-și controla cel 
mai nou magazin, fusese o ocazie ideală pentru ei s-o facă fără să 
provoace prea multă tulburare în viața lui Dani. Dar când se mutase 
din casa Steward cu trei ani în urmă, își jurase să nu mai pună 

piciorul acolo niciodată. N-avea de gând să-și calce jurământul. 

— Hotelul este mai convenabil ... 

— Decât o vilă de lux unde tu și Dani aţi avea propriul vostru 
apartament? o ironiză Jordan plin de dispreț. 

Acea vilă luxoasă fusese inchisoarea ei vreme de opsprezece luni, 
cu vizite frecvente din partea temnicerului său. 

— Avem propriul apartament și aici, Jordan, refuză ea cu răceală, 
dându-se la o parte ca să permită altui cuplu, care tocmai părăsea 
restaurantul, să urce scările. 

Jordan păru iritat chiar şi de această întrerupere. 

— Hai să mergem să ne plimbăm pe afară, unde nu putem fi auziti, 
sugeră el încordat. 

— Trebuie să urc la Dani, îi reaminti ea, scuturând din cap. 

— Nu poate avea grijă de ea distinsa domnişoară Gibbons? o 
zeflemisi el. Credeam că pentru asta ai angajat o doică! 

— Dani mă așteaptă să vin s-o pun în pat, cum fac întotdeauna. 

Fl înclină ironic din cap. 

— În acest caz, o să iau o băutură de la bar și o să te aştept afară. 

Willow se uită afară. În acest septembrie târziu, cerul nopții 
luminat de lună era presărat cu un milion de stele care sclipeau, și 
adia o briză caldă dinspre mare. Era o noapte făcută pentru iubiţi, să 
se plimbe mână în mână de-a lungul plajelor de aur. Fuseseră multe 
seri ca acestea când locuise aici, atât de puţin, dar nu împărtășise 
niciuna dintre ele cu un iubit. Și nu credea că plimbarea sub clar de 
lună, cu picioarele prin nisip, i-ar fi trecut vreodată prin cap lui 
Jordan! 

Ea încuviinţă cu răceală. 

— Dacă asta vrei să faci, vei avea de așteptat niște minute, îl 
avertiză ea. Întotdeauna îi citesc lui Dani o poveste înainte de culcare. 

— Nu faci prea mult pe mama devotată? rosti tărăgănat Jordan, cu 
o voce plictisită. 

— Eu sunt o mamă devotată, îl puse ea la punct. Dani și cu mine 
așteptăm cu nerăbdare acest moment al serii. 

— Sunt surprins că o doamnă atât de ocupată ca tine își poate găsi 
timp, o luă el în râs. 

— Jordan. ... 

— Îmi pare rău, spuse el fără pic de regret. Dar indiferent cât de 
mult vrei să stai cu Dani, nu plec nicăieri. 

Willow se întoarse și se îndepărtă, iritată profund de aluzia lui că 
Dani ar ocupa alt loc în afară de primul în viaţa ei. Muncise mult, 
recunoscu ea, acest ultim magazin al creaţiilor ei exclusiviste 
atrăgând atât pe rezidenții bogaţi cât și pe vizitatorii acestei mici 
insule fermecătoare și având mai mult succes decât își închipuise 
vreodată. Dar cariera ei în design de modă nu dusese la neglijarea lui 
Dani; petrecea fiecare moment disponibil împreună cu fiica sa. Și 
dacă Jordan St. James ar fi știut ceva despre ea în afara rapoartelor pe 
care evident le primea de la ea, ar fi știut asta. Dar el n-o cunoștea cu 
adevărat sau lucrurile care se întâmplaseră în viaţa ei ca să facă din ea 
o femeie a forței și caracterului, o femeie care doar la douăzeci și trei 
de ani era una dintre creatoarele de modă de cel mai mare succes din 
Londra, reușind în tot acest timp să fie ceea ce-i plăcea cel mai mult 
— o mamă atentă și drăgăstoasă pentru Dani. 

— Te simţi mai bine acum? o întrebă pe Barbara după, ce-i dădu 
drumul în apartament. 

— Mult mai bine, încuviință cealaltă femeie. Jordan St. James? o 
compătimi ea când o văzu pe Willow arătând încă palidă după 
întâlnirea cu bărbatul. 

— Da, se strâmbă, punându-și poșeta pe o măsuţă. Dani este în 

pat? 

Cealaltă femeie dădu din cap; o femeie liniștită și capabilă de 
treizeci și cinci de ani, care o ajutase la îngrijirea lui Dani în ultimii 
trei ani. 

— Este obosită spuse ea, dar este hotărâtă să-și asculte povestea. 

Willow zâmbi, știind din experienţă că indiferent cât ar fi fost de 
obosită, fiica ei nu s-ar fi culcat până nu-și auzea una dintre poveștile 
preferate și nu ducea la nimic s-o scurtezi ca să adoarmă mai repede, 
fiindcă Dani le ştia pe dinafară! Nu că lui Willow îi păsa — era timpul 
zilei pe care amândouă îl adorau, câteva minute de pace și liniște 
după evenimentele zilei. 

Dani se ridică în capul oaselor, imediat ce Willow intră în 
dormitor. Era micuță pentru vârsta ei, dar fragilitatea aparenţei nu se 
potrivea cu felul exuberant în care aborda viaţa, pusă mereu pe șotii. 

Willow se așeză pe o parte a patului ca s-o îmbrățișeze, râzând 
când braţele mici i se atârnau de gât, Dani începând să scoată chicote 
când Willow încercă să-și recapete libertatea. Era un joc pe care-l 
jucau în fiecare seară, dar niciuna dintre ele nu se plictisise de el. 

Dani deveni serioasă când se așeză înapoi pe perne. 

— Bărbatul de la parter ... 

— Unchiul Jordan, interveni Willow repede, habar neavând dacă el 
ar fi aprobat sau nu titlul, când nu era un unchi adevărat, ci un văr. 

— Mm, încuviință din cap fiica ei. L-am cunoscut când eram 
copilaș? 

Dani trecea prin stadiul de a fi fascinată de faptul că fusese cândva 
la fel de mică precum bebelușii pe care-i vedea în cărucior când se 
plimbau în parcul de lângă casă. 

— Putin, îi confirmă Willow. Deși nu cred că unchiului Jordan îi 
plac prea mult bebeluşii. 

Ştia că era blândă, că Jordan abia se uitase la Dani până când nu 
avusese un an și fusese în stare să se ţină pe picioare și să se ducă 
unde voia! 

— Acum pare să mă placă, spuse Dani gânditoare. Locuiește cu 
bunica și bunicul? 

Willow scutură din cap. 

— Are propria lui vilă, la mică distanţă de a lor. 

— Dar... 

— Ora poveștii, domnişoară, o atenţionă Willow când pleoapele 
lui Dani dădeau să cadă obosite, în ciuda interesului pentru noul ei 
unchi. Putem vorbi despre unchiul Jordan mâine. 

Așteptatul protest se ivi repede, dar Willow o calmă imediat când 
începu să-i citească povestea preferată despre un urs zăpăcit. 
Neobișnuit pentru Dani, adormi la jumătatea poveștii și Willow simţi 
o înțepătură de vinovăţie, fiindcă o ţinuse în picioare atât de târziu 
după călătoria de astăzi. Dar Dani aţipise la vremea prânzului 
înaintea zborului lor, o altă întâmplare neobișnuită pentru ea și 
astfel, Willow îi îngăduise să stea mai târziu seara și fusese zgomotos 
criticată pentru asta! Dar critica din partea familiei Russell nu era 
nimic nou. 

— Încă mai crezi că a fost o idee bună să alegi Jersey pentru al 
treilea magazin? o privi Barbara îngrijorată, când se întoarse în 
salonaş. 

Ea se strâmbă. Când venise timpul pentru un al treilea magazin 
pentru desfacerea creaţiilor ei, opțiunea fusese Paris, dar după o 
matură chibzuinţă, hotărâse că era prea ostentativ, și raportul de 
fezabilitate pe care-l primise asupra lui Jersey fusese mult mai 
promițător: o mulţime de rezidenţi bogaţi și iată, doar la paisprezece 
mile de Franţa. Hotărâse că era timpul să-și îngroape stafiile, dar nu 

realizase la acea vreme cât de greu urma să fie! 

— Sunt o femeie de afaceri, stabili ea cu fermitate. Jersey era 
alegerea perfectă. 

— Şi familia Stewart pare să gândească la fel, accentuă cealaltă 
femeie. 

Barbara era mai mult o prietenă, pentru ea ca și pentru Dani, 
căreia i se spusese de la început de legătura ei cu bogata și influenta 
familie Stewart. 

— Atunci, va trebui să le spun că și-au făcut idei greșite în privința 
acestui lucru, nu? spuse Willow hotărâtă, luându-și poșeta încă o 
dată. Nu trebuie să-ţi cer să fii atentă la Dani ... 

— Nu, zâmbi Barbara; cele două femei erau într-un acord perfect 
asupra fericirii lui Dani. 

Willow făcu o pauză după ce ieși din hotel să-l urmărească pe 
Jordan neobservată câteva momente. Câteva mese și scaune fuseseră 
plasată în fața hotelului dominând golful, dar Jordan renunțase la 
confortul lor ca să stea lângă peretele hotelului, scrutând marea cu 
ochii îngustaţi, sorbind ocazional din paharul pe care-l ţinea în mână, 
cu o expresie întunecată. Arăta și mai amenințător în lumina lunii, 
mare, negru și infinit de puternic. 

El începu să se întoarcă încet, ca și cum i-ar fi simţit privirea și 
Willow înaintă instantaneu, nevrând să fie prinsă că-l privește. 

— La fel și tu? o îndemnă el abrupt. 

Ea se încruntă mirată, acceptând Martiniul cu limonadă pe care 
chelnerita i-l adusese, evident la comanda lui Jordan — era băutura ei 
obișnuită după cină. Era surprinsă că își amintise un lucru atât de 
mărunt. 

— Poftim? ceru ea o explicaţie la întrebarea lui, de îndată ce 
rămaseră iar singuri. 

— Dani a întrebat mai devreme dacă și tu ești bolnavă, îi reaminti 
el supărat. Ea este bolnavă? 

— Barbara a avut o migrenă de la zborul cu avionul, îi explică ea. 
Am crezut că ar fi mai bine dacă Dani și cu mine am cina împreună la 
restaurant, ca Barbara să se poată odihni. Și a fost limpede că a mers. 

Prea târziu își dădu seama că o scuzase pe Dani de a fi în 
restaurant cu ea atât de târziu seara. 

Gura lui Jordan se răsuci de parcă simţea iritarea ei din cauza 
recunoașterii acestui fapt. 

— Se simte mai bine acum? întrebă el rar. 

— Mult mai bine, ripostă ea, părul ei strălucind ca argintul în 
lumina lunii. Cred că aveai mult mai multe lucruri de discutat cu 
mine? îl zori ea, vrând ca această conversaţie să se termine cât mai 
repede posibil. 

Şi nu din cauză că era obosită. 

— Aceleași lucruri, răspunse el cu asprime. Îti dai seama de jena 
pe care o provoci Simonei și lui David, alegând să stai la un hotel în 
loc să stai în casa lor? 

Ea își dădu capul pe spate a sfidare, delicateţea trăsăturilor ei 
cizelate evidenţiindu-se clar; ochi mari și verzi, un năsuc cârn, gura în 
dezacord cu trăsăturile fine, plină și bosumflată provocator. 

— O fi Dani nepoata lor, dar eu nu mă înrudesc deloc cu ei, scrâșni 
ea din dinți. Și n-am de gând s-o las pe Dani să stea undeva fără mine. 

— Eşti nora lor! scăpărară ochii lui Jordan în noapte. 

— Ex-noră, îl corectă ea, încordată. Sunt sigură că șederea mea la 
hotel nu poate fi mai stânjenitoare pentru ei decât să trebuiască să 
stau cu ei! Niciodată nu m-au acceptat ca soţie a lui Russell și n-am 
intenţia de a fi pusă eu sau Dani în situaţia de a fi “musafir” în casa 
lor. 

— Nu le-ai dat nicio şansă vreodată ... 

— Ei nu mi-au dat mie nicio șansă! îl avertizară scăpărând ochii ei. 
Cine crezi că era mai vulnerabilă, bogata familie Stewart sau tânăra 
fată care se căsătorise cu unicul lor fiu? 

— Simone a fost supărată de rapiditatea cu care a avut loc nunta... 

— La fel și eu! ... Era atât de încordată, încât un vânt puternic ar fi 
despicat-o în două ... Dar mărunțișuri ca sarcina au un fel de a se 
arăta cu cât aștepți mai putin! 

Gura lui Jordan se subție. 

— Ţi-ai căpătat bărbatul cel bogat, nu-i așa? 

Willow încetă să mai respire în fața acestei acuzaţii. Oh da, își 
făcuse rost de un bărbat bogat, intangibilul Russell Stewart, care 
hotărâse că o dorea ca soţie. Dar fusese gravidă în trei luni cu copilul 
lui la căsătoria lor, aranjată în grabă într-un oficiu de înregistrare din 
Londra, și nici Simone și niciuna dintre prietenele ei snoabe nu 
uitaseră niciodată acest fapt. 

Ea răsuflă adânc. 

— Nu cred că dacă ne insultăm reciproc o să ușurăm situația care 
este și așa stânjenitoare, spuse ea cu un calm pe care nu îl simţea. 

— Nu mi-am dat seama că insult, şuieră Jordan. Credeam că 
tocmai stabileam faptele așa cum s-au întâmplat. 

Acest om știa ce face sută la sută din timp, fapte sau nu, știa că o 
insultase chiar acum. Și era adevărat, se măritase cu un bărbat bogat, 
și sarcina ei fusese motivul căsătoriei în grabă. Dar Jordan se înșela 
crezând că îl prinsese pe Russell în această căsătorie; el o prinsese în 
capcană. 

— Măcar de le-ai cunoaște, spuse ea încet. 

— Așa cum erau, i-o tăie Jordan cu duritate. Russell a fost distrus 
când l-ai părăsit și ai luat-o pe Dani cu tine. Divorțul aproape l-a 


PROMISIUNEA UNEI VIEŢI FERICITE 19 


terminat complet. 

Era conștientă de sentimentele lui Russell, așa cum era conștientă 
și de ale sale. Singura emoție la vremea divorțului fusese ușurarea ... 
şi eliberarea. 

— N-am venit la Jersey să discut trecutul ... 

— De ce te-ai întors aici? Ochii lui erau acum de un negru catifelat. 

— Așa cum ai specificat, sunt o femeie de afaceri, stabili ea calm, și 
această călătorie va combina treburile cu vizita lui Dani la bunicii ei. 

— Bănuiesc că vei face această vizită cu ea? rosti el tărăgănat. 

Ea îi aruncă o privire cercetătoare. 

— Bineînţeles. Ai vreo obiecţie? 

— Niciuna, replică el. Cât intenţionezi să stai pe insulă? 

Gura ei se strânse la lipsa de tact a întrebării. 

— Faci parte din aceeași securitate care cere tuturor vizitatorilor 
insulei să semneze în registrul de poliție când te cazezi în hotel? îl 
ironiză ea. 

— Nu. Tonul lui aspru arăta că era deoparte de a fi amuzat. Dar 
trebuie să ai idee despre cât intenţionezi să stai. 

Willow se încruntă. 

— Am planificat să stau până joi, îi spuse ea precaută. Ce-l interesa 
cât timp stătea? Am o paradă de modă de terminat de aranjat pentru 
începutul lunii următoare. 

— Înţeleg. Jordan puse paharul gol pe masă, cu o expresie 
gânditoare. 

Willow îl privi suspicioasă. Părea îngrijorat de ceva și avu 
sentimentul că n-o să-i placă acel ceva. 

— Jordan, ce este? îl îndemnă ea, nervoasă. 

— S-a schimbat mult insula de când ai fost aici ultima dată? întrebă 
el. 

— Este la fel de frumoasă ca întotdeauna, îl dezaprobă ea 
încordată. Acum, spune-mi ce nu este în regulă? 

Fiindcă precis era ceva! 

EI își ridică sprâncenele negre cu aroganță la întrebarea ei. 

— Nimic nu este în neregulă ... Se uită de-a lungul golfului. Rar am 
timp să stau nemișcat și să admir frumuseţea golfului St. Brelade, 
murmură el încet. Am uitat cât de frumos este aici uneori. 

Ca unul dintre numeroșii consilieri financiari de pe insulă, Jordan 
era extrem de ocupat, insula fiind un centru financiar prosper cu 
taxele de invidiat și alte beneficii. Şi totuşi, Willow nu era deloc 
convinsă de observaţia lui știind că păstra ceva secret faţă de ea. 

— Poţi foarte bine să-mi spui, Jordan, îl îndemnă ea. Dacă nu vrei 
s-o întreb pe Simone, adăugă ea amenințător, știind că toți bărbaţii 
din familie o protejau pe femeia mititică și care reușise să-și ascundă 
inima de oţel și firea hotărâtă de ei toți. 

Gura lui se subtie la această ameninţare, iar ochii i se îngustară. 

— Eşti în dezacord cu mine, Willow, îi spuse el încet. 

Ea nici nu clipi la tonul lui amenințător, observând cum în ochii 
lui apare o umbră de respect. N-are decât să-și păstreze pentru el 
blestematul de respect! Ea dorea doar răspunsuri! 

— Vorbesc serios, Jordan, îl sfidă ea. 

— Şi eu, ripostă el. 

Un fior de teamă trecu de-a lungul spinării, dar nu exista niciun 
semn vădit al emoţiilor ei când continuă să-i susţină privirea în tăcere, 
dorindu-și ca el să-i vorbească. 

În cele din urmă, privirea lui Willow fu cea care se întoarse. 

— Te-ai transformat într-o adevărată tigroaică, nu-i așa? o ironiză 
el 

— Am devenit mai curând o supraviețuitoare, îl informă ea. 

El dădu din umeri. 

— S-ar putea chiar să nu se fi întâmplat. El spunea înainte că vine 
și apoi s-a răzgândit fără să anunţe. Simone ... 

— El? repetă Willow. Vrei să spui Russell, nu? Își înfipse unghiile în 
palme, trupul înțepenind de încordare. Îmi spui că vine aici? 

Jordan ridică din nou din umeri. 

— A spus doar că i-ar putea vizita pe Simone și pe David cândva în 
această săptămână — n-a fost nimic definitivat. 

— Ştia că Dani și cu mine venim aici? vru ea să știe. 

— Mă îndoiesc, deşi Simone trebuie să-i fi menţionat asta. Pentru 
numele lui Dumnezeu, nu fi atât de afectată, doar ai fost măritată cu 
el, adăugă Jordan dezgustat. 

Russell. Russell cu ochi albaștri zâmbitori, păr negru și lung, și cu 
trupul unui zeu grec. Trecuse un an de când îl văzuse ultima dată, 
primele șase luni din acest timp așteptând să-l vadă de fiecare dată 
când deschidea ușa sau se întorcea la un colţ, următoarele șase luni 
plină de recunoștință că nu-l văzuse. 

Acest ultim an de pace și liniște îi dăduse speranţa că se schimbase 
în acest timp. 

Dar poate că nu. 


Capitolul 2 


Primul gând al lui Willow când se dădu jos din pat în dimineața 
următoare, după o noapte lipsită de somn, era să fugă și să tot fugă. 
Dar făcuse asta când reușise în cele din urmă să-l părăsească și el o 
găsise din nou, refuzând să stea departe de viaţa ei. Poate că era 
timpul să stea și să-l confrunte. Chiar nu avea de ales — știa că, pentru 
binele lui Dani, nu putea continua să fugă de Russell. Și poate, totuși, 
va hotărî să nu vină după ea. Era o dorinţă lașă, dar niciodată nu 
pretinsese altceva. 

În timp ce Barbara o luă pe Dani s-o ducă la plaja din faţa 
hotelului, Willow rulă spre St.Helier să-și viziteze noul magazin, 
încrezătoare că se putea concentra asupra treburilor, cealaltă femeie 
având grijă de Dani. Mulțimea de cumpărători din magazin, în ciuda 
orei matinale, îi arătă că alesese bine cea de-a treia ei locaţie. 

Era plăcut s-o vadă pe Marilyn din nou; ea condusese magazinul 
din Londra până se mutase aici — erau vechi prietene. Pentru cineva 
care nu fusese sigur că se va adapta să trăiască pe o insulă doar de 
cincizeci și cinci de mile pătrate, Marilyn se acomodase foarte bine și 
era extaziată de frumuseţea vremii și atitudinea prietenoasă a 

locuitorilor. 

Lui Willow îi făcu plăcere să ajute la magazin, să discute cu 
Marilyn bârtele care circulaseră în cele trei luni de când nu se 
văzuseră și fu satisfăcută că totul mergea ca pe roate acolo, înainte de 
a pleca, imediat după ora douăsprezece, sigură că noua linie pe care 
o va introduce la prezentarea de modă din luna următoare va merge 
foarte bine aici. 

Le spusese Barbarei și lui Dani că li se va alătura la hotel pentru 
prânz și era foarte bine dispusă de succesul dimineții când cobori pe 
plajă pentru a le întâlni, oprindu-se brusc la jumătatea treptelor când 
văzu un bărbat brunet cu ele pe plajă, Dani flecărind cu el de parcă 
erau prieteni de când lumea. 

Apoi bărbatul se întoarse și lui Willow i se tăie răsuflarea când îl 
văzu pe Jordan așezat acolo. Pentru o clipă gândise că Dani avea 
dreptate că Russell și Jordan semănau. 

Jordan se ridică în picioare când se apropie de ei, scuturându-și 
nisipul de pe mâini. Ochii i se îngustară când îi cercetă faţa albă ca 
varul. Astăzi era îmbrăcat fără etichetă, pantaloni albi largi și o cămașă 
albă gen pirat, stil mult mai la modă decât orice altceva îl văzuse 
Willow purtând. 

Hainele albe arătau minunat pe pielea lui întunecată, și Willow 
constată încă o dată împotriva voinţei, că era un bărbat foarte 
atrăgător. În trecut fusese întotdeauna mult prea ocupată să fie 
nevasta lui Russell ca să-l vadă pe Jordan în acest fel, dar de două ori 
în tot atâtea zile, era conștientă fizic de el. Nu-i plăcea sentimentul. 

Jordan nu-i lăsase niciun dubiu că privea majoritatea sexului 
feminin cu dispreţ și, deși era în floarea vârstei, Willow îl văzuse 
rareori cu vreo femeie şi niciodată să aducă una acasă. Russell făcuse 
ocazional aluzie la o dragoste nefericită din trecutul lui Jordan, dar 

nu fusese destul de interesată să întrebe ce fusese. Acum, își dori să 
fi întrebat. Avea presentimentul că pentru un astfel de bărbat esta 
bine să ai toţi aşii la vedere. 

— Mami! se lumină fața lui Dani când o văzu și alergă pe nisipul 
auriu, cu codiţele de argint fluturând în adierea caldă, ca să se arunce 
în braţele lui Willow. Ţi-ai terminat lucrul pentru azi? întrebă ea, plină 
de speranță. 

Willow se uită la Jordan înainte de a răspunde, simțind 
dezaprobarea lui mută pentru o carieră care o ţinuse departe de fiica 
ei toată dimineața, carieră de care el spusese că n-avea nevoie. Se 
întoarse înapoi spre Dani. Neglijase ea oare acest copil frumos în 
favoarea carierei ei? Călătorii ca aceasta la Jersey erau rare, ca și cele 
la New York, și Dani întotdeauna o însoțea când trebuia să plece, 
chiar dacă rămânea în grija Barbarei. Dar întotdeauna își făcea 
treburile la Londra când Dani era la grădiniță, modelele ei fiind 
create când Dani era în pat pentru noapte. 

Indiferent ce gândea Jordan, era sigură că acorda mai mult din 
timpul ei și dragoste pentru Dani decât o puteau face multe femei în 
poziţia ei. Și întotdeauna exista Barbara. 

— Pentru astăzi, da, confirmă ea ușor, evitând privirea lui Jordan 
când se întoarse să admire castelul mare din nisip la care Dani lucrase 
toată dimineaţa, scoțându-și sandalele și înfundându-și tălpile în 
căldura nisipului, știind că arăta calmă și nepăsătoare în rochia ei 
verde-smarald cu cingătoare lată, neagră. Totul este OK, Barbara? o 
privi cercetător pe cealaltă femeie, care-i urmărea stând pe nisip. 

— Este OK, o asigură Barbara scurt. Domnul St. James ne-a ajutat 
să construim un șanț în jurul castelului. 

— Nu este frumos? Dani stătea încă agățată de mâna lui Willow. 
Unchiul Jordan a spus că îmi va arăta mâine un castel adevărat. 

Trebuie să ajungi la el peste mare și ... 

— Drumul este sub mare, Dani, o corectă Jordan cu indulgență. 
Nu te poti duce la castel până nu trece mareea; trebuie să folosim o 
ambarcatiune amfibie ca să ajungem până acolo. Și am spus că vom 
merge doar dacă mami este de acord, adăugă el dojenind-o cu 
blândeţe. 

Părea că Jordan fusese pe plajă ceva timp, construind șanțul și 
plănuind lucruri cu Dani, și nu se putu abtine să nu fie curioasă în 
privința motivului lui. O părăsise noaptea trecută la scurt timp după 
ce-i vorbise despre presupusa vizită a lui Russell la părinţii lui; poate 
că Jordan credea că ea se va întoarce în Anglia înainte de a trebui să 
facă faţă unei astfel de întâlniri. Ei nu-i surâdea în mod sigur ideea de 
a-l vedea din nou pe Russell, dar le spusese Simonei și lui David că o 
va aduce pe Dani să-i vadă și nu-și va călca cuvântul. 

— Mami? insistă Dani, îngrijorată de lipsa de răspuns a mamei sale. 

Willow îi zâmbi fiicei sale. 

— Te pot duce eu la Elisabeth Castle, Dani, dacă vrei să-l vezi. Sunt 
sigură că unchiul Jordan este prea ocupat la serviciu ca să-și ia timp 
liber. 

Se uită la el provocator, suspicioasă în privința propunerii pe care 
i-o făcuse lui Dani; nu dăduse niciodată impresia că i-ar plăcea copiii 
și totuși era aici, făcând castele de nisip și oferindu-se s-o scoată 
mâine pe Dani. 

El dădu din umerii lui laţi, cămașa mișcându-se peste trupul 
puternic. 

— Lumea finanțelor se poate descurca și fără mine câteva zile, o 
contrazise el. Sunt sigur că lui Dani îi va plăcea castelul. 

Willow nu se putu opri să-şi pună mâinile protectoare și posesive 
pe umerii slăbuti ai lui Dani. Fiica ei părea mititică și vulnerabilă în 

costumul ei roșu de baie, care o făcea să pară subțirică și stângace. 

— Așa cum am spus, dacă vrea să meargă o voi duce eu. Sau o va 
face Barbara, adăugă ea hotărâtă. 

Ochii căprui se îngustară, dar indiferent ce avea de gând Jordan 
să spună rămase nespus căci Barbara îi propuse fetiţei să meargă 
amândouă să înoate în mare. Dani o luă la fugă încântată, 
încrezătoare că adulţii vor decide cine o va duce la castel și Barbara 
fugi după ea s-o prindă, înainte de intra în apa rece. 

Căldura dragostei dispăru din ochii lui Willow când se întoarse 
spre Jordan. 

— A fost frumos din partea ta să-ţi iei dimineaţă liberă pentru a 
petrece timpul cu Dani. 

În vocea ei se simțea că vrea să scape de el și știa că Jordan își 
dăduse seama după scăpărarea de furie din ochii de catifea. Era clar 
că lui nu-i plăcea. Își vârt mâinile în buzunarele de la pantaloni, 
trupul lui emanând furie. 

— Cum a fost magazinul? întrebă el. 

— Se pare că merge bine, răspunse ea la fel de calm ca și el, 
îngustându-și ochii ca s-o privească pe Dani, care se bălăcea lângă 
mal. 

Jordan încuviință din cap. 

— Am câteva prietene care și-au făcut cumpărături acolo. 

Ea se întoarse spre el cu ochii măriţi — era prima oară când îl 
auzea că existau prietene în viaţa lui. 

— Pe moment, majoritatea sunt curioase să vadă jucărioara cu care 
soţia lui Russell Stewart a găsit să se distreze după divorţ, îl luă ea în 
râs. Să sperăm că încă vor mai veni, odată curiozitatea dispărând! 

El se încruntă la propria ei ironie. 

— Sunt sigur că te înșeli în legătură cu modelele. Creaţiile tale sunt 

considerate foarte proaspete și feminine. 

— Chiar sunt, spuse ea fără a se lăuda ... Fiecare dintre creaţiile 
sale, în special rochiile de seară în care se specializase, scoteau în 
evidenţă mai mult partea feminină a femeii, ceea ce lipsise în moda 
ultimilor ani ... Dar am întâlnit câteva persoane din grupul Simonei 
acolo, azi-dimineaţă, şi nu erau chiar interesate de haine! 

— Întotdeauna ai avut această ciudată idee că prietenele Simonei 
nu te plac, o contrazise el cu o iritare prost mascată. 

— M-au disprețuit, îl corectă ea cu duritate. Fiica unuia dintre 
angajaţii lui Russell îndrăznind să se mărite cu un Stewart! scutură 
din cap cu ironie. Toţi s-au așteptat la o țărăncuţă stângace — și în 
mod cert, nu i-am dezamăgit! 

Nu era adevărată imaginea cu “țărăncuţă stângace” — niciodată nu 
locuise în afara centrului Londrei. Dar la șaptesprezece ani, încă elevă 
la colegiu și atât de evident de însărcinată, se simţise atângace și 
lipsită de aplomb când Russell o adusese să locuiască în casa 
părinților săi și o prezentase oamenilor care erau prietenii lui și care 
puteau fi și prietenii ei, acum că era nevasta lui. 

Dar existau puţine șanse să se întâmple astfel! Ea era fiica unui 
vânzător, hainele ei erau făcute evident din materiale ieftine, chiar 
dacă erau creaţii originale pe care le făcuse ea însăși și nu știuse nimic 
despre viața privilegiată pe care o duceau acești oameni, cu 
petrecerile lor sofisticate și haine de firmă. Morala lor nu putea fi 
numită sofisticată, doar cel mult “de gang” și ea nu dorea să facă parte 
din lumea asta. Exista un lucru pe care Russell nu-l discutase de la 
început — ea era proprietatea lui exclusivă. Toţi considerau amuzant 
că Russell părea îndrăgostit de mireasa-copil însărcinată, deși nu se 
putea spune că el era un exemplu de urmat, căci prietenii lui își 
continuau jocurile de budoar. 

— Tu ai fost cea care ne-ai disprețuit, o repezi Jordan supărat, 
părând să-și amintească la fel de bine acea vreme ca și ea. Cum te 
simti să fii una dintre noi? o tachină el. 

Ochii ei verzi scăpărară. 

— Sunt departe de a fi răsfăţată. Şi nu sunt nici privilegiată. A 
trebuit să muncesc, ba încă din greu, pentru ceea ce am astăzi. 

— Nu asta a spus avocatul lui Russell după divorț, îi spuse el cu 
dezgust. Russell ţi-a dat tot ce i-ai cerut, încă și mai mult. Bietul 
nebun era încă îndrăgostit de tine, nu? 

Willow se albi la faţă. 

— Nu este treaba ta, ripostă ea. Nu cred că ne cunoaștem atât de 
bine încât să vorbim despre vieţile noastre private. 

Jordan veni să se așeze în fața ei, amenințător de aproape, 
măsurând-o cu o privire plină de dispreţ. 

— Căsătoria ta cu Russell n-a fost niciodată privată, o zeflemisi el. 
Două întâlniri cu șeful tatălui tău și ai decis că îţi place ideea unui soț 
bogat, şuieră el. 

— Rămânând gravidă pentru a mă asigura că mă ia de nevastă! 
ripostă ea, înfierbântată. 

— Exact. Russell nu mai întâlnise pe cineva ca tine înainte, scrâșni 
el din dinţi. O dulce și nevinovată ... mică viperă. 

Ea își înăbuși revolta care-i venea pe buze. Lucrurile pe care le 
putea aduce în apărarea ei nu le putea spune nimănui. Niciodată. Cel 
puţin nu acestui bărbat dur și rece care era mai mult fratele lui 
Russell decât vărul său. 

— Părinţii tăi trebuie să fi fost încântați că ai reușit să prinzi un 
astfel de premiu bogat, continuă Jordan fără remușcare. Am auzit 
acum că tatăl tău este privit cu alţi ochi decât un vânzător obișnuit. 

Acestea erau două acuzaţii pe care nu le putea nega. Ambiţioasa 

ei mamă fusese extaziată când Willow îi spusese că fusese lăsată 
însărcinată de Russell Stewart şi urma să se mărite cu el. Și tatălui 
nu-i venise să creadă ce noroc a dat peste el când Russell îl 
promovase la iuțeală în poziţia executivă pe care o deţinea acum. 
Russell le cumpărase și o casă nouă, în cea mai la modă parte a 
Londrei și chiar dacă el și cu Willow erau divorțaţi acum, mama ei îl 
numea “minunatul lor ginere”. 

Jordan avusese dreptate în presupunerea că părinţii ei se 
bucuraseră de căsătoria ei, dar ea considera că aceste lucruri şi banii 
câștigați la divorț erau un preţ prea mic pentru ceea ce trebuise să 
plătească. 

— Ar trebui să vorbeşti cu Russell despre asta, îi spuse ea cu 
răceală. Îmi văd foarte rar părinţii, acum. 

— Sunt supăraţi fiindcă ai divorțat de găina cu ouăle de aur? o luă 
el în râs. 

Faptul că avea dreptate o rănea mai mult decât voia să 
recunoască. Părinţii ei nu fuseseră niciodată interesaţi să audă 
motivele pentru care, în cele din urmă, divorțase de Russell; erau 
doar furioși pentru faptul că o făcuse. Și-ar fi dorit atunci să le fi putut 
vedea ambiția lacomă când avusese șaptesprezece ani. Dar apoi se 
gândise la Dani și-și dăduse seama că, la urma urmei, ceva bun 
rezultase din căsătoria aceasta. 

Ridică din umeri. 

— Încă au casa pe care le-a cumpărat-o Russell și tatăl meu mai are 
slujba. 

— Asta din cauză că, la vremea divorțului, Russell încă te iubea. 

— N-am dorit să mă iubească, îi spuse ea lui Jordan. 

Ochii căprui îi cercetau faţa. 

— Mă întreb ce aveai de l-ai captivat pe Russell în tot acest timp? 

Adesea, se întrebase și ea același lucru — și vroia să distrugă orice 
era! Dar nu putea fi numită frumoasă, cu trăsăturile ei ștrengărești și 
părul blond. Nu poseda niciunul dintre artificiile care presupunea ca 
un bărbat să rămână captiv sub vraja ei. Dar Jordan avea dreptate, 
Russell fusese de acord să divorțeze când încă o mai iubea. Sperase 
ca absenţa lui din viaţa ei în ultimul an, să însemne că n-o mai iubea. 

— Habar n-am, spuse ea cu nepăsare. Acum, dacă ne scuzi, Dani 
trebuie să mănânce de prânz înainte de a merge să-i vadă pe mătușa 
şi pe unchiul tău. 

— Întotdeauna ai fost indiferentă la faptul că Russell te iubea, 
spuse Jordan, dezgustat. ÎL ştiu pe Russell de o viață, l-am urmărit 
cum femeile nu-i dădeau pace, în timp ce el le trata cu indiferență. Și 
apoi, la douăzeci și opt de ani te-a cunoscut pe tine, o fată nu mai 
mare de șaptesprezece ani, care l-ai tratat cu dispreţ în majoritatea 
timpului, cu indiferență plictisită în restul timpului! 

Niciodată cu indiferență! Dacă Jordan ar ști măcar că se înșela. 
Russell fusese prea solicitant, prea tare îndrăgostit de ea ca să fie 
ignorat! Jordan luă tăcerea ei drept confirmare a acuzării lui. 

— Ai frumuseţea unui înger, trupul unei sirene, și inima unei 
căţele! 

Willow îl urmări cum se îndepărtează, cu gura tremurând, simțind 
că-i vine să plângă. În trecut, Jordan avusese prea puţin timp pentru 
ea și aceasta era prima oară când o lăsase să cunoască adevăratele lui 
sentimente pentru ea. Și se înșela, se înșela atât de tare ... Nu avea 
inima unei căţele — nu avea inimă deloc — îi fusese sfărâmată cu ani 
în urmă de către un bărbat care o vrusese mai mult decât orice. 


KKK 

Dani abia era în stare să-și înfrâneze exaltarea de a-și vedea 
bunicii, în timpul scurtei călătorii. Simone și David o vizitaseră de 
câteva ori la Londra, dar acum ar fi fost prima oară când le întorcea 
vizita la casa lor din St. Brelode Bay, după un an. Willow trebui să 
recunoască faptul că era nervoasă să se întoarcă ea însăși acolo. 
Simone fusese întotdeauna politicoasă când le vizitase la Londra, dar 
aici, în casa ei, s-ar fi putut să nu mai simtă nevoia și amintirile 
trecutului, când fusese desconsiderată de femeia mai vârstnică, îi 
trecu prin minte în timp ce conducea. David Stewart era diferit, foarte 
ușor de înţeles cu el, total dedicat bijuteriilor exclusiviste pe care le 
vindea aici și în magazinul lui din Londra. 

Când se apropiau de casă, Willow se întrebă dacă fusese înțelept 
să-i dea Barbarei liber după-amiază, în loc să le însoțească — s-ar fi 
simțit mult mai bine, cu cel puţin o persoană de partea ei. 

Simti că îi crește neliniștea când văzu Mercedesul gri al lui Jordan 
parcat în faţa vilei, care avea o vedere maiestuoasă asupra golfului St. 
Brelade. Vila era construită din granit local, cum erau majoritatea 
caselor de pe insulă, piatra colorată de la roz la galben și de la maro 
la gri. Asta dădea structurii moderne o frumuseţe și o graţie care de 
obicei lipsea la noile clădiri. 

Dar frumuseţea casei nu împiedicase să fie o închisoare pentru 
Willow în trecut și tremură ușor când intră împreună cu Dani în 
interiorul răcoros, ca să fie conduse în salon, unde Simone și David 
le așteptau, Simone așezată grațios într-un fotoliu, David uşor adus 
de spate, pe sofa. 

Dar privirea lui Willow fu atrasă de bărbatul înalt care stătea în 
fața ferestrei. Se schimbase în pantaloni crem și cămașă maro, de 
când le părăsise în această dimineaţă și, deși nu arăta niciun pic din 
furia pe care o etalase la plajă, nu părea deloc de abordat. Nu era 

cinstit că fusese binecuvântat cu acei ochi de catifea când avea o 
inimă rece ca gheaţa! 

— Danielle! Faţa încă frumoasă se lumină când întinse mâinile 
spre Dani, care devenise brusc rușinoasă. 

La cincizeci și trei de ani Simone, își dădea mare osteneală să arate 
cel puţin cu zece ani mai tânără și cu părul ei ondulat și trupul zvelt, 
nu-i era greu să reușească. Willow recunoscu gânditoare rochia de 
mătase crem ca pe una dintre propriile ei creaţii. Dar era conștientă 
de faptul că această concesie a carierei pe care și-o făurise de când îl 
părăsise pe Russell putea fi doar de fațadă. Simone era o mare 
maestră a menţinerii impresiilor — putea să fi făcut fiul său un pas 
greșit luând de sotie o copilă însărcinată, dar Simone n-ar fi lăsat să 
se vadă niciodată de către cineva din afara familiei cât de tare ura 
acest lucru. 

— Va fi bine odată ce se obișnuiește cu voi din nou, mângâie 
Willow părul de la tâmpla fiicei sale. A vorbit despre voi tot timpul 
drumului până aici, adăugă ea în grabă, când ochii albaștri ai Simonei 
scăpărară înciudaţi la insinuarea că Dani îi privea pe toţi ca pe niște 
străini. 

Dar trecuseră câteva luni de când Dani își văzuse bunicii și pentru 
un copil putea fi un timp lung. Deși acceptase că nu fusese vina 
Simonei și a lui David, nu putuse nici să-i desconsidere ca bunici. 

— Ce părere ai despre niște înghețată? sugeră David, un bărbat 
înalt cu păr blond, în jur de cincizeci și cinci de ani cu ochi albaștri 
sclipitori. Avem ciocolată, favorita ta, o tentă el pe Dani, care ezita. 

— Cu un cornet colorat? spuse Dani repede, timiditatea 
dispărându-i la menţionarea aromei de ciocalată. 

— Roz sau verde, încuviinţă el. 

— Verde, te rog! Mami? ezită Dani, privind-o nesigură. 

— Bunicul face un cornet minunat de înghețată, o încurajă Willow, 
cu un nod în piept, când cei doi ieșiră din încăpere mână în mână, 
Dani povestindu-i bunicului ei despre grădiniță. 

După plecarea lor, în încăpere se instală o tăcere stânjenitoare. 

— Ce mai faci, Willow? se interesă cu răceală Simone, în cele din 
urmă. 

— Bine, mulțumesc. Dumneata? rosti Willow la fel de distant. 

— La fel, accentuă cealaltă femeie. Stai jos, nu vrei? 

Jordan nu scosese un cuvânt de când ea şi cu Dani intraseră în 
cameră, și-l privi curioasă când se așeză. De ce se deranjase să fie aici 
astăzi, dacă avea de gând să stea ca o statuie dezaprobatoare? De ce 
era aici? El nu mai locuia aici, și presupuse că se va duce la birou în 
această după-amiază, după ce lipsise dimineaţă. 

— Ai vrea să facem o plimbare cu mașina? întrebă el brusc, cu o 
voce aspră. 

— Nu, răspunse ea instantaneu, roșeața colorându-i obrajii când 
realiză cât de nepoliticos sunase. Mulţumesc, adăugă ea, stingherită. 

— Poate o plimbare prin grădină, atunci? o îndemnă el. 

Willow se uită la el cu ochii îngustaţi, având impresia clară că vroia 
s-o scoată afară pentru ca Simone și David să fie singuri cu Dani. 

— Nu ... mulțumesc, rosti ea sec. 

— Zău, Willow, cineva ar putea crede că n-ai încredere în mine și 
David să avem grijă de dani câteva ore! se răsti Simone. 

Willow întoarse cu calm privirea arzătoare a celeilate femei. 

— Nu este o problemă de încredere, doar că Dani este încă timidă 
cu dumneata și David. Poate altă dată, refuză ea. 

— Dumnezeule, cât de încântată trebuie să fii să ai puterea să spui 
dacă ne putem vedea sau nu nepoata. Tu ... 

— Simone! i-o tăie Jordan, avestizator. 

Simone se ridică în picioare. 

— Cred că niciunul dintre voi n-are vreo obiecţie dacă mă duc să 
mă alătur lui David şi Dani în bucătărie! 

Willow ştia că nu era o expresie care să ceară un răspuns. Își puse 
cuminte mâinile în poală, simțind tensiunea electrică emanând de la 
bărbatul din capătul camerei. Evident, dezaproba modul în care o 
blocase pe Dani să fie singură cu bunicii ei. Cel puţin avea răspunsul 
de ce făcea el aici — trebuia s-o ia undeva, astfel încât David și Simone 
să petreacă un timp singuri cu Dani. Nu avea deloc intenţia să se 
întâmple așa ceva. 

— O iubesc mult, să știi, rosti Jordan pe un ton aspru. 

Ea oftă. 

— Ştiu, înclină ea din cap. 

— Atunci, de ce... 

— Jordan, Dani are doar patru ani — las-o să se obișnuiască puţin 
cu ei înainte de a mă târî de aici! îl privi ea sfidătoare. 

O furie puternică îi întunecă obrajii. 

— OK, deci n-am fost prea subtili, oftă el înaintând în cameră. Fi 
vor doar ca lui Dani să-i placă să fie cu ei. 

— Fără prezenţa mea influentă, spuse ea luând în derâdere tactica 
lor. Tu și cu Simone nu v-aţi împăcat niciodată, iar Dani s-ar putea ca 
mai târziu să-ți urmeze exemplul. 

— Poate ajută cu ceva dacă cea mai plăcută amintire a mea despre 
Simone este să mă asigure că nimeni nu va îndrăzni să mă ignore în 
prezenţa ei! 

— Încerca să fie amabilă. 

— Sugera că snoabele ei de prietene aveau un motiv să mă ignore! 
ripostă Willow înfierbântată. De parcă mi-ar păsa de părerea vreuneia 
dintre ele! 

Își dădu capul pe spate, furioasă. 

— Ai lăsat să se înţeleagă foarte clar că nu-ți pasă, îi spuse Jordan 
liniștit. 

Ea îi aruncă o privire pătrunzătoare. 

— Faci să pară ca și cum era vina mea că erau numai lapte și miere 
în prezenţa Simonei și niște scorpii în spatele ei! 

— Poate că erau, parţial. Ne-ai tratat pe toţi cu dispreţ și ... 

— M-am săturat de această discuţie! Cred că până la urmă aș vrea 
să mă plimb prin grădină! se ridică ea în picioare. 

Jordan o privi în tăcere câteva momente tensionate, apoi înclină 
brusc din cap: 

— Foarte bine. Dacă ieşim prin bucătărie îi putem spune lui Dani 
unde suntem. 

Willow era foarte tulburată de această altercaţie pe care o avea cu 
Jordan de fiecare dată când se întâlneau. În trecut nu se certaseră 
niciodată, rar avuseseră ocazia să-și vorbească, dar să se mai şi certe. 
Era foarte supărător să găsești un adversar acolo unde înainte nu 
fusese decât indiferență. 

— Îmi pare rău, vorbi scurt Jordan, odată ce se aflară în grădina 
însorită. Dani fiind centrul atenţiei bunicilor ei, mă amestec în ceva 
care nu este treaba mea. Așa cum deja am accentuat atât de clar, 
adăugă el cu autoironie. 

Ea îl privi şocată din nou cât era de conștientă de el, ceea ce era 
ultimul lucru pe care şi-l dorea în viaţă. Nici acum, nici vreodată. 
Russell îi fusese suficient pentru restul vieții. 

— Ai mai auzit de la Russell despre planurile lui? întrebă ea când 
se simți în stare să discute despre fostul ei soț pe care nu-l mai văzuse 
de un an. 

— Nu, rosti tărăgănat Jordan. Dar atunci nu ne aşteptam să vină; 

vine când poftește dacă are chef. 

Da, asta semăna a Russell. Continuase să facă același lucru în viața 
ei chiar și după ce-l părăsise — era întotdeauna plin de pretenţii. Acest 
ultim an de tăcere fusese unul neobişnuit şi de aceea fusese calm și 
liniștit. Chiar și acum o ţinea în suspans. 

— ÎI vezi des la Londra? întrebă Jordan ca din întâmplare, și totuși 
ea simţi un interes important în a-i răspunde. 

ÎL privi cu curiozitate în timp ce se plimba prin grădina care era 
bucuria și mândria Simonei. Aici, florile păreau să crească la 
întâmplare, dar această aparentă dezordine era rezultatul multor ore 
petrecute de Simone, pentru a realiza acest efect. 

— Deloc de la divorţ, răspunse ea rar. De unde acest interes? 

EI își ridică sprâncenele negre într-o atitudine defensivă. 

— Dani a spus că eu arăt ca fotografiile tatălui ei, dăcu el din 
umeri. Pare un lucru ciudat să spună asta, dacă-l vede foarte des. 

— Russell are libertatea s-o vadă pe Dani ori de câte ori dorește ... 

— Încetează să iei orice remarcă pe care o fac ca pe o insultă sau 
ofensă personală! se întunecară ochii de catifea. Doar m-am mirat de 
remarcă. 

Ea oftă din cauza răspunsului ei iritat la ceea ce era doar o 
curiozitate, în fond. 

— Russell n-a cerut s-o vadă pe Dani de la divorţ și copiii uită atât 
de ușor ... Are o fotografie a lui lângă patul ei, dădu ea din umeri. 

La început, se îngrijorase din cauza lipsei de interes a lui Russell 
pentru copilul pe care-l născuse doar la șase luni după nuntă, dar 
cum timpul trecuse și Dani se obișnuise ușor să nu-și vadă tatăl pe 
care abia și-l amintea, Willow fusese recunoscătoare pentru această 
lipsă de interes, oricare ar fi fost motivul. 

— Deci, până la urmăa încetat să te iubească? o cercetă Jordan 

îndeaproape. 

— Așa cred, răspunse ea cu indiferenţă, nearătându-și ușurarea pe 
care o simţise când își dăduse seama că trebuia să existe un motiv 
pentru care Russell n-o mai hărțuia cu pretenţiile lui, pretenţii la care 
de fiecare dată când îi ceruse, se supusese. De ce pui astfel de 
întrebări, Jordan? îl tachină ea. Crezi că aș putea face o scenă când 
sosește Russell, asta crezi? 

— Sunteţi amândoi adulţi — va trebui să rezolvati între voi, spuse 
el dintr-o răsuflare. 

Acum erau adulți, dar în urmă cu cinci ani, ea fusese un copil și 
fusese flatată de interesul unui bărbat ca Russell Stewart. El era cu 
unsprezece ani mai mare ca ea, prea mare pentru ea, și părinţii ei 
n-ar fi trebuit niciodată să încurajeze relația dintre ei, în modul în 
care o făcuseră. Fusese prea târziu pentru ea la vremea când realizase 
că imaginea unui erou romantic fusese una falsă în ceea ce-l privea pe 
Russell — el era mult prea uman. 

— Atunci, de unde atâta interes faţă de Russell şi de mine, Jordan? 
se încruntă ea. Nu te ţin la curent rapoartele tale cu viaţa mea socială? 

EI îşi strânse buzele. 

— Dacă există astfel de rapoarte, nu am văzut niciunul dintre ele, 
o repezi el. Nu mă interesează să citesc despre viaţa ta la a doua 
mână. Dacă ar fi existat ceva ce aș fi dorit să aflu despre tine, aș fi venit 
și te-aș fi întrebat personal! 

Willow simţi acea emotie care devenea prea familiară când era în 
apropierea acestui bărbat. 

— Așa cum m-ai întrebat despre Russell? întreabă ea, stânjenită. 

EI dădu din cap cu răceală. 

— Am nevoie să știu că nu te mai iubește. 

Acea emotie deveni de-a dreptul copleșitoare. 

— De ce? îngăimă ea. 

— Fiindcă este singura parte a vieţii tale care mă interesează. 

— Te pot asigura că n-am de gând să fac pe “sirena” faţă de Russell, 
rosti ea iritată. 

— Cred că așa este cel mai bine, dădu Jordan din umeri. Eu și cu 
Russell n-am împărţit nimic cu ușurință, cu atât mai puţin patul unei 
femei. 

Ea se făcu albă ca varul. 

— Ce-ai spus? șopti ea. 

Gura lui se strâmbă într-un zâmbet lipsit de umor. 

— Sunt sigur că m-ai auzit, spuse el tărăgănat, ajungând să se 
oprească atunci când ea ezită și veni lângă el. Înţeleg că n-a fost o 
întrebare retorică cea pe care ţi-am pus-o în această dimineaţă ... Îi 
prinse faţa în mâinile lui ... Mă întreb cu adevărut ce ai de l-ai captivat 
pe Russell și l-ai făcut să fie nebun după tine. Vreau să aflu și eu. 

— Ai spus că am inima unei căţele, îi reaminti ea pe nerăsuflate. 

Nu-l mai văzuse niciodată așa, cu acea răsucire senzuală a gurii, 
virilitatea caldă a trupului lui ajungând până la ea. 

— Cu frumuseţea unui înger și trupul unei sirene, încuviință el 
răgușit. Şi aceste două lucruri mă interesează, adăugă el ironic. 
Niciodată nu mă vei răni în felul în care l-ai rănit pe Russell, pentru 
că n-am intenţia să mă îndrăgostesc de tine. 

Ochii măriţi și plini de teamă cercetară calmul feţei lui și simţi că 
i se taie răsuflarea. În expresia lui Jordan nu mai exista dezgust sau 
dispreţ, ci o curiozitate arzătoare în privinţa răspunsului la întrebarea 
lui legată de atracţia ei. Ducând:o în patul lui! 

— Ai grijă, Dani, o avertiză Jordan cu o voce gravă. Doar nu vrei să 
Cazi. 

Dani se întoarse să-i arunce un zâmbet poznaș în timp ce ţopăia 
și sărea pe digul ce ducea spre castelul Elisabeth de pe coasta St. 
Helier, mareea fiind retrasă suficient de mult ca să traverseze la Castel 
pe această cale, deși apa lipăia de ambele părţi ale drumului. 

Willow îi urma cu șovăială, starea ei de deznădejde nefiind 
înlăturată de vederea lui Dani care ţopăia în șortul ei verde și tricou 
asortat. 

După constatarea scandaloasă a lui Jordan, cu o după-amiază în 
urmă, se smulsese din mâinile lui și fugise în casă, stând aproape de 
ceilalți până când Jordan plecase la puţin timp după aceea. 
Intenţionase să continue să-l evite pentru restul șederii aici, dar când 
ea și cu Dani fusese gata să iasă în această după-amiază, el bătuse la 
ușa lor și le anunţase că le duce pe amândouă la Elisabeth Castle. 
Dani se bucurase peste măsură, iar lui Willow i se făcuse rău. 

Încă nu se simţea prea bine, deși manierele pline de politeţe și 
solicitudine ale lui Jordan nu puteau s-o ofenseze în niciun chip. Dar 

nu-și putea scoate din minte lucrurile pe care i le spusese și se uita la 
el cu alţi ochi când realiză că era probabil un bărbat foarte bun la pat. 
Dacă ar fi fost interesată să se culce cu cineva. Ceea ce nu era cazul. 

Dar acea nouă senzaţie pe care o avusese suna ca un clopoțel de 
alarmă în mintea ei acum; se ţinea departe de cel mai mic contact cu 
el, ignorând speculaţia din ochii lui când îi întinsese mâna ca s-o 
ajute să iasă din mașină. 

— Dani! o avertiză ea, când fiica ei călcă într-o băltoacă și udă 
marginile pantalonilor lui Jordan, pe care el îi purta cu o cămașă largă 
de aceeași culoare cu ochii lui. Unchiul Jordan ţi-a spus să ai grijă, îi 
reaminti ea iritată, știind că își vărsa focul pe Dani pentru noaptea sa 
lipsită de somn, dar incapabilă să se abţină. 

— Îmi pare rău, îl privi Dani pe unchiul său cu nevinovăție, uitând 
instantaneu să nu alerge sau să sară când ateriză în altă băltoacă. 

Jordan se dădu înapoi un pas, în timp ce Dani o luă înainte, el și 
cu Willow mergând unul lângă altul acum. 

— Pari cam încordată astăzi. 

Ochii ei scăpărară când îl privi. 

— Mă întreb de ce! 

Fl făcu o grimasă gânditoare. 

— Credeam că în zilele noastre este ceva obișnuit să vorbești 
despre intenţii sexuale. 

— Jordan! îl apostrofă ea înainte să se uite neliniștită spre Dani 
pentru a vedea dacă auzise cumva, însă micuțul spiriduș încă sărea 
prin băltoace, total neștiutoare de tensiunea dintre cei doi adulţi care 
o urmau. Nu-ţi apreciez francheţea, se răsti ea la Jordan. 

— Ai fi vrut să nu fi menţionat partea cu dorinţa pentru tine? își 
ridică el sprâncenele negre. 

— Aș fi vrut să nu simţi deloc în acest fel! îi spuse ea cu fermitate, 

simțindu-se ca o căprioară în bătaia puștii. 

El o examină cu amuzament. 

— Întotdeauna am simţit, murmură el cu autoironie. Chiar de 
când ai venit prima dată aici. Dar atunci erai soţia lui Russell și-i 
purtai copilul. Şi credeai că sunt bătrân ca Matusalem și cu tot atâta 
vino-ncoace! Nu cred că mai simţi așa. 

El era conștient de acel interes feminin care o cuprinsese atât de 
neașteptat. 

— Nu? insistă el răgușit, în timp ce obrajii ei luară foc. 

Nu putea permite să se întâmple acest lucru, nu-și putea permite 
luxul să se atașeze de vreun bărbat. Fiindcă exista Russell; 
întotdeauna va exista Russell. 

Se uită la Jordan cu răceală. 

— Faptul că am realizat că nu ești așa de bătrân nu înseamnă că 
vreau brusc să mă culc cu tine, răbufni ea. Gândește-te doar ce ar face 
Simone și David aflând că avem o aventură. 

— Nu trebuie să știe, ripostă el. 

— Deci, să mai fie și o relaţie clandestină? îl luă ea peste picior, cu 
dezgust. 

— Deloc, scrâșni el. Ai spus singură că pleci în două zile — pot veni 
să te văd la Londra. 

— Nu sunt suficient de multe femei accesibile aici care să te poată 
scuti de toată cheltuiala și deranjul? îl ironiză ea. 

— Willow, interveni el în forță. Nu-mi place să se râdă de mine! 

— Atunci, de ce nu încetezi să-mi spui bancuri? îl privi ea cu 
sfidare. 

Expresia lui se înăspri când o răsuci brusc cu fața spre el. 

— Nici pe departe nu mi s-a părut distractiv faptul că o doream pe 
soţia vărului meu, șuieră el. Ti-am spus doar ce simt pentru că am 

preferat întotdeauna sinceritatea, artificiului jocurilor sexuale. Dar să 
nu-ți închipui că poţi folosi această dorință ca să te joci cu mine în 
felul în care ai făcut-o cu Russell, pentru că nu sunt îndrăgostit de 
tine așa cum era el. Totuși, te doresc şi pot spune că și tu simţi ceva 
pentru mine! 

— Dezgust! se strâmbă ea. 

— Oh, nu, o zeflemisi Jordan plin de încredere. Nu dezgust văd în 
ochii tăi în momentul când ești luată prin surprindere. 

— Jordan, crede ce vrei despre mine, dar te rog, își puse mâna 
implorator pe braţul lui, te rog nu mă dori. 

Și nu mă face să simt pentru tine ceea ce am știut doar cu celălalt 
bărbat, îl rugă ea în tăcere. 

Nedumerirea apăru în adâncul ochilor lui, înainte de a zâmbi, un 
zâmbet lipsit de veselie, care îi săpă cute adânci în asprimea obrajilor. 

— Ţi-am spus, întotdeauna te-am dorit, rosti el tărăgănat. Și după 
experienţa mea, asta nu se va schimba până n-o să mă culc cu tine. 

Era aproape tentată să-l roage s-o ducă înpoi în camera ei de hotel 
acum și să termine cu asta, apoi el va afla cum un bărbat o dezgustase 
de orice alt bărbat. Dar era încă prea şocată de neașteptata 
mărturisire de dorinţă a lui Jordan pentru ea. Nu mai putea îndura 
nimic ziua de azi. 

- Tu... 

— Oh, uită-te, mami! îi întrerupse strigătul exaltat de încântare al 
lui Dani în timp ce urmărea bărcuţa amfibie încărcată cu pasageri care 
ori nu voiau să meargă pe jos, ori găseau apa prea adâncă pentru ei. 
Putem să ne întoarcem cu aceea, mami? începu să sară Dani într-un 
picior. Putem? 

— Cred că da. Jordan? îl privi ea, puţin nesigură. 

— De ce nu? dădu el din umeri a încuviinţare. 

După aceea, Willow avu grijă să nu rămână singură cu el, 
urmărind-o îndeaproape pe Dani când explorară castelul, sub 
pretextul că are grijă de fetiță, deși știa că Dani era suficient de 
precaută să nu se apropie de locuri periculoase. Jordan părea să-i 
urmărească eforturile cu amuzament, şi încă o dată avu sentimentul 
unei căprioare în bătaia puștii vânătorului. 

Curând, își uită nervozitatea când Dani începu să pună întrebări 
despre turnul de control german din vârful castelului și-i explică 
ocupaţia acestei insule frumoase într-un război care fusese cu 
patruzeci de ani în urmă. Din nefericire, insula încă arăta multe din 
aceste semne ale ocupaţiei, amintiri vizibile pentru oamenii care 
locuiau şi veneau în vizită aici, că erau foarte vulnerabili, fiind doar la 
paisprezece mile de coasta franceză. Dar pentru o generaţie pe care 
încerci s-o înveţi că războaiele şi armele nu aduc nimic în afară de 
moarte nevinovaţilor din ambele părţi, era greu de explicat de ce 
aceste relicve fuseseră lăsate așa cum erau, rolul care-l jucaseră în 
istorie fiind total distructiv. 

Interveni Jordan și Dani păru să accepte cuvintele lui că istoria era 
istorie indiferent dacă era bună sau rea. Willow fu bucuroasă de acest 
ajutor, întrucât explicaţiile ei erau cam încurcate. 

— Unde este domnișoara Gibbons astăzi? întrebă Jordan când 
aşteptau barca să se întoarcă. 

— Înapoi la hotel, probabil, se încruntă ea. De ce? 

— Am vrut să mă asigur că are cine să vadă de copil diseară, înainte 
de a-ţi cere să ieși cu mine la cină, îi spuse el. 

Și intrase drept în capcana întinsă de el! 

— Cererea implică o invitaţie, îi spuse ea cu răceală. Și răspunsul 
este nu. Mulţumesc. 

— Ţi-e teamă? o ironiză el. 

— Îngrozitor, spuse ea cu o voce obosită care implica opusul. 

— Şi ce-i așa de rău într-un flirt nevinovat? 

Acest bărbat nu flirtase niciodată în viaţa lui și dacă o făcuse nu 
fusese, niciodată cu nevinovăție. 

— N-am timp pentru asta, Jordan, îl refuză ea iritată. Am lucrat luni 
de zile să-mi termin noua linie pentru prezentarea de modă de 
săptămâna viitoare și aceste câteva zile trebuia să fie zile de odihnă 
înainte de a începe haosul. 

— Dacă este așa mult de lucru, de ce o faci? Doar ai magazinele, 
scutură el din cap. 

— Este așteptată de toţi designerii din top, spuse ea fără să se 
laude. 

El o studie cu ochii mijiți. 

— Arăţi puţin cam obosită. 

Willow pufni pe nas. 

— Doar nu crezi că este un mod de a-ţi declara intenţia că încerci 
să mă duci în patul tău? 

El râse. Râse de-a binelea! Și era cel mai melodios sunet pe care 
Willow îl auzise vreodată. Ochii lui își păstraseră culoarea caldă de 
catifea maronie, încreţindu-se la colțuri, dinţi albi strălucitori lângă 
curba senzuală a gurii. Dacă nu era atentă, putea până la urmă să-l 
placă pe acest bărbat, chiar dacă el credea că rămăsese însărcinată 
intenţionat ca să prindă în plasă un soț bogat! 

Russell. Ca umbra care întotdeauna îi pândise viața, gândul la el 
apăru ca să-i strice și mai mult ziua. Atât de fermecător și plin de 
grație, dar care totuși îi distrusese sentimentele pentru el cu un act 
de o cruzime pe care nu-l va uita niciodată. Din cauza lui știa că nu 
va mai iubi vreodată un alt bărbat. 

Jordan observă durerea care-i apăru în privire. 

— Hei, doar nu-i așa de rău, o admonestă el. 

Ea îl privi năucă, nedându-și seama câteva secunde cine era, 
alungându-și amintirile întunecate când auzi întoarcerea bărcii 
amfibie. 

Era conștientă că o observa, în timpul călătoriei de întoarcere spre 
plajă, dar bărcuţa se legăna așa de tare pe fundul stâncos al mării, 
încât ea și cu Dani își petrecură timpul râzând când erau săltate în sus 
și în jos pe locurile lor, privirea ei fiind intenţionat inexpresivă când 
o întâlnea pe a lui. Trecutul era acum în urmă și trebuia să rămână 
aşa. 

— Trec să te iau pe la ora opt, îi spuse Jordan, când Dani plecă 
împreună cu Barbara să se alăture celorlalti copii la ceaiul oferit de 
hotel. 

— Nu. 

— Nu? își arcui el sprâncenele negre, ironic. 

Willow oftă. 

— Am aranjat să mănânc la hotel în fiecare seară, îl refuză ea iarăși. 

Gura lui se rotunji. 

— Restaurantul nu va fi gol dacă unul dintre oaspeţi hotărăște să 
mănânce astă-seară în altă parte! 

Ochii ei scăpărară ca răspuns la ironia lui. 

— Îmi place să fiu aproape pentru cazul în care Dani s-ar trezi şi ar 
avea nevoie de mine. 

— Casa mea este la distanță mică, vom mânca acolo, îi spuse el cu 
aroganță. 

— Am spus nu! 

— Şi eu am spus da. 

— Uite Jordan, se răsti ea, înfuriată de calmul lui, nu suntem 
adolescenți și nu sunt localnica despre care toți băieții îţi vor spune 

că se pot distra cu ea! 

Expresia lui se întunecă. 

— Ce dracu vrea să spună asta? îi strânse el brațul impiedicând-o 
să se îndepărteze, cum ar fi vrut. Russell n-a discutat niciodată cu 
mine partea intimă a căsătoriei tale. 

— Totuși, nu voi trece de la un văr la altul ca o jucărie cu care îţi 
place să te joci! ripostă ea cu vehemență, foarte conștientă de faptul 
că stăteau la recepţia hotelului cu alţi oaspeţi trecând pe lângă ei și 
două fete stând la birou. Nici măcar nu mă placi! 

— Te-am invitat doar pentru cină, Willow, ripostă el, ca astfel să ne 
cunoaștem mai bine unul pe altul. Nimeni n-a menţionat să ne 
culcăm împreună; am ceva mai multă delicateţe ca să nu sar pe o 
femeie în momentul în care sunt singur cu ea! 

— Noaptea trecută ... 

— Te-am avertizat în mod sincer că te doresc, încuviință el 
posomorât. De asemenea, am spus clar că n-aș putea niciodată să mă 
îndrăgostesc de tine. Dar asta nu înseamnă că nu pot ajunge să te 
plac. L-ai făcut pe Russell nefericit ca dracu atunci când eraţi 
căsătoriţi, dar am învăţat în aceste ultime două zile că eşti o mamă 
bună pentru Dani, că este evident că te adoră, la fel de mult cât o 
iubeşti tu. Am realizat de asemenea că trebuie să fi muncit pentru a 
ajunge la recunoașterea pe care o ai în lumea modei. Încă te 
disprețuiesc pentru felul în care l-ai păcălit pe Russell să se 
căsătorească, dar sunt pregătit să recunosc că m-am înșelat în privința 
altor acuzaţii. Te studiez din momentul în care ai sosit. 

EI se înșela în privința multor altor lucruri, dar acele secrete vor fi 
încuiate în sufletul ei pentru totdeauna. 

— Grozav din partea ta, Jordan, îl zeflemisi ea. Dar nu vreau să fiu 
plăcută, în ciuda a ceea ce sunt. Vezi, eu știu ce sunt, şi chiar nu cred 

că asta este așa de rău. 

— Vom vorbi mai mult despre asta diseară ... 

— Nu vom vorbi, pentru că nu ne vom vedea diseară! 

— Ba da, scrâșni el din dinţi, la fel de hotărât ca ea. Să fii gata când 
vin să te iau, sau voi face o scenă cum nu s-a mai văzut la acest hotel! 

Ea îl privi neliniștită, conștientă că n-ar fi prea greu în această 
eleganţă liniștită. 

— Te-ai face doar de râs. 

— Şi pe tine, spuse el cu siguranță. 

Ea oftă, iritată. 

— Ok, cina, acceptă ea, prost dispusă. Dar te asigur că vei fi 
dezamăgit. 

— Eu voi judeca asta, rosti el tărăgănat. 

Precis asta o să faci! mormăi Willow în barbă când le întâlni pe 
Barbara și Dani în restaurant. Și să mai crezi că hotărâse cândva că 
dacă Jordan avea un apetit sexual, acesta era satisfăcut în liniște și 
discret. Nu exista nimic liniștit sau discret în privința intentiilor lui 
faţă de ea! Niciodată nu mai fusese în casa lui Jordan. Nu existase 
niciun motiv în trecut, orice întrunire de familie ţinându-se la Simone 
și David, Jordan trăind foarte retras în restul timpului. 

Era o casă frumoasă, mai elegantă, dacă nu chiar atât de mare ca 
a lui Simone și Davis, cu o vedere similară spre golful St. Brelade. 
Părea o casă prea mare pentru un singur om, mai ales pentru un om 
care părea să fie un celibatar înrăit. 

Deveni și mai surprinsă când Jordan o invită în bucătăria spațioasă 
în timp ce el pregătea singur mâncarea, turnându-i un pahar de vin 
şi asezonând sosul cu ciuperci de la friptura de vită cu puţin vin. 

Willow îl urmărea, fascinată de mișcările îndemânatice și pline de 
grație ale mâinilor lui lungi și sensibile. Avea mâini frumoase, realiză 

ea pentru prima oară, doar câteva firicele de păr negru pe dosul 
palmei, degete lungi și subțiri. Erau mâini senzuale, genul de mâini 
făcute să mângâie o femeie și Willow nu se putu împiedica să nu se 
întrebe ce s-ar fi întâmplat dacă Jordan ar fi fost bărbatul pe care l-ar 
fi cunoscut cu ani în urmă, în loc de Russell. 

Vinul pe care era pe cale să-l înghită o luă pe o cale greșită la acest 
gând și începu să tușească. 

— Calm! o bătu Jordan pe spate. Poate că încă nu ești destul de 
mare pentru vin, hm? spuse el cu blândeţe când în cele din urmă ea 
încetă să mai tuşească. 

Ea făcu o grimasă jalnică, folosind o batistă pentru a-și șterge 
lacrimile care-i umeziseră ochii din cauza tusei. 

— Nu i-am permis lui Dani să guste din vinul meu, să știi. 

— Ştiu, încuviință el din cap, ducându-se să controleze friptura. 
Este întotdeauna atât de ușor să gândești ce este mai rău despre 
cineva ... O privi cu atenţie. Pantalonii bej purtaţi cu cămașa crem 
erau croiţi perfect ... Cred că am uitat că aveai doar șaptesprezece ani 
când ai venit prima dată aici, nu erai decât un copil pe cale de a avea 
unul propriu. Putea să fie premeditat, dar sarcina nu putea fi uşoară 
pentru tine. 

Premeditat. Nu putea nega asta, fusese intenţionat. Dar ea fusese 
victima, nu Russell. El văzuse calea perfectă pentru a o face să se 
căsătorească și profitase de asta. 

— N-a fost. Habar n-am avut că poți să gătești, spuse ea. 

— Oh, reușesc să mă proptesc de mașina de gătit câteodată, spuse 
el. În zilele în care nu am nevoie de cârje, înţelegi. 

Willow zâmbi, gânditoare. 

— Nu m-am gândit niciodată la tine ca la un bătrân! 

— Mă faci să mă simt uneori, se încruntă el și scoase din frigider 

două cocteiluri de creveţi pentru a începe masa. Uneori pari atât de 
... proaspătă, neatinsă, și alteori ... 

— Cocteil de creveţi — mâncarea mea favorită! întrerupse ea 
insulta care era sigură că urma. 

— ... ai o maturitate peste anii tăi, termină Jordan sec, ochii lui 
negri ironizând presupunerea pe care o făcuse. Și știu că felul tău 
favorit este cocteilul de creveţi, am întrebat-o pe Dani azi 
după-amiază. 

Era ciudat de domestic să stea amândoi împreună atât de 
confortabil, bând vin, mâncând mâncarea pregătită de Jordan în timp 
ce discutau despre Dani. Era un sentiment total straniu pentru 
Willow. 

— Eşti dornic să placi, spuse ea, neplăcându-i ideea ca el s-o 
întrebe pe Dani. 

Privirea lui o întâlni pe a ei. 

— Întotdeauna, murmură el, cu o femeie frumoasă. 

Willow simţi că i se taie răsuflarea. Dumnezeule, îl văzuse pe acest 
bărbat cel puţin o dată pe săptămână dacă nu chiar mai mult, în cele 
optsprezece luni ale ei de căsătorie și înainte nu fusese niciodată 
conștientă de el în acest fel. Se simţea amenințată. 

— O s-o duc pe Dani să-i vadă din nou pe Simone și pe David 
mâine, spuse ea brusc. Și vom pleca joi. 

— Londra este la mică distanţă de zbor, îi reaminti el. 

Pe o hartă, Insula Jersey părea atât de departe de parcă ar fi făcut 
parte mai curând din Franţa decât din Anglia și totuși, un zbor care 
dura doar treizeci și cinci de minute nu părea să fie departe deloc! 

— Voi fi foarte ocupată, săptămânile următoare. 

— Atunci, voi aștepta până se termină parada de modă și nu vei 
mai fi așa de ocupată, o contrazise el, mai turnându-i vin înainte de a 

servi felul următor. Nu-i nicio grabă. 

Dacă își pusese în gând s-o farmece, reușise, Willow simțindu-se 
bine dispusă după mâncarea bună și conversaţia spumoasă, la 
vremea când se duseră în salon să bea cafeaua, Jordan refuzând să-i 
spele vasele, punând totul în mașina de spălat. 

— Am crescut într-o casă plină de servitori, îi explică el când duse 
tava cu cafea spre cealaltă cameră. Acum, este plăcut să am pe cineva 
la curăţenie în timpul zilei când sunt la serviciu, și să fac restul singur. 

Întelese la ce se referea, numeroșii servitori din casa Simonei fiind 
ceva ce găsise foarte enervant când venise pentru prima dată pe 
insulă. Nu se obișnuise niciodată cu prezenţa lor supărătoare, și-și 
ținea casa din Londra curată, cu ajutorul Barbarei și al lui Dani. Dar 
era neobișnuit pentru un bărbat să fie așa de independent. 

Încă o dată se trezi întrebându-se dacă s-ar fi putut ca lucrurile să 
fie diferite dacă l-ar fi cunoscut întâi pe Jordan. Descoperea lucruri pe 
care le aveau în comun, discutaseră politică și religie în timpul mesei, 
fără să ajungă să se impungă, ceva ce se putea întâmpla și celor mai 
buni prieteni, darămite unor oameni ca ei care nu erau siguri unul pe 
altul! Dar era ridicol chiar să gândești că Jordan ar fi remarcat 
vreodată o puștoaică de șaptesprezece ani, așa cum făcuse Russell. 

Russell. Din nou apărea el, umbrind seara neașteptat de plăcută. 

— Unde pleci când arăţi așa? întrebă încet Jordan. 

Willow clipi din genele negre peste ochii ei verzi, netezindu-și 
rochia în jurul coapselor când își recăpătă controlul. 

— Mă gândeam ce masă delicioasă am avut, inventă ea. 

EI își ridică sprâncenele. 

— De obicei pari tristă când ţi-a plăcut o cină? rosti el sceptic. 

— Mă gândesc la kilogramele care se depun, dădu ea ușor din cap. 

El nu păru convins de minciună, dar nu — insistă. 

— Încă este la modă pentru femei să fie slabe? se strâmbă el. Când 
o să strângem în braţe o femeie adevărată, bieţii de noi? 

— Arăţi de parcă ai fi lipsit de așa ceva! răspunse Willow la gluma 
lui, zâmbind. 

El nu-i răspunse la zâmbet. 

— Am făcut dragoste cu puţine femei, femei la care am ţinut, dacă 
nu le-am iubit. Dar nu sunt bărbatul care duce o femeie în pat fără 
să-i pese. 

— Aș fi prima, atunci, spuse ea răstit. 

— Nu. 

Ea îl privi cercetător, enervată de fermitatea privirii lui. 

— Jordan? 

— Mai vrei cafea? întrebă el. 

În pofida tuturor divergenţelor, împotriva propriilor ei 
sentimente faţă de el, acest bărbat își revizuise drastic părerea despre 
ea și începea să-i pese de ea. Nu vroia asta. Russell se va interpune 
întotdeauna între ea și orice alt bărbat pe care l-ar întâlni. 

— Cred că ar trebui să plec, hotărî ea cu fermitate. Ceasul 
deșteptător al lui Dani este pus la șase și treizeci, indiferent de ora la 
care biata ei mamă s-a culcat cu o noapte în urmă. 

— Este doar nouă și treizeci, o anunţă el. 

Ştia asta, dar vroia să iasă de aici. 

— Mi-a făcut plăcere seara, Jordan ... 

— Te comporti de parcă ti-ar fi frică de mine, se încruntă el, cu 
ochii pe mâinile ei tremurătoare. 

O mână o prinse pe cealaltă, pentru a-și opri tremurul. 

— Ar fi o prostie, îl contrazise ea. 

— Sunt de acord ... Se ridică în picioare, traversă încet camera și 
se așeză pe sofa, întors pe jumătate spre ea ... Vreau doar să-ţi mângâi 

şi să-ţi iubesc fiecare bucăţică din tine, nu să te rănesc. 

Willow simţi ca și cum cineva ar fi lovit-o în piept și i-ar fi tăiat 
răsuflarea când una din acele mâini frumoase se ridică să-i mângâie 
obrazul, degetul mare întârziind pe buze. Când îl privi în ochi, zări 
scânteieri de aur printre cele căprui și nu se putu întoarce, 
înecându-se în catifeaua maronie care o vrăjea, o acapara ... 

Se trase înapoi cu un efort, când se simți trasă spre el. 

— Trebuie să plec ... 

— Nu încă, spuse el răgușit, aplecându-și capul către ea. Oh, 
Doamne, nu încă, Willow! 

Era pregătită pentru atac și simţi doar gingășie, o cercetare tandră 
a gurii ei când buzele lui dădură și primiră, gura lui abia atingând-o 
pe a ei. 

Dacă i-ar fi cerut sau ar fi furat de la ea, Willow s-ar fi îndepărtat 
de el, dar această gingășie o opri să facă acest lucru, deși rămase 
țeapănă, fără a-i răspunde, tresărind când văzu nedumerirea din ochii 
lui când o privi. 

— Ştiu că nu mi-am imaginat această atracţie dintre noi ... 
murmură el. 

Nu, el nu-și imaginase. Dar ea se lăsase pradă acestei slăbiciuni o 
dată în viaţa ei, devenise o sclavă a emoţiei. Nu va permite să se 
întâmple din nou. 

— Este Russell, nu? o chestionă Jordan cu asprime. 

Întotdeauna va fi Russell. Russell cu buzele senzuale și insistente, 
şi cu mâini doritoare. 

— Nu mai ești măritată cu el, insistă iritat Jordan. 

În mintea ei, va fi întotdeauna măritată cu el, îi va aparține 
întotdeauna. Divorțul era doar o bucată de hârtie fără valoare de care 
Russell se va dispensa ori de câte ori va pofti să se întoarcă în viaţa ei. 

Era o parte a vieţii ei care nu va pleca niciodată. 

— Willow? o îndemnă el îngrijorat când tăcerea se prelungi. 

Ea răsuflă chinuit. 

— Nu te vreau, Jordan, spuse ea cu sinceritate. 

În maxilarul lui se zbătu un mușchi. 

— Există altcineva? 

Russell. Întotdeauna Russell ... 

— Da, confirmă ea nesigur. 

Jordan se ridică. 

— De ce naiba nu mi-ai spus de la început? scăpărară ochii lui. Sau 
te-a distrat să mă vezi făcându-mă de râs în ultimele două zile ... 

— Nu! 

— Şi atunci ce a fost, Willow? Plata pentru toate acele ignorări pe 
care ti le-ai închipuit că le-ai avut de-a lungul anilor? 

Ar fi fost așa de ușor să spună da, să-l rănească și să-l înstrăineze 
pentru totdeauna de ea. Dar nu putea face asta — nu fusese niciodată 
cățeaua presupusă de el. 

Ea scutură din cap. 

— Niciodată n-am pretins că te-am dorit ... 

— Atunci era adevărat! se răsti el, ochii scânteindu-i întunecaţi 
când o trase în picioare, lipindu-și gura de a ei când îi strânse trupul 
lângă al lui. 

Ar fi trebuit să simtă repulsie, ar fi trebuit să stea rece în braţele 
lui, dar spre marea ei surprindere simţi un răspuns fizic în stomac, 
gâfâind când își simţi sfârcurile întărindu-se sub țesătura rochiei. 

De când îl părăsise pe Russell cu trei ani în urmă, bărbaţii roiseră 
în jurul ei, mulți din ei din motive financiare, era sigură, și nu-i fusese 
deloc greu să evite să se încurce cu vreunul dintre ei. Dar Jordan era 
diferit. 

Nu înțelegea, nu putea înțelege reacţia ei la brutalitatea lui, când 
brațele îi înconjurară gâtul pentru a-i atrage capul spre ea, 
întâlnindu-i violența sărutului cu o violență proprie, avidă de 
pasiunea pe care o simţea fierbând în el. 

— Nu te mai juca astfel cu mine, Willow, mormăi el când buzele 
lui umede alunecară peste umărul pe care-l dezgolise prin decolteul 
adânc de la spatele rochiei. Să ne bucurăm unul de altul, spuse el în 
timp ce buzele i se plimbau pe gât și apoi pe sânii lăsaţi liberi de 
corsajul căzut al rochiei. 

Trupul îi fu cuprins de foc când simţi buzele lui Jordan 
prinzându.-i sfârcul și picioarele i se inmuiară. 

— Frumos ... rosti el. Făcută pentru dragoste. 

Willow ardea toată, se simțea zăpăcită, slabă, nu opuse nicio 
rezistenţă când simţi mâna lui mișcându-se spre singurul nasture de 
la baza spinării care reţinea rochia să nu alunece de tot în jos. 

Îi simţea tăria coapselor și știu că Jordan își pierduse controlul, la 
fel ca ea. Și mai știa că nu era bărbatul care să-și piardă controlul prea 
des. Simti o senzaţie de putere și exaltare că fusese în stare să 
producă acel efect. 

— Va fi bine pentru amândoi, atât de bine, promise el, 
chinuindu-se cu nasturele de la rochia ei. 

ÎI simţi cum tremură de dorință și-și duse mâinile la spate, să-l 
ajute. 

— Oh, Willow, gemu el cu faţa îngropată în gâtul ei. Ajută-mă! Fă 
.. Ce naiba? se încruntă el ridicându-și capul, îmbujorarea dorinței 
părăsindu-i obrajii când ascultă. 

Și Willow ascultă — la început nu auzi nimic, apoi realiză că erau 
pași pe scări, care se apropiau de salonul unde ea stătea dezbrăcată 
în braţele lui Jordan, goală până la brâu, sânii tari pulsând de la 

efectul pe care-l avuseseră buzele lui. 

— Cine naiba ...? În timp ce se întreba care este identitatea 
intrusului, Jordan îi trase rochia la loc, ochii întunecându-i-se când își 
trecu privirea peste uimirea chinuită de pe fața ei. Willow, nu te uita 
așa, o rugă el răgușit. Indiferent cine este, mă voi descotorosi de el și 
apoi vom vorbi ... 

— Bine, bine! interveni o voce ironică. Sper că n-am întrerupt 
nimic. 

Expresia lui Willow era șocată când se întoarse și-l văzu pe Russell. 
El o privi cu ochi albaștri și reci, ochii unui bărbat furios și supărat, 
în ciuda tonului ușor glumet. 


Capitolul 4 


Nu-mi răspunde nimeni? întrebă el sarcastic în tăcerea apăsătoare. 

Willow nu putea vorbi; respiraţia îi era greoaie, palmele umede. 
Russell arăta la fel cum arătase întotdeauna: frumos de făcea ca unei 
femei să i se taie răsuflarea, părul tuns la modă, ochii albaștri 
mărginiți de gene lungi, negre, gura senzuală, croiala scumpă a 
costumului negru punându-i în valoare constituția masculină, cu o 
întrebare prietenoasă în ochi când îi privi. 

Acea prietenie o făcu să fie nervoasă. 

Russell spusese întotdeauna că se îndrăgostise de ea în momentul 
în care o văzuse întâlnindu-se cu tatăl ei la biroul lui, urâse când alti 
bărbaţi se uitau la ea, iar acum părea să afișeze calm când o prinsese 
cu Jordan într-o situaţia evident intimă. Era un calm ce semăna a lipsă 
de interes. Dacă n-o mai iubea, aşa cum bănuise în ultimul an când 
nu-l mai văzuse, asta ar explica reacţia lui de acum. Și totuși, nu-și 
imaginase acea scăpărare periculoasă din ochii lui, cu câteva minute 
în urmă, când îi văzuse împreună. 

— Tocmai eram pe cale s-o duc pe Willow cu mașina înapoi la 
hotel, răspunse Jordan fără efort. 


PROMISIUNEA UNEI VIEŢI FERICITE 57 


Russel se uită la ceas, mâinile lui fiind lungi și fine, aproape niște 
mâini de artist, deși își făcuse propria avere conducându-și compania 
de computere. 

— Este doar ora zece, rosti el sceptic. 

Vărul lui dădu din umeri, deloc stingherit de situaţia jenantă. 

— Willow se simţea obosită. 

Ochii albaștri de gheaţă se ridicară spre ea și simţi cum îi crește 
teama. 

— Cred că nu ești bolnavă? se interesă el. 

Situaţia era aproape hilară, un fel de farsă, și totuși Willow știu că 
nu era nimic de râs. 

— Mă doare capul, spuse ea sincer, răspunsul neașteptat faţă de 
Jordan, uitat în șocul de a-l vedea din nou pe Russell. 

— O plimbare pe plajă ar trebui să te limpezească, spuse Russell 
cu asprime. Pot foarte bine s-o duc pe Willow înapoi, Jordan, este în 
drumul meu spre casă. 

— Am spus că eu o să fac asta, ripostă Jordan, cu privirea aţintită 
pe paloarea de pe faţa lui Willow. 

— Ar fi o prostie, refuză ea. Așa cum a spus Russell, este în drumul 
lui. 

Ochii căprui se îngustară furioși înainte de a accepta din cap 
hotărârea ei. 

— Te sun mâine, spuse el printre dinţi. 

— De ce? întrebă Russell. 

Willow urmări neliniștită cum cei doi bărbaţi se priveau sfidător. 
Russell fusese doar un copil când Jordan venise să locuiască la ei, și 
cu gelozia fratelui mai mic fusese întotdeauna invidios pe ceea ce voia 
Jordan. Dar cu Willow nu avusese niciodată vreun motiv să creadă că 
Jordan ar putea s-o placă, chipul lui întunecându-se de ură de ceea 

ce citi în comportamentul celuilalt bărbat. 

— Sunt sigur că Willow apreciază efortul tău de a o distra cât timp 
este aici, rosti condescendent Russell, dar ea și cu Dani vor petrece 
ziua de mâine cu mine. 

Privirea şocată a lui Willow se îndreptă spre faţa lui. Nu știuse la 
ce să se aștepte de la vizita lui aici în timp ce erau și ea și Dani, precis 
nu la o întâlnire “tihnită” de familie. 

— A fost o seară foarte plăcută, Jordan, mulțumesc. 

Se pregăti să plece, înțepenind când simţi mâna lui Russell în 
jurul umerilor ei, respingând protecţia fizică pe care el și-o aroga și-i 
zâmbi încordată lui Jordan, care avea o faţă ca de granit. 

Precis era prima dată când adusese o femeie acasă cu ideea de a 
o seduce și se trezise că femeia este dusă acasă de către vărul lui! Nu 
arăta deloc mulțumit de acest aranjament. Dar ea i-ar fi putut spune 
că ar fi fost şi mai nemulțumit la scena de care-l scutise dacă n-ar fi 
fost de acord să plece cu Russell. 

Jordan stătea în prag, observând cum Russell întorcea mașina. 

Willow îi evită privirea, ferindu-se să se uite direct și la Russell, 
deși simţea cum furia emana din el. Și furia lui Russell nu era de joacă 
pentru ea, acum. 

— Te-ai distrat? se interesă el în timp ce ieșea din drumul îngust. 

— A fost plăcut, repetă ea descrierea de mai devreme a serii făcută 
de Jordan. 

— Am auzit că Jordan poate fi foarte distractiv, rosti Russell. 

Ea împietri. 

— Dacă ai ceva de spus, Russell, aș dori s-o faci direct! 

Fl o privi cu răceală. 

— Mă întrebam pur și simplu cum ţi-a plăcut seara cu Jordan. 

El nu “întreba pur și simplu” un astfel de lucru. Doamne, cum mai 

ura jocurile pe care le juca Russell — simțea cum nervii i se încordează 
la maximum! 

— Arăţi bine, Willow, spuse el printre dinți. 

Ea înghiţi în sec. 

— Mulţumesc, acceptă ea, încordată. 

— Suficient de bine ca Jordan să te dorească? 

— Russell... 

— Te dorește, murmură el sigur pe sine, un zâmbet jucându-i pe 
buze. Bietul Jordan, îl luă el în râs. 

Willow se înfurie, deși ştia că această atitudine n-o va duce nicăieri 
cu acest bărbat.. Și chiar n-avea niciun sens — Russell avea dreptate în 
presupunerea că dorința lui Jordan pentru ea nu se va materializa 
niciodată. Indiferent cât de aproape fusese să cedeze în seara aceasta! 
Dacă Russell nu i-ar fi întrerupt așa cum o făcuse, știuse că va fi în 
drum spre casă, că nu se va culca niciodată cu Jordan. Nu putea nega 
că nu fusese ațâțată de mângăâierile lui, dar se cunoștea foarte bine pe 
sine ca să-și dea seama că nu va depăși acele mângâieri arzătoare. 

— E nu pare să realizeze că îmi aparții, totuși ... Mâna lui Russell 
se lăsă posesiv pe coapsa ei, mângâind-o ritmic. Că întotdeauna îmi 
vei aparţine! 

— Suntem divorțaţi, Russell, îi reaminti ea. 

Ochii lui scăpărară în lumina lunii. 

— Asta nu schimbă faptul că ești a mea, repetă el. N-aș fi crezut asta 
despre bătrânul Jordan dacă n-aș fi văzut cu ochii mei. Trebuie să te 
dorească foarte tare — până acum nu a încercat niciodată să-mi ia ceva 
ce-mi aparţine, zâmbi el. 

— El ... Russell, ai trecut pe lângă hotelul meu! se întoarse ea, 
protestând. 

— Nu ne-am văzut de un an, Willow, îi reaminti el. În mod sigur, 

n-ai vreo obiecţie să petreci puţin timp cu mine? 

Ceea ce făcea el, o deranja. Vechile sentimente de încordare 
neliniștitoare, care fuseseră întotdeauna o parte a ei în timpul 
perioadei de căsătorie, puseră din nou stăpânirea pe ea. În ultimul an 
își scosese din minte cum fusese viaţa ei cu Russell, dar în această 
seară totul revenea ca o pedeapsă. 

— În afară de asta, ţi-am promis o plimbare pe plajă, adăugă el. 

Willow își aminti într-o clipă faptul că în cealaltă noapte realizase 
că nu se plimbase niciodată cu Russell pe plajă. Ce ironie ca el să-i 
propună acum! Și o mai durea și capul, aerul proaspăt poate îi va face 
bine. 

El parcă mașina, își scoase haina de la costum și o azvârli neglijent 
pe scaunul din spate, cămașa lui strălucind în lumina lunii. 

Willow tremura ușor când merse pe nisip lângă el, dorindu-și ca 
Russell să se debaraseze de ea așa cum făcuse cu haina, dar ştiind că 
niciodată n-o va face. 

Sunetul ușor al valurilor pe nisip umplea tăcerea dintre ei, deși 
pentru Willow cel puţin, nu era o tăcere liniștitoare. Russell venise și 
ea știuse întotdeauna că va veni. 

— Dani seamănă din ce în ce mai mult cu tine, rosti el brusc în 
întuneric. 

Ea se uită la el, încruntându-se. 

— Ai văzut-o? îl întrebă ea, precaută. 

El dădu scurt din cap. 

— Domnișoara Gibbons m-a lăsat să arunc o privire la ea mai 
devreme, când m-am dus la hotel să te caut, îi explică el. 

Gura lui Willow se strânse, deși îşi dădea seama că Barbara 
n-avusese de ales și trebuise să-i satisfacă cererea — era tatăl lui Dani 
și asta îi dădea unele drepturi. 

— Ai fi putut s-o trezești! 

— Și să-ţi stric seara plăcută cu Jordan? o zeflemisi el, 
aplecându-se să ia o pietricică și s-o arunce peste apă. Nu cred asta, 
am intrat tiptil și părea să doarmă foarte adânc. Întreabă vreodată de 
mine? 

— Uneori, răspunse ea scurt, neplăcându-i ideea ca Russell să 
meargă la apartamentul său în lipsa ei. Asta o făcea să se simtă 
ameninţată. 

— Şi ţie? se aplecă el să ia o altă pietricică. Ti-a fost dor de mine? 

Era bucuroasă de întunericul care-i umbrea partial obrajii 
fierbinți. 

— Ar fi imposibil să fii măritată cu un alt bărbat și apoi să nu te 
gândești la el ocazional, odată ce ai divorțat, răspunse ea cu un tact 
care știa că este esenţial pentru acest bărbat. 

El se îndreptă, mișcându-se în tăcere pe nisip, să stea doar la 
câţiva centimetri de ea. 

— Am întrebat, ţi-a fost dor de mine? 

Vocea lui era ușor controlată, punând-o în gardă pe Willow. 

Era un bărbat atât de frumos, doar de treizeci și trei de ani, și 
totuși își pierdea timpul insistând asupra unei relaţii ce nu putea fi 
niciodată ce vroia el să fie. De multe ori îl cântărise pe acest bărbat 
contradictoriu și niciodată nu ajunsese la un răspuns clar. Doar 
dorinţa lui Russell pentru ea fusese întotdeauna constantă. 

Își umezi buzele cu vârful limbii. 

— Mi-a ... mi-a fost dor de tine, răspunse ea. 

Dorinţa scăpără în ochii lui albastru-închis 

— Cât de mult ţi-a fost dor? 

— Putin, tremură ea, când el îi mângâie obrazul, amintirea celuilalt 
bărbat mângâind-o în același fel, impunându-se în acel moment. 

Ochii i se măriră când își dădu seama că se gândea la Jordan. 
Acum, când era cu Russell! 

— Arată-mi cât, o încurajă răgușit Russell. 

Panica îi mări ochii. 

— Nu aici, Russell, protestă ea. Suntem pe o plajă publică. 

— Nu-i nimeni în jur să ne vadă, scutură el din cap, 
înconjurându-i ceafa cu mâna. 

— Dar ... dar este un om acolo, remarcă ea cu ușurare. Plimbă un 
câine. 

Russell se uită rapid în direcția omului. 

— Nu se uită la noi, spuse el când se întoarse înapoi spre Willow. 
Și a trecut multă vreme de când te-am sărutat, murmură el gutural. 

Ea știa cât timp trecuse, numărase zilele, orele, minutele. 

Faţa lui se întunecă. 

— Sau a luat Jordan tot ce aveai de dat astă-seară. 

Vocea lui se înăspri perceptibil. Ea scutură negând din cap, 
venind în braţele lui ca un fluture atras fără voie de lumină. 

Russell o sărută îndelung, profund, fără a se grăbi și Willow se 
agăță slabă de el când, în cele din urmă, acesta își ridică faţa. 

Ochii lui străluceau în lumina lunii. 

— Nu, murmură el cu satisfacţie. Nu i-ai dat lui Jordan nimic în 
această seară, o zeflemisi el cunoscător, luându-i gura a doua oară. 

Ea se clătină ușor când îi dădu drumul, simțind gustul lui pe buze 
şi le umezi cu limba. 

— De ce eşti aici, Russell? întrebă ea încet. 

— Nu este evident? dădu el din umeri. 

— Spune-mi. 

— Să te văd, bineînţeles, spuse el iritat. 

Sperase prea mult că făcea doar o vizită nevinovată părinţilor. 

— De ce acum? se încruntă ea. 

— De ce nu acum? o luă el în râs. 

Lui Willow nu-i plăcuse niciodată aceste jocuri ale lui. 

— A trecut peste un an... 

Russell zâmbi. 

— Şi mie mi-a fost dor de tine, Willow, rosti el ironic. Nu crezi că 
mi-a fost dor? înălță el din sprâncene. 

În obrazul ei se zbătu un mușchi. 

— Nu mă aşteptam ... să dispari complet din vieţile noastre în felul 
în care ai făcut-o, spuse ea cu sinceritate. 

— Ai spus că ai nevoie de timp, șuieră el. De la căsătorie și de 
mine. Mi-am promis să-ţi dau un an. Acel an s-a sfârșit ieri, spuse el 
cu satisfacţie. 

Fl îi “dăduse” un an, un singur an de normalitate. Ca un prizonier 
căruia i se dă “liber pentru bună purtare”. Și ea fusese bună, 
întotdeauna făcuse ce-i ceruse Russell. Fusese o proastă să creadă că 
îi va da drumul vreodată. 

Russell o observa cu ochii îngustaţi. 

— Ştiu că n-a existat niciun bărbat în acest răstimp. Nu te-aș sfătui 
să începi acum, cu Jordan, scrâșni din dinți. 

Ochii lui Willow se măriră când realiză că Russell fusese cel care 
o ţinuse sub observaţie, când în tot acest timp ea crezuse că David și 
Simone erau cu ochii pe nepoata lor. Avea sentimentul unui fluture 
închis într-un borcan, care putea să se miște și să zboare, să observe 
lumea din afară, dar era eliberat doar la voinţa și indulgenţa celui 
care-l capturase. 

— Aş vrea să mă întorc la hotel acum, spuse ea abrupt, 
simțindu-se ușor îngrețoșată. 

— Exact asta aveam şi eu în minte, susură el. 


64 HILARY WILDE 


Ochii ei se măriră când își dădu seama de intenţia lui. 

— Nu poti sta cu mine acolo! protestă ea. 

Sprâncenele negre se ridicară ironic la panica ei evidentă. 

— Nu pot? 

Ea înghiţi în sec, urând că-i dăduse satisfacția să-i vadă panica. 

— Ai uitat de Dani și de Barbara? 

Umorul lui dispăru. 

— N-am uitat niciodată de ele, rosti el aspru. 

— Atunci, trebuie să înţelegi ... 

— Da, înțeleg, o întrerupse el. Dar ar fi mai bine să accepti că acum 
sunt înapoi în viața ta. Ai avut libertatea pe care ai dorit-o, ai făcut un 
succes din creaţiile tale, acum este timpul să-ţi concentrezi toată 
energia asupra mea. 

Respirația lui Willow era chinuită. 

— Nu pot aștepta toate acestea până ne întoarcem la Londra? 

— Depinde, murmură el încet, privind-o cu atenţie. 

— De ce? întrebă ea. 

— De cât ai să stai departe de Jordan! sclipiră ochii lui. 

Oftă pentru felul cum el insista să-l aducă pe Jordan în discuţie. 

— Am cinat împreună o singură dată ... 

— O dată este prea des în ceea ce mă privește, spuse tăios Russell. 
S-ar putea ca lui să nu-i pese să-mi ia resturile, dar eu nu le-aș accepta 
niciodată pe ale lui! 

Ea se albi la faţă din cauza cruzimii lui. 

— Nu există nicio șansă, gemu ea. Știi mai bine ca oricine! 

— Da, încuviinţă el cu satisfacţie, mâna lui plimbându-se cu 
familiaritate peste pieptul ei. Acesta a fost întotdeauna al meu, nu-i 
aşa, Willow? Numai al meu. 

Ar fi vrut să se dea la o parte, să scape de acea mână care o 

mângâia și totuși nu putea. Era din nou fluturele care putea fi lăsat 
liber numai la voința stăpânului. Și Russell nu era grăbit să plece, 
gura lui plimbându-se de-a lungul obrazului spre gură. 

Ochii îi sticleau triumfător când, în cele din urmă, o lăsă să plece. 

— Până ne întoarcem la Londra, accentuă el. 

Ea tremura așa de tare când ajunse înapoi la hotel, încât Barbara 
îi aruncă o privire și comandă un pahar de brandy la barul de la 
parter, neforțând-o să-i dea vreo explicaţie până când Willow nu bău 
tot. 

— Nu-mi vine să cred că domnul St. James ar fi... 

— A fost Russell, izbucni Willow, uitându-se disperată la cealaltă 
femeie. A venit la Jordan după ce a plecat de aici și ... 

— E-n regulă, o luă Barbara în brațe, legănând-o ușor. Vom trece 
prin asta amândouă, Willow, o îmbărbătă ea. Mai avem doar o zi aici 
și apoi ne putem întoarce la ... 

— Nu înţelegi, hohoti Willow. El ... of, Doamne, n-a spus în multe 
cuvinte, dar cred că vrea să trăiesc din nou cu el! 

Willow era calmă, dar palidă, a doua zi. Dormise prost și-și dorise 
să aibă curajul să părăsească insula astăzi înainte de a da din nou 
ochii cu Russell. Nu avea nevoie deloc de curaj — el nu i-ar permite 
să facă nimic altceva. 

Doamne, cât se mai dispreţuia pentru slăbiciunea ei, fiind plină 
de dezgust că nu făcea nici măcar încercarea de a-și mișca aripile din 
captivitatea sa. Se arsese și se rănise de prea multe ori luptându-se cu 
această captivitate. 

— Willow, eu ... Dumnezeule, arăţi groaznic! se încruntă Jordan 
când se aşeză la masă în faţa ei. 

Ea îi aruncă un zâmbet ironic. 

— Mă îndoiesc că acest gen de complimente te poate vâri în patul 

unei femei! 

Zâmbetul îi dispăru când realiză ce spusese, obrajii 
îmbujorându-i-se când descoperi că nu-și putea lua ochii de la gura 
lui, aceste buze care o gustaseră și mângâiaseră atât de intim cu o 
seară în urmă. Jordan nu va mai putea fi niciodată străinul distant 
care păruse să fie întotdeauna pentru ea. 

Una din mâinile lui o prinse pe a ei. 

— Ce s-a întâmplat noaptea trecută, după ce ai plecat cu Russell? 

Ea se înecă în compasiunea din ochii lui catifelaţi, lăsându-și mâna 
într-a lui, liniștită de căldura atingerii sale. 

— Ne-am plimbat pe plajă și apoi m-a adus înapoi aici, răspunse ea 
răgușită. 

Acei ochi căprui se îngustară. 

— Asta-i tot? 

Willow înţepeni ușor. 

— La ce altceva te-ai fi așteptat? îl sfidă ea. 

El se uită nerăbdător în jur — sala de mese era plină de oameni 
care își luau micul dejun în ciuda orei târzii. 

— Unde sunt Dani și domnișoara Gibbons în dimineaţa aceasta? 

— Barbara a dus-o pe Dani în camera de joacă a copiilor imediat 
ce a terminat de mâncat. 

— Te simţi bine? se încruntă Jordan. 

— Încă mă mai doare capul și am cam întârziat azi-dimineaţă să 
cobor, asta-i tot. 

Pastila de dormit pe care simţise nevoia s-o ia noaptea trecută, nu 
începuse să-și facă efectul imediat și când în cele din urmă adormise, 
fusese atât de adânc, încât îi fusese greu să se trezească. Dani, 
întotdeauna fllămândă dimineaţa, nu fusese în stare s-o aștepte prea 
mult pentru micul dejun. 

— Bei o cafea cu mine, Jordan? îl invită ea, întrebându-se ce făcea 
aici atât de devreme dimineaţă. 

Nu părea să fie în drum spre serviciu, îmbrăcat cu pantaloni negri 
şi cămașă bleumarin, nu prea adecvaţi pentru birou. 

El scutură din cap. 

— Hai să mergem afară, aerul proaspăt ti-ar putea face bine. 

Era o zi frumoasă de septembrie — soarele strălucea, dar în aer se 
simţea un pic de răcoare. Pe plajă se aflau câțiva oameni care profitau 
de vremea senină. 

— Te apucă des durerile de cap? Jordan încă îi ţinea braţul pe care 
i-l luase când părăsiseră hotelul. 

Doar când prezenţa lui Russell începea s-o apese! Nu era chiar o 
durere de cap, ci mai curând un sentiment de oprimare. 

— Nu mă aşteptam să te văd în această dimineaţă, se întoarse ea 
să-l privească. 

— De ce nu? se încruntă el ușor. De obicei nu cinez cu o femeie și 
apoi îl las pe alt bărbat s-o ducă acasă. 

— Mândrie rănită, Jordan? îl ironiză ea cu sprâncenele ridicate, 
simțindu-se confortabil în bluza crem și pantalonii maro pe care-i 
purta cu o curea lată de aceeași culoare. 

Încruntarea lui se accentuă. 

— Ce s-a întâmplat cu adevărat astă-noapte? 

Expresia ei era intenţionat suavă. 

— Nu înţeleg la ce te referi. 

Jordan oftă. 

— Mi-ai spus că voi doi aţi terminat și totuși Russell părea gelos 
când ne-a văzut împreună. 

— Este de înţeles că a fost surprins, îl scuză Willow. 

— De ce, de înţeles? 

— Niciodată nu te-ai obosit să fii politicos cu mine, Jordan, îi 
reaminti ea sec. 

Buzele lui se strânseră. 

— Unde intenţionaţi să mergeţi astăzi, toţi trei? 

Ea se încruntă, apoi se însenină ușor când își dădu seama că se 
referea la pretenţia lui Russell pe care o avusese de a-și petrece ziua 
cu ea şi cu Dani. 

— N-au fost făcute planuri definitive, dădu ea din umeri. Mă aștept 
să-l vedem când mergem la Simone și la David. 

Jordan se opri din mers, se întoarse cu faţa la ea și-i spuse: 

— Petreceţi-vă ziua cu mine, o îndemnă el. 

— Ti-am spus că ne ducem la Simone și la David, răspunse ea 
lipsită de vlagă. 

— Willow, nu-mi place ideea să fii cu Russell, ripostă el. 

— De ce naiba nu? oftă ea. 

— Înainte de sosirea lui, erai gata să rămâi în braţele mele. 

Faptul că el spunea adevărul o făcu să roșească. Nu cunoscuse 
intim decât un singur bărbat și totuși, reacţia ei faţă de Jordan, 
noaptea trecută, fusese de netăgătuit. Și din acel motiv știa că n-ar 
îndrăzni să rămână din nou singură cu el. 

— N-am fi ajuns mai departe decât am făcut-o, spuse ea foarte 
sigură. 

— Poţi fi sigură de asta? se îngustară ochii lui. 

Nu, nu putea fi sigură sută la sută, și această nesiguranţă trebuie 
să se fi văzut în ochii ei fiindcă Jordan gemu adânc din piept când își 
coborî capul s-o sărute. Nu arătă niciun pic din blândeţea nopții 
trecute fiind insistent, puţin dur, iar răspunsul ei către el fu același 
care fusese atunci; se topi în el în timp ce gura ei se mișcă însetată 
lângă a lui. 

El nu se grăbea să-și termine sărutul, relaxându-se ușor când îi 
simți răspunsul, sorbindu-i buzele. 

— Cum respiraţi când faceţi asta? 

Jordan se îndreptă cu regret și chicoti încet la curiozitatea din 
vocea lui Dani, așa cum stătea uitându-se la ei, un spiriduș micuț în 
rochita ei roșie de plajă. 

— Cred că ești cam mică pentru lecţii de sărutat, o trase el în 
glumă de năsuc. Întreabă-mă când o să fii de vârsta mamei tale. 

— Scuzaţi-mă! apăru Barbara gâfâind lângă Dani. V-a văzut pe 
amândoi când traversam drumul spre plajă și n-am putut s-o opresc, 
făcu ea o grimasă. 

Obrajii lui Willow erau roșii ca focul, de jenă. Era suficient de rău 
că Jordan o sărutase, mai ales într-un astfel de loc public și mai 
fuseseră și văzuţi de o vorbăreaţă ca Dani. Dacă îi va menţiona din 
întâmplare lui Russell ceea ce văzuse ... 

— Am venit să vă iau pe toate să vă duc la Simone și la David, rosti 
Jordan tărăgănat. 

— Nu-i nevoie, refuză Willow, părăsind căldura brațelor lui care îi 
înconjurau mijlocul. 

— Sunt instrucţiunile Simonei, spuse el sec. De fapt, a fost un 
ordin. Și eu voi petrece ziua cu ei. 

Willow se încruntă, iritată. 

— De ce nu mi-ai spus mai devreme? se răţoi ea. 

— Fiindcă aveam alte lucruri în minte atunci, se răsti el, 
întunecându-se la față. 

— Pariez că aveai, mormăi ea înciudată, după care îi spuse Barbarei 
că se duce să ia lucrurile lor din apartament. 

Era sigură că vor înota în piscina Stewart într-o zi frumoasă ca 
asta, așa că luă costumele lor de baie pentru orice eventualitate. 

— Pot veni cu tine, hotărî Barbara. 

— Şi eu, spuse Dani veselă. 

— De ce să nu mergem cu toţii? rosti Jordan cu sarcasm evident. 

Willow se roși la zeflemeaua lui faţă de eforturile ei de a evita să 
rămână din nou singură cu el. 

— Mergem eu şi cu Dani, spuse Barbara scurt. Va dura mai puțin. 

Willow îi aruncă prietenei ei o privire care spunea clar: 
“trădătoareo!” 

Barbara o încuraja mereu să aibă o viaţă mai socială, să se vadă 
mai mult cu prietenii și în special să-și permită un bărbat în viaţa ei. 
Și doar Dumnezeu știe câți umblaseră după bogata divorțată Willow 
Stewart în ultimul an! Dar Barbara nu putea înţelege, în ciuda 
sărutului dintre ei, la care cam fusese martoră, că Jordan era ultimul 
om, chiar ultimul om, pe care ar trebui să-l încurajeze? Sau primul? 
Jordan era așa de puternic, un bărbat care știa ce vroia și nu permitea 
nimănui și nimic să-i stea în cale pentru a obține. Și ea avea nevoie 
de ceva din acea putere, s-o ajute să fie la fel. 

— Hei, unde ai dispărut acum? întrebă Jordan, nerăbdător. 

Încă o dată, obrajii i se înroșiră. 

— Gândurile unei persoane nu sunt numai ale ei? se răsti ea. 

El oftă adânc. 

— Cu tine este așa — un pas înainte și doi înapoi — nu-i așa? 

— De ce te mai obosești, Jordan? îl respinse ea, vlăguită. Și nu 
spune că din cauză că mă vrei, pentru că acest egoism nu explică 
interesul pe care-l arăţi pentru alte aspecte ale vieţii mele! 

— Doresc ... 

— Ce? i-o tăie ea scurt. Să nu existe toate aceste complicaţii legate 
de dorinţa pentru fosta nevastă a vărului tău? îl ironiză ea. Crede-mă, 
am mai multe complicaţii decât poate să ducă orice alt bărbat. 

— Russell este inclus în asta? se irită el. 

Russell, mereu Russell. El era începutul și sfârșitul și niciun alt 
bărbat nu-i putea şterge amintirile pe care le avea de la el. 

— Ce s-a întâmplat între voi doi după ce aţi plecat de la mine 
noaptea trecută? o strânse Jordan de braţ, cu ochii sclipind. A stat cu 
tine? 

— Nu! 

— L-ai dorit? 

— Jordan, te rog! încercă ea să se elibereze. 

— Da? o scutură el ușor, cu o expresie intensă când refuză s-o lase 
să-și desprindă privirea. 

Willow deveni brusc nemișcată în braţele lui. 

— Ce vrei să spui? îl provocă ea, înfierbântată. Ce vrei să-ţi spun, 
îţi voi spune. 

— Vreau adevărul. 

— Ce adevăr? îl ironiză ea. Că Russell m-a sărutat și mie mi-a 
plăcut? Că m-a pus pe nisip și am făcut dragoste acolo pentru că 
n-am mai avut răbdare să ajungem la hotel? Ăsta este soiul de lucruri 
pe care vrei să-l auzi? 

Ochii ei sclipeau de lacrimile ascunse când îl privi războinică. 

— Vreau adevărul, la naiba! 

— Şi nu crezi că este acesta? 

— Tu ... Acolo, nu cred că este aşa. Vocea lui Jordan se schimbă 
dramatic de la țipăt la blândeţe în câteva secunde, dându-i drumul 
când Barbara și Dani se apropiară, fetiţa privindu-i cu curiozitate ... 
Lui Willow i-a intrat nisip în ochi, spuse el, explicându-le apropierea. 

— Da, rosti Barbara sceptic, devenind neliniștită când privi faţa 
palidă a lui Willow. Vântul este puternic astăzi, îi ironiză ea, 
subliniind prin aceasta faptul că era o zi surprinzător de calmă. 

Gura lui Jordan se strânse. 

— Mergem? propuse el încordat. Suntem așteptați de mai bine de 
o oră. 

Willow abia răspunse la zâmbetele de încurajare ale Barbarei în 
timpul călătoriei cu maşina spre casa Simonei și a lui David. Dar nu 
se putea relaxa. Insistenţa lui Russell era destul de greu de îndurat, 
dar să ai doi bărbaţi geloși unul pe altul era aproape insuportabil. Ar 
fi prea mult de sperat ca Russell să se comporte frumos — niciodată 
n-o făcuse, așa că de ce ar începe acum? 

Familia Stewart era deja lângă piscină când sosiră, servitoarea 
aranjându-le să se schimbe cu toţii înainta de a se duce la bazin. 

— Este totul în regulă între tine și domnul St. James? întrebă 
Barbara încet, de îndată ce Jordan se îndreptă spre altă cameră de 
oaspeţi. 

— Nu, recunoscu Willow, uitându-se cu coada ochiului la Dani, 
care era toată numai ochi și urechi. Dar sunt sigură că va trece peste 
asta. 

— El? 

— Da ... el, o întrerupse ea. Hai, Dani, să mergem să ne schimbăm, 
vrei? Și să nu vorbeşti despre ce ai văzut mai devreme, o avertiză ea 
glumind, căci altfel Jordan nu-ţi va mai preda lecţia asupra sărutului 
când vei fi mai mare! 

Chicotelile fiicei sale o ajutară să-și îmbunătăţească dispoziţia, 
deși se simţea încordată când veni timpul să coboare la parter. 

— Gata? o întrebă prietena ei. 

Willow inspiră adânc. 

— Gata cum voi fi întotdeauna. Încearcă să nu te dezlipești de 
mine astăzi, da? 

— Vom face tot ce-i posibil, încuviință Barbara. 

Să faci “tot ce-i posibil” nu era suficient niciodată când te opuneai 
unuia ca Russell. El întotdeauna obținea exact ce dorea şi de obicei 
fără prea mult efort din partea lui. 

Ce rezultat spera el să obţină astăzi, nu era sigură, dar simţi un 
adevărat șoc când o prezentă pe femeia cu părul negru care stătea 
lângă el drept iubita lui! 


Capitolul 5 


Femeia era cam de vârsta lui Russell, dacă nu mai mare, cu păr 
lung și negru ce părea ondulat natural, cu cinism în ochi, care se 
reflectă în rictusul gurii când zâmbi. Avea un corp frumos, înalt și 
subțire, trei triunghiuri de material roșu acoperindu-i goliciunea. 
Willow se simti brusc prea îmbrăcată în costumul ei de baie din două 
piese, mai decent! 

Se uită năucită de la Gemma Laird la Simone și David, încercând 
să le estimeze reacţia faţă de Russell care îşi aducea acasă o iubită, mai 
ales una ca aceasta. Ambii îi răspunseră la privire îngrijorați, părând 
la fel de surprinși ca și ea. 

Apoi se uită la Russell, cutremurându-se de triumful ce scăpăra în 
ochii lui, doar ca să se trezească uitându-se în loc de asta la Jordan. 
Nu știa ce disperare avea în ochi, dar simți asta când Jordan făcu un 
pas protector spre ea, ambii stând în faţa celuilalt cuplu, împreună 
acum. 

— Sunt așa de încântată să te cunosc, întinse Gemma Laird o mână 
languroasă spre Willow. 

Aceasta o luă, încă năucită. Niciodată nu-i trecuse prin cap că 

există o altă femeie în viața lui Russell! Ceea ce era o prostie din 
partea ei când știa, poate mai bine ca oricine, ce bărbat senzual era. 

— Russell vorbeşte des de tine, zâmbi Gemma Laird, dar zâmbetul 
nu-i atenuă duritatea privirii. 

Era evident că, indiferent ce-i spusese Russell celeilalte femei, 
aceasta n-o plăcea. Sentimentul era reciproc. 

— Ciudat, Jordan, el nu vorbeşte niciodată de tine. 

Gemma râse gutural, uitându-se la el apreciativ. 

— Probabil pentru că este firesc pentru soţ să-i spună amantei 
despre soţie, dar nu și invers. Lucrez pentru Russell. O fac de ceva 
vreme. 

Însemna că aveau o aventură de câtva timp? Willow așa avea 
senzaţia. Ciudat, dar nu simţi nimic la această constatare, chiar dacă 
ghicea că relaţia avea probabil loc încă de când era căsătorită cu 
Russell. Ea realiză ce încerca Gemma să-i spună. Singura grijă a lui 
Willow era motivul ulterior al lui Russell de a o aduce acum pe 
Gemma Laird aici. Fiindcă știa că trebuie să fi fost unul. 

— Tăticule? 

Willow oftă îndurerată când se uită în jos și-și văzu fiica 
uitându-se cu ochi mari la Russell. Dani nu-și văzuse tatăl de un an și 
era clar după faţa ei, că se aștepta la mai mult de la el decât să fie 
ignorată. Nu că Russell fusese vreodată un tată prea atent, dar Dani 
avea perfectă dreptate să se aștepte la mai mult din partea lui, mai 
ales după o perioadă atât de lungă de timp. 

— Prinţeso! rosti Russell lăsându-se pe vine lângă ea. N-ai crescut 
mult, o ciufuli el înainte de a se ridica din nou. 

Willow nu se așteptase la prea mult din partea lui, deși putea 
vedea că Dani era puţin rănită. Dar Russell era genul de bărbat care 
n-ar fi trebuit niciodată să aibă copii ... nu prea avea timp de ei și de 

sosirea lor nedorită și probabil n-ar fi avut niciodată vreunul, dacă 
asta n-ar fi influenţat-o pe Willow să se mărite cu el. Dar lui nu-i 
plăcuse acest rol, fiindu-i ciudă pe timpul pe care Willow îl petrecea 
cu Dani şi era evident că nu se schimbase. 

— Este micuță ca mama ei, o ridică Jordan pe fetiţă în brate, 
făcând-o să râdă când o gâdilă. 

Willow se simți recunoscătoare pentru această intervenție, fiindcă 
văzuse că buza lui Dani începuse să tremure. Urmări cum Jordan 
intră în bazin cu fetiţa care tipa de plăcere, transformând un moment 
de stânjeneală într-unul de distracţie. Dar ei îi era aproape teamă să 
se întoarcă și să se uite la Russell, știind că acesta nu aprecia gestul 
lui Jordan. 

Furia neagră pe care o văzu în ochii lui când îi urmărea pe Jordan 
și Dani în piscină o făcu să se cutremure. 

— Cred că ai creaţii frumoase, distrase atenţia Gemma Laird 
zâmbind condescendent. Am câteva din rochiile tale în garderoba 
mea. 

— Ce drăguţ. 

Zâmbetul lui Willow era lipsit de căldura ei obișnuită când se 
întrebă ce poziţie deţinea această femeie în compania lui Russell 
de-și putea permite creaţii exclusiviste. 

— Russell are gusturi foarte fine, își puse Gemma posesiv mâna pe 
braţul lui. 

Evident, poziţia ei în companie nu cerea să petreacă mult timp la 
serviciu! 

— Eu ... începu Willow. 

— Willow, am un cadou în casă pentru Dani, o întrerupse Simone. 
N-ai putea să vii să te uiţi și să-mi spui dacă este potrivit? 

Willow ridică sprâncenele negre peste ochii de smarald, sigură că 

era prima oară când Simone îi căutase compania — a-i cere aprobarea 
pentru un dar făcut lui Dani era mai curând un șiretlic — Simone 
întotdeauna îi luase lui Dani ce dorise și nu dăduse un sfant pe 
părerea lui Willow! 

— Acea femeie îngrozitoare, spuse Simone agitată când îi întinse 
absentă lui Willow păpuşa pentru Dani. Nu mi-a venit să cred când 
Russell a venit cu ea seara trecută. Sau că va merge să te vadă așa cum 
a făcut și să ne lase pe noi s-o întreţinem. N-am ştiut ce să facem cu 
ea! 

Gura lui Willow se strâmbă. 

— Să nu-mi spui că ai întâlnit pe cineva mai nepotrivit decât mine 
pentru fiul dumitale! 

Ochii albaștri ai Simonei scăpărară de mânie. 

— Nu fi caustică, Willow, se răsti ea. Femeia este îngrozitoare, o 
vânătoare de avere. Dumnezeule, este cu câţiva ani mai mare ca 
Russell! 

Willow ridică din umeri. 

— Se pare că o place. 

— Care bărbat n-ar face-o? spuse dezamăgită Simone. Refuz să cred 
că tu ai creat rochia pe care o avea la cină seara trecută. David nu-și 
putea dezlipi privirea de la decolteul ei! 

Willow se îndoia că Simone găsea amuzant ca fidelul ei soț să 
fixeze decolteul unei femei, așa că se abţinu să zâmbească de 
îndrăzneala lui David. 

— Pare suficient de plăcută, replică ea. Apropo, este drăguță. Sunt 
sigură că-i va plăcea. 

— Ce? Oh ... oh ... vrei să spui păpuşa, dădu Simone din cap de 
parcă nu s-ar fi îndoit deloc. De fapt, am vrut să plec pentru un 
minut, se așeză ea pe un scaun din dormitor. 

— Am ghicit, încuviinţă sec Willow. 

— Încordarea de a o întreţine pe acea femeie îmi dă dureri de cap, 
scutură Simone din cap. 

— O cheamă Gemma, accentuă Willow, ironic. 

— Îi cunosc numele, se răsti Simone. Nu-l voi ierta niciodată pe 
Russell că a adus-o aici. Dumnezeule, dacă întenţionează să se 
căsătorească cu ea! deveni ea palidă la acest gând. 

Ideea o făcu pe Willow să reflecteze puţin. Nu credea că se va 
elibera de Russell chiar dacă se recăsătorea — n-ar fi făcut dragoste cu 
ea noaptea trecută chiar dacă senzuala Gemma Laird îl aștepta la casa 
părinţilor lor? Dar dacă Russell ar fi avut obligaţiile unei neveste, cu 
siguranță n-ar mai fi fost în stare să-i dicteze ei orice mișcare. 

— Credeam că-i dorești fericirea, Simone? dădu ea din umeri. 

— Da, dar nu cu o femeie ca aceea. Doamne, a trebuit să facem faţă 
uneia total necorespunzătoare ... izbucni Simone, înroșindu-se de 
ciudă când își dădu seama cât fusese de insultătoare. Noi nu ne-am 
înțeles niciodată, Willow. Și nu este cazul să fiu acum ipocrită, mai 
ales că s-a dovedit că am dreptate. Dar am ajuns să te respect. 

Și Willow o respecta pe cealaltă femeie, ştia că orice făcea era ceea 
ce credea că este bine pentru familie. Dar în același timp, o displăcea 
profund. 

— Poate o să ajungi s-o respecţi și pe Gemma Laird, o ironiză ea. 

— Nu este cazul să te distrezi pe socoteala mea, o repezi Simone. 
Dacă Russell se va căsători cu ea, atunci va deveni mama vitregă a lui 
Dani! Şi Russell s-ar putea răzgândi s-o aibă pentru weekenduri. 

Willow se îngălbeni la gândul lui Dani petrecând mai mult timp 
singură cu Russell și cu acea femeie ușuratică. Lui Russell i se 
garantase dreptul la vizitarea lui Dani în momentul divorțului lor, dar 
ajunseseră la o înţelegere să n-o ia niciodată pe fetiță peste noapte. 

Pentru un preţ. Cu excepţia faptului că Russell nu-și luase niciodată 
prețul. Trebuia să vorbească singură cu el. 

— Tin la copilul meu tot atât de mult cât ţii tu la Danielle, spuse 
Simone oftând. Și ştiu că nu va fi niciodată fericit cu acea femeie. 

Willow era sceptică în privinţa credinţei Simonei că ar exista o 
femeie în viaţă care l-ar fi putut face fericit pe fiul ei și, totuși, era de 
acord cu ea asupra unui aspect — Gemma Laird n-ar fi fost o mamă 
vitregă potrivită pentru Dani. 

Russell, David și Barbara luaseră locul lui Jordan în bazin cu Dani, 
când ea ieși din spatele casei, toţi patru aruncând o minge între ei. 
Jordan era acum întins pe un șezlong, lângă Gemma Laird. 

— Ce naiba face acum? gemu Simone când Gemma își puse mâna 
pe coapsa lui Jordan în timp ce vorbeau. 

— Nu poti fi posesivă și cu nepotul dumitale, Simone, rosti ironic 
Willow, deși intimitatea gestului femeii o șocase și pe ea. 

Nu-i plăcea s-o vadă pe Gemma atingându-l pe Jordan în acest fel. 
Ceea ce era caraghios când cinase cu el doar o dată. Și nu-i păsase în 
mod special când își dăduse seama că Russell probabil avusese o 
relaţie cu Gemma în timpul căsătoriei lor. 

Simone îi adresă o încruntătură iritată. 

— Jordan are mai multă minte ca să ia în serios stratagemele unei 
femei ca ea. 

— Şi Russell n-are? o zeflemisi ea. 

— Pentru numele lui Dumnezeu, Willow, uită diferendele cu mine 
și încearcă să ţi-o imaginezi ca pe mama vitregă a lui Dani! 

Deja își imaginase și i se părea total inacceptabil. 

— Scuză-mă, zâmbi ea absentă. Cred că o să mă duc cu ei în bazin. 

— Du-te, rosti nerăbdătoare Simone, te--aș primi cu bucurie înapoi 
în familie dacă ar trebui să aleg între voi două! 

— Mă întreb de ce nu mă simt flatată de această mărturisire! se 
strâmbă Willow. 

— Cum te aștepți să simt față de fata care mi-a prins băiatul în 
capcana căsătoriei! 

— Cred că tocmai ţi-ai răspuns singură, Simone, spuse ea cu 
răceală. Eu eram o fată și Russell un adult de douăzeci și opt de ani. 
Întreabă-te care dintre noi l-a prins în capcană pe celălalt. 

— Un bărbat nu poate rămâne însărcinat! ripostă femeia mai în 
vârstă. 

— Exact, i-o tăie Willow cu amărăciune și intră direct în bazin. 

Apa rece îi limpezi capul. Înotă încet până la capătul bazinului, să 
se alăture celorlalți. 

— Slavă Domnului că a venit un înlocuitor spuse David cu 
oarecare ușurare. Barbara și cu mine pierdem în fața lui Russell și 
Dani. 

Îi întinse mingea înainte de a înota până la margine și a ieși. 

Era un joc zgomotos și, pentru cineva din afară era o familie 
fericită însoţit de bona lui Dani. Dar toţi adulţii erau conștienți de 
implicaţiile mai serioase în relaţiile lor. 

— Tu și cu mama ați avut o conversaţie plăcută? o luă în râs Russell 
când Barbara și Dani părăsiră bazinul pentru un pahar de limonadă. 

— Nu în mod special. Ea se uită direct spre Gemma Laird care se 
vârâse în Jordan. 

Russell îi urmări privirea. 

— Uneori, maică-mea poate fi atât de puţin subtilă, rosti el 
tărăgănat. 

— Nu numai maică-ta! 

EI dădu din umeri. 

— Priveşte partea bună a lucrurilor, Willow, chiar și tu îi pari bună 

ca noră, acum! 

Ea oftă. 

— Russell, ce face femeia aceea aici? 

— “Acea femeie” se întâmplă să fie musafira mea, ripostă el și 
trebuie tratată ca atare. 

— N-am fost nepoliticoasă cu ea, negă Willow scuturând din cap. 

— Niciuna dintre voi n-a fost, dar nici nu v-aţi omorât cu politeţea. 
Cu excepţia lui Jordan ... Îşi urmări vărul cu ochii îngustați cum 
discuta amabil cu Gemma Laird ... Evident, Jordan nu este atât de 
boşorogit încât să nu poată aprecia o femeie frumoasă. 

— De ce ar fi? îl repezi Willow. Nu este așa de bătrân. 

Privirea lui Russell o măsură speculativ. 

— Întotdeauna ai gândit așa. 

Obrajii ei se înroșiră brusc. 

— Doar pentru că eram atât de tânără. 

— Hm, mormăi el ironic. Şi acum te simţi bătrână, așa-i? 

— Antică! îi confirmă ea cu amărăciune. 

— Nu-i mare diferență, fiindcă surprinderea mea faţă de el flirtând 
mai întâi cu tine și acum cu Gemma n-are nicio legătură cu vârsta lui 
Jordan. 

Willow îl privi cu atenţie. 

— Ce vrei să spui? 

— Eşti dintr-o dată foarte interesată de vărul meu, o ironiză 
Russell. 

Roşeaţa ei se accentuă. 

— Nu chiar, doar că tu faci ca toate acestea să sune atât de 
misterios. 

El își rânji satisfacția că o enervase, așa că vocea ei se ridică 
furioasă. 

— Este un secret întunecat de familie, de aceea, spuse el. 

— Ce este? întrebă ea, iritată. 

— Am spus că este un secret de familie, Willow replică el. 

Ea pufni furioasă. 

— Şi eu nu mai sunt membră a acestui grup de elită! 

Se întoarse, furioasă pe sine cât și pe Russell pentru că o făcuse 
să-și iasă din fire. 

— Hei, o admonestă el, prinzându-i braţul. Te necăjeam doar, o 
privi el cu ochi veseli. 

— Nu ştii nici măcar să glumești, Russell, oftă ea. Acum, lasă-mă! 

— Te rog, insistă el, degetele lui strângând-o ușor. 

— Te rog, lasă-mă! scrâșni ea. 

— Nu vrei să afli secretul lui Jordan? o zeflemisi el, când ea se 
întoarse să se îndepărteze în momentul în care îi dădu drumul. 

Vroia, și el știa! 

— Dar se pare, spuse el rar, că accidentele în planificarea familială 
se întâmplă în familie! 

Ea se făcu albă ca varul la faţă. 

— Vrei să spui că Jordan ... mormăi ea dându-și brusc seama. 

Russell dădu din cap cu o expresie de satisfacţie. 

— N-a fost chiar așa, bineînţeles, spuse el. Claudia era mai mare ca 
Jordan și nici nu exista dragoste între ei. Dar accidente se pot 
întâmpla și în cele mai solide relații. 

— Ce s-a întâmplat cu ... cu Claudia? Și cu copilașul? 

Ochii ei erau măriţi de uimire. Nu existase nicio menţiune a lui 
Jordan având o nevastă ... 

Russell dădu din umeri. 

— După cum am spus, relaţia a fost o aventură în cel mai bun caz, 
așa că el a ezitat să se arunce într-o căsătorie cu o femeie pe care n-o 

iubea. Cum se spune, “cine ezită pierde”? Oricum, pe aproape. În 
timp ce Jordan ezita și făcea planuri să aibă el însuși grijă de copil 
după nașterea lui, Claudia a cunoscut pe altcineva care era la fel de 
bogat, dar care nu voia s-o ia în căsătorie când aștepta copilul altui 
bărbat, chiar dacă tatăl l-ar fi luat odată ce era născut. 

— Vrei să spui că ea ... Claudia ... 

— A avortat copilul și s-a căsătorit cu celălalt bărbat, dădu cu 
cruzume din cap Russell. 


Capitolul 6 


— Încă un pahar? 

Willow își ridică pleoapele uimite să se uite la Jordan, 
zâmbindu-i brusc când scutură din cap a refuz, ascultând distrată 
cum el își mai comandă un alt pahar de la chelnerul care aștepta, în 
timp ce o muzică de pian, în surdină, răsuna în salonul de lângă barul 
unde stăteau. 

Fusese şocată când Jordan sosise la hotel după cină, simțindu-se 
prost cu el după cele spuse de Russell în acea după-amiază. Nu se 
îndoia că Russell spunea adevărul; el n-avusese niciodată nevoie să 
mintă ca s-o rănească. Și acum era rănită, știind motivul pe care-l 
avusese Jordan s-o dispreţuiască atât, de ce-i spusese clar că o dorea 
doar, având credinţa că ea pusese mâna pe bărbatul pe care avusese 
de gând să-l prindă în capcană. Nu exista niciun dubiu că asta era 
ceea ce credea — remarcele lui când sosise cu trei zile în urmă, 
fuseseră directe și la obiect. 

— Eşti foarte tăcută, o îmboldi el acum. Te gândești la munca pe 
care o ai de făcut când te întorci? 

Nu acordase prezentării de modă nici măcar un gând și 

surprinderea ei trebuie să fi fost evidentă. 

Jordan chicoti. 

— Nu, nu cred asta. Este Gemma? o întrebă el privind-o intens. 

Imaginea celeilalte femei plimbându-și mâna de-a lungul coapsei 
goale a lui Jordan îi veni instantaneu în minte și ochii îi scăpărară de 
supărare. 

— Cred că este ceea ce se numește o “devoratoare de bărbaţi”, 
izbucni ea. 

El înclină ușor capul. 

— Este puţin cam prea copleșitoare. 

— Tu ar trebui să cunoşti acest lucru! ... O cuprinse remușcarea 
când își dădu seama cât de rea fusese ... Îmi pare rău, oftă ea. Este 
din cauză că vizita a fost mult mai traumatizantă decât credeam. 

Fiindcă Russell alesese să vină aici în același timp. 

Maxilarele lui Jordan se încleștară. Arăta foarte brunet și atrăgător 
în costumul negru de seară și cămașa albă ca neaua. 

— Totul părea să meargă bine până când a sosit Russell, își rosti el 
gândurile. 

Ea îl privi ironic. 

— Adică, seductia ta avea efect? 

El se încruntă, posomorât. 

— Nu te seduceam, Willow; ne bucuram unul de celălalt. 

Da, se bucurase de timpul petrecut în braţele acestui bărbat și 
simțind ceea ce simțea în legătură cu Russell, acest lucru o 
surprinsese. Și știind ce simțea Russell pentru ea, știa că acesta nu 
trebuia să afle niciodată întreaga amploare a răspunsului ei faţă de 
Jordan. 

— Willow, vreau să vii acasă cu mine în seara aceasta ... 

— Nu! gâfâi ea, uitându-se în jur jenată, când câțiva oameni din bar 

se întoarseră spre ei, la auzul răspunsului ei vehement. Nu, repetă ea 
răgușit. 

Mâna lui Jordan o prinse cu fermitate pe a ei. 

— Am nevoie de tine. Şi cred că și tu ai nevoie de mine. 

— Pentru ce ai nevoie de mine, Jordan? întrebă ea, crezând că deja 
cunoștea răspunsul. 

— Să te ţin. Să te mângâi ... Privirea lui insistentă refuza s-o 
elibereze pe a ei. Este ceva ce toţi avem nevoie, uneori. Chiar și eu, 
adăugă el cu autoironie. 

— Şi arăt că aș avea nevoie să ... fiu ținută? râse ea, în tot acest timp 
inima bătându-i cu putere, mâna ei rămânând rece într-a lui, în ciuda 
căldurii serii. 

— Da. 

Willow răsuflă cu greutate la bruscheţea răspunsului lui, 
dorindu-și să existe cineva care s-o ţină în braţe și să-i spună că totul 
va fi bine. Dar nu era așa și niciodată nu va fi. 

Își dădu capul pe spate, sfidătoare. 

— Te înșeli, Jordan. N-am nevoie de nimeni în afară de fiica mea. 

— Dani este un copil și nu de dragostea unui copil ai nevoie, 
ripostă el. 

Dacă Russell nu i-ar fi spus ceea ce-i spusese despre Jordan mai 
devreme, poate ar fi fost tentată să caute îmbărbătare în brațele 
bărbatului despre care deja știa că o putea face să uite totul în afară 
de el. Dar în mintea lui Jordan nu era decât faptul că ea hotărâse să 
facă un copil, ceea ce nu o diferenţia de trădarea Claudiei din trecutul 
lui. Se aruncase în patul unui bărbat din motive false, și nu putea 
ajunge într-al lui Jordan decât din aceleași motive. 

— Îl uiţi pe Russell, îl luă ea în râs. Ar fi prea fericit să-mi dea toată 
atenția drăgăstoasă de care am nevoie. 

— Nu cumva uiţi de existența Gemmei Laird? scrâșni el din dinţi. 

— Nu prea cred, spuse ea scuturând din cap. Domnișoara Laird 
n-a făcut un secret că relaţia lor durează de câţiva ani și te asigur că 
Russell n-a şovăit niciodată să împartă patul cu mine în trecut. 

Buzele lui se subţiară. 

— Tu şi cu Russell nu sunteţi buni unul pentru celălalt, spuse el 
înțepat. Te-ai schimbat de când a sosit el și nu cred că l-am văzut pe 
Russell așa de încordat vreodată. 

— Jordan, oftă ea. Russell și în consecinţă relaţia noastră, nu este 
treaba ta. 

— Vreau să fiu prietenul tău ... 

— De genul foarte intim! îl zeflemisi ea. 

El se întunecă, ochii căprui de catifea cântărind-o critic. 

— Poate ar trebui să amânăm această conversaţie până când te 
întorci la Londra! 

Când Russell spusese foarte clar că intenţiona să reintre în viața 
ei, anul de “libertate” terminându-se în ceea ce-l privea pe el... 

— Nu, rosti ea cu tărie, ridicându-se în picioare. Scuză-mă, dar 
trebuie să mă duc s-o ajut pe Barbara să termine de împachetat — 
mâine dimineață plecăm foarte devreme. 

— Willow, nu mă da la o parte ... Jordan se ridicase și el și stătea 
foarte aproape de ea. Ar fi vreo diferență dacă ţi-aș spune că am ajuns 
să ţin la tine? o privi el aproape cu ciudă. 

Willow era perfect conștientă că se forțase să recunoască și-i căută 
fața minunându-se. Nu putea vorbi serios, după ceea ce-i spusese 
Russell despre Claudia. Și totuși, ca și Russell, se îndoia că era un 
bărbat care nu credea ce spune. Era o complicatie, în lumina 
declaraţiei lui Russell de noaptea trecută, de care n-avea nevoie. Și 
totuși, ce bine s-ar simţi să se piardă în braţele lui Jordan, să se simtă 

alintată și să ţină cineva la ea, în loc să fie cea care să trebuiască 
întotdeauna să fie puternică. 

Înghiţi în sec. 

— Îmi pare rău, Jordan, clătină ea din cap, regretând sincer. 

Ochii lui scăpărară. 

— Ce vrei mai mult de la mine? 

— Pace, oftă ea. 

Plecă, o pată de culoare exotică în rochia roșu cu negru, 
încununată de părul ei blond-argintiu. Niciodată nu se simţise atât de 
singură, îngrozitor de singură, în viaţa ei. 

— Cred că ești o proastă, o certă Barbara când îi spuse despre 
invitaţia lui Jordan, în timp ce amândouă făceau bagajele la repezeală. 
Este un om bun. Sunt sigură de asta. 

— Este şi vărul lui Russell. 

— Şi caracterele lor sunt la fel de diferite ca uleiul de apă. 

— Nu vreau să mă implic cu niciun bărbat, susținu Willow 
încăpățânată. 

— O căsătorie ratată nu trebuie să te facă să ţi se acrească de toţi 
bărbaţii, o avertiză prietena ei. 

— Jordan a suferit destul, scutură ea din cap. 

Barbara o observă cu atenţie. 

— Deci, ai refuzat pentru binele lui? 

— Cum crezi că s-ar simti dacă ar ști întregul adevăr despre mine? 
oftă ea vlăguită. 

— Scandalizat, cred eu, spuse Barbara dezgustată. Tu n-ai încercat 
să prinzi pe nimeni în capcana căsătoriei. Poate că el realizează asta. 

— Chiar? spuse Willow oftând. 

Prietena ei pufni, iritată. 

— De ce să nu-i dai omului o șansă? 

— Nu pot. 

— Russell? 

Ea își mușcă buza inferioară: 

— M-a avertizat să mă ţin departe de Jordan. 

— Deci, de aceea ezitai să te întâlneşti cu domnul St. James 
astă-seară, realiză indignată Barbara. Willow, nu-ţi poţi duce restul 
zilelor sub ordinele unui bărbat! 

— Nu pot altfel, o corectă ea. Amândouă știm asta. 

— Russell Stewart este un tiran și un... 

— Hai să comandăm cafea, o întrerupse ea zeflemitor. Slavă 
Domnului că putem pleca mâine de aici! 

Conștiința acestui fapt nu prea o îmbărbăta, știind că Russell 
vorbise serios când spusese că libertatea ei s-a terminat. Dar cât de 
departe va merge el de această dată? Aceasta era întrebarea care o 
chinuia, neavând niciun chef să se ducă la culcare, în timp ce caietul 
de schiţe îi rămase neatins pe genunchi, iar ea privea în gol. 

Ea și cu Barbara săriră amândouă să ridice telefonul înainte ca 
țârâitul s-o trezească pe Dani, fiind trecut de ora zece. Willow îi zâmbi 
Barbarei, deoarece fu prima care ajunse la telefon, dar zâmbetul îi 
dispăru când auzi cine suna. 

— Sunt jos la bar, spuse Russell. Vreau să-ți vorbesc. 

Mâna ei se strânse peste receptor. 

— De ce nu urci? îl invită ea cu răsuflarea oprită, neplăcându-i 
deloc cum suna vocea lui. 

De obicei nu era un om care să recurgă la alcool pentru a-și 
îmbunătăți dispoziţia, dar în seara asta părea să fi băut și nu vroia 
să-i facă o scenă. 

— Fiindcă domnișoara Gibbons cea conștiincioasă ar fi o parte 
interesată a conversatiei noastre, de care n-am nevoie, o refuză el. 

— Dar... 

— Nu mă face să vin să te iau, Willow, se răsti el. Fă bine și coboară 
singură! 

Zgomotul când trânti receptorul răsună în toată camera și Willow 
era foarte palidă când se uită la Barbara. 

— Nu trebuie să te duci, îi spuse posomorâtă prietena ei. 

— Ba da ... Simti un nod în gât... Mă duc... Se înfășură în pătura 
de lână simțind că i se face brusc frig ... Urează-mi noroc, Barbara! Am 
senzaţia că voi avea nevoie! 

Barbara o privi furioasă. 

— Nu te poate forța să faci nimic. 

Willow zâmbi amar. 

-Nu? șuieră ea înainte de a părăsi apartamentul pentru a-l întâlni 
pe Russell la bar, ambele femei știind că era ultimul lucru pe care voia 
să-l facă. 

Fl stătea pe un scaun înalt la bar, dându-se jos să se așeze la una 
dintre mese la sosirea ei. După roșeața obrajilor și strălucirea 
ochilor, știu că presupunerea ei fusese corectă — băuse peste măsură. 
Sau făcuse ceva la fel de distructiv. Niciodată nu folosise droguri în 
timpul căsătoriei lor, știa sigur, dar exista o prima oară pentru orice. 
Pentru Russell. 

— Arăţi foarte drăguță — ca de obicei, rosti el cu o voce ironică. 

— Mulţumesc, acceptă ea cu răceală. 

— Ceva de băut? 

— Nu, mulțumesc ... Stătea încordată pe marginea scaunului, 
vrând să risipească impresia de nervozitate pe care trebuie s-o fi făcut. 
Fără Gemma Laird, astă-seară? ridică ea ironic din sprâncene. 

Fl se strâmbă. 

— Ce ai zice dacă ţi-aș spune că este cu Jordan? o luă el în râs. 

Mintea lui Willow deveni complet opacă la acest răspuns 
neașteptat. Jordan cu Gemma? Și apoi își aminti dispoziţia lui când o 
părăsise cu aproape două ore în urmă — sigur nu avusese dispoziția 
să se ducă la Gemma Laird! 

— N-aș crede, ripostă ea. 

— Despre el? scrâșni Russell, sau despre ea? 

O credea pe Gemma Laird capabilă de orice pentru a obţine ce 
dorește, chiar și să seducă alt bărbat atrăgându-l în patul ei, în timp 
ce ar dirija o relaţie veche. 

— Aș spune că o cunoşti mai bine decât mine, dădu ea din umeri. 

— Așa cum tu îl știi pe Jordan mai bine decât mine? 

Vocea lui era periculos de blândă. Inima îi tresări la capcana pe 
care i-o întindea. 

— Ţi-am spus deja că nu-l cunosc deloc pe Jordan. 

— Sper că nu, pentru binele tău, mormăi el supărat. 

— Şi asta ce înseamnă? întrebă ea cu precauţie. 

— Înseamnă că am hotărât că ar trebui să terminăm conversaţia 
noastră de noaptea trecută, spuse el cu satisfacție. 

Willow îşi umezi brusc buzele uscate, cu vârful limbii. 

— Ce conversaţie? 

Gura lui Russell se strâmbă. 

— Cea despre planurile noastre când ne vom întoarce la Londra, 
spuse el, ironizând lipsa ei convenabilă de memorie. 

— Ah, aceea, încercă să facă pe nepăsătoarea, dar știind că nu 
reușea. 

Nu voia să audă asta! 

Degetul lui Russell se mișcă ritmic peste dosul palmei ei. 

— Ai vrea să le auzi? 

— Da, înghiţi ea în sec. 

— Am hotărât să ne recăsătorim. 

El o urmărea așa cum o pisică urmărește un șoarece. 

— Nu! se răzvrăti ea, încleștându-și mâinile de masă. 

Ochii albaștri şi ironici străluceau de satisfacţie. 

— Ba da, îi confirmă el, uitându-se furios la paloarea obrajilor ei. 
Pentru numele lui Dumnezeu, Willow, ştii că te iubesc ... 

— Ştiu că ai un mod foarte ciudat de a-ţi arăta iubirea, îl acuză ea, 
respirând cu greutate. 

Nu putea deveni din nou soţia acestui bărbat, chiar nu putea. 

— Niciodată nu mi-ai permis să-ți arăt iubirea mea așa cum am 
vrut, scrâșni el. Niciodată, n-ai vrut. 

— Şi tu ştii de ce! 

El oftă, iritat. 

— Obişnuiește-te cu ideea, Willow, fiindcă te vei mărita din nou cu 
mine. Nu era o cerere în căsătorie, era un ordin! 

— Şi dacă refuz s-o fac? 

— Atunci, toate învoielile și înțelegerile sunt nule ... Se ridică în 
picioare ... 

Sper că am fost clar? o privi el cu ochi îngheţaţi. 

— Foarte clar, înghiți ea în sec. 

— Răspunsul tău? scrâșni el. 

— Când vrei să aibă loc această căsătorie? întrebă ea, tulburată. 

EI își dădu capul pe spate cu aroganță, ca și cum nu s-ar fi îndoit 
de acceptarea ei. 

Ca şi cum n-ar fi existat! 

— Imediat ce pot aranja. 

Willow își comandă un brandy după ce plecă el, îl bău pe 
jumătate, înainte de a fi în stare să se oprească din tremurat. Se 
simţea atât de singură, atât de îngrozitor de neputincioasă ... 

Jordan. Jordan o oprea întotdeauna să se simtă așa, o va ţine în 
braţe până îi va trece durerea. Și dacă îi va pretinde trupul drept plată 
pentru această îmbărbătare, atunci așa să fie — nu putea fi mai rău 
decât ceea ce pretindea Russell să facă. 


Capitolul 7 


Jordan arăta foarte mare şi întunecat în strălucirea aurie a holului 
luminat din spatele lui, încă purtând pantalonii negri de la costumul 
de seară, haina scoasă şi cămașa descheiată la gât. Faţa lui era parţial 
în umbră în timp ce a lui Willow era clar luminată, așa cum stătea în 
afara uşii de la intrare, sperând să nu arate cât de vulnerabilă se 
simtea. 

Aceasta fusese o idee proastă, își dădu seama acum când nu mai 
era orbită de nevoia de a fi ţinută în braţele lui, spunându-și că totul 
va fi bine, când știa că nu era așa. Fusese tentată de consolarea pe 
care el părea să i-o ofere. Dar asta n-ar servi la nimic. Russell încă va 
fi acolo și venirea ei aici î va face probabil pe Jordan s-o disprețuiască 
și mai mult decât până acum. 

— Intră, o invită el cu asprime, simțind parcă ce gândea. 

— Nu... nu cred că te voi deranja, până la urmă, scutură ea din cap 
cu nervozitate. N-ar fi trebuit să vin aici. 

— De ce ai făcut-o? o chestionă el blând. 

Acea blândețe fu pierzania ei. 

— Nu știu ... reuși ea să suspine înainte ca fața să-i cadă și să 

izbucnească într-un plâns cu sughițuri. 

Fu vag conștientă că este trasă în braţele puternice ale lui Jordan, 
condusă în casă, ușa închizându-se după ei, când fu învăluită într-o 
căldură binefăcătoare. 

Când în cele din urmă lacrimile se potoliră, era așezată pe sofa, 
ținută ușor dar ferm la pieptul lui Jordan. Și habar n-avea ce să facă 
în continuare, nu-i putea spune de ce era așa de supărată. EI îi oferea 
consolare, dar nu acea consolare! 

— Ştie Barbara unde ești? întrebă el încet, mângâindu-i părul. 

Ea clătină din cap în tăcere, cuprinzând-o vina când își dădu 
seama că plecase de la hotel fără să se gândească la Barbara, care ar 
putea fi îngrijorată, sau că Dani s-ar putea trezi și ar avea nevoie de 
ea. 

Jordan se ridică în picioare, ezitând. 

— Nu eşti lovită? Nimeni nu te-a atins? 

— Nu. 

Ochii i se măriră uimiţi când se uită la el. Nu-i trecuse prin cap că 
ar putea crede așa ceva! 

Fl dădu brusc din cap. 

— Atunci, o s-o sun pe Barbara ca să-i spun că ești cu mine și că 
rămâi peste noapte ... 

— Oh, nu pot face asta, scutură ea din cap. 

Faţa lui era supărată. 

— Willow, permite-mi să fiu judecătorul a ceea ce poți și nu poţi 
face, hotărî el. În noaptea aceasta, nu ești în stare să te duci nicăieri. 

Plânsul o extenuase, la drept vorbind, și se lăsă pe spate în fotoliu, 
ascultând sfârșitul convorbirii lui Jordan cu Barbara. Conversaţia lor 
fu scurtă, Barbara părând să întrebe ceva, iar răspunsurile lui Jordan 
fură scurte și la obiect. 

— Duş şi apoi la culcare, domnişoară, spuse el cu fermitate. Și nu 
fi îngrijorată, glumi el, am câteva camere pentru oaspeţi și o poti 
alege pe care o vrei! 

Willow zâămbi recunoscătoare pentru grija lui, fiind îmbărbătată 
și întărită de îmbrăţișarea lui, dar știind că plata fizică pentru acea 
consolare era peste puterile ei în acel moment. Ezită. 

— Eşti sigur că nu te deranjez? 

— Sunt bucuros că ai venit la mine, o privi el intens. Acum, cum 
vrei apa de la duș, fierbinte, caldă sau rece? schimbă el repede 
subiectul, ridicându-se în picioare. 

— Fierbinte, te rog, spuse ea cu recunoștință. 

Dormitorul unde o conduse Jordan nu era evident al lui, cu 
decorul său crem și galben, baia alăturată purtând culori similare, 
doar prosoapele maro de baie fiind diferite. 

Jordan o așeză pe marginea patului în timp ce se duse să 
potrivească temperatura apei. 

— Perfect, spuse el cu satisfacţie și începu să-i descheie nasturii din 
faţă ai rochiei. 

— Calmează-te, spuse el când îl privi şocată. Te-am mai văzut goală 
înainte ... sau aproape, se corectă el. Și ești prea vlăguită ca s-o faci 
singură. 

Se simţea foarte slăbită și era atât de plăcut să aibă cineva grijă de 
ea ... Jordan nu-și impunea voinţa asupra ei așa cum ar fi putut, mai 
curând era plin de atenţie. Nu se simţi deloc stingherită când îi scoase 
rochia, lăsând-o doar într-o pereche de chiloţi de dantelă. Jordan o 
dispensă și de aceștia înainte de a o îndemna să intre sub duș. 

Era ceva liniștitor să stea sub ploaia de apă caldă, fără a se gândi 
la nimic, în timp ce se bucura de atingerea apei pe trup. 

— Să nu adormi acolo, îi bătu Jordan la ușă, când se afla sub duș 

de câteva minute. 

Dușul o împrospătase. Acum se simţea — oare cum o descrisese 
Jordan cândva? — nouă și neatinsă. Vroia să fie neatinsă pentru el, în 
acea noapte. 

— De ce nu vii să mi te alături? î invită ea, răgușită. 

— Ce? 

— Ea înghiţi în sec. 

— Am spus de ce nu vii lângă mine? 

De această dată, vorbi mai tare. Tăcerea care întâmpină invitația 
ei, de cealaltă parte a ușii, o făcu nervoasă. 

Brusc, ușa se dădu în lături și un Jordan complet gol păși sub duș, 
lângă ea. 

— Credeam că n-o să mă întrebi niciodată! Nu-și dezlipi privirea de 
a ei când îi luă săpunul din mână și începu s-o spele ... A fost un 
adevărat purgatoriu să stau de cealaltă parte a acestei uși de sticlă, 
să-ți văd conturul trupului și să nu te pot atinge! 

El arăta splendid. ÎL văzuse în costum de baie de zeci de ori și 
ştiuse întotdeauna cât de frumos era construit. Dar fără acel mic arti- 
col de îmbrăcăminte era și mai masculin. 

— Nu ești curios să afli de ce eram atât de supărată mai devreme? 

Vocea ei era răgușită, trupul îi ardea când o atingea, picioarele 
tremurându-i când o săpunea între coapse. 

— Bineînţeles că sunt. 

— Şi? îl îndemnă ea nerăbdătoare când el nu spuse nimic. 

— Să-mi spui “nu”? o ironiză el. 

— Nu. 

— Willow, vrei să-mi spui despre asta? o cercetă el blând. 

— Nu, oftă ea chinuit. 

— Mă vrei? 

— A... așa cred. 

Nu-i putea întâlni privirea, siguranţa ei fiind anihilată de modul 
direct în care o întrebase. 

— Willow, îi ridică el bărbia, privind-o drept în ochi. Chiar dacă 
suntem împreună în acest fel, nu înseamnă că trebuie să ajungem la 
altceva, o asigură el. Eu mă bucur doar să te ating. 

— Este destul? se încruntă ea. 

— Dacă tu spui așa, este, încuviinţă el din cap. 

Ea înghiţi în sec. 

— Nu vreau să crezi că mă joc cu tine. 

— Ştiu asta, o mângâie el pe obraz. 

— Russell mi-a spus ce ţi-a făcut Claudia ... se întrerupse când fața 
lui se întunecă ... A făcut-o ca să-mi arate de ce m-ai disprețuit în toti 
acești ani, îi explică ea în grabă. 

— Eu nu te disprețuiesc, scutură Jordan din cap; Willow, Claudia 
a fost cu mult timp în urmă... 

— Dar ceea ce ţi-a făcut, te-a influenţat în ceea ce-ai simţit faţă de 
mine. 

— Da, încuviinţă el cu asprime. Dar în aceste ultime câteva zile am 
ajuns să realizez că nu ești nici pe departe ca ea. Faptul că ai avut 
copilul ar fi trebuit să-mi spună asta. Există moduri de a te 
descotorosi de un copil după ce tatăl te ia în căsătorie. Și mercenara 
care am crezut că ești n-ar fi avut niciodată grijă de Dani așa cum ai 
avut tu. 

— Întotdeauna am dorit-o pe Dani, spuse ea mișcată. 

Jordan încuviinţă din cap. 

— Şi într-o zi vreau să-mi spui totul despre căsătoria ta cu Russell. 
Dar nu în noaptea aceasta, hotărî el. Nu cred că mai poți îndura așa 
ceva. 

— Cr... cred că aș vrea să faci dragoste cu mine acum, Jordan, îl 
privi ea sfioasă. 

Ochii lui fură copleșiți de plăcere, ca apoi să-și recapete repede 
controlul. 

— N-ai nicio obiecţie ... 

— Te doresc, spuse ea, exasperată. 

Fl zâmbi la reacţia ei. 

— Nu-i nevoie să te înfurii! 

Această tachinare drăgăstoasă nu fusese niciodată parte a 
căsătoriei sale cu Russell și reacționă ca un copil la frumuseţea unei 
flori sau moliciunea unei pisicute, înflorind în fața ochilor lui când 
ridică timid capul spre el. 

— Rândul meu. 

Vocea lui era răgușită când ridică faţa ca să-i întindă săpunul, iar 
ochii foarte negri. 

— Catifea, murmură Willow, minunându-se. 

— Încă nu m-ai atins, glumi el. 

— M-am referit la ochii tăi, îl certă ea, roşindu-se toată. 

— Oh, dădu el glumet din cap. 

Cum putuse crede vreodată că acest bărbat era rece și arogant? 
Era cel mai minunat om pe care-l cunoscuse — amabil, înțelegător și, 
mai presus de toate, blând. 

El stătu complet nemișcat când îl săpuni încet peste tot, 
tremurând puţin când îi atinse unele locuri, în cele din urmă 
trăgând-o spre el cu un geamăt. 

— Hai în pat, Willow, o grăbi el. 

Cu toată graba, își luă timp să-i șteargă trupul încet, din creștet 
până în tălpi, dar nu avu răbdare ca ea să facă la fel cu el, luându-i 
prosopul . 

Când se întinseră pe pat, Willow fu cuprinsă de o nervozitate pe 
care n-o mai cunoscuse, ca și cum era prima dată când un bărbat 
făcea dragoste cu ea. Crezuse că nu va avea importanță dacă Jordan 
va fi dezamăgit de ea ca parteneră de pat, dar acum își dădu seama că 
avea importanţă — vroia ca el să descopere plăcerea în braţele ei. Dar 
nu știa cum să i-o ofere, nu în felul cum dorea ea. 

Jordan o simți că tremură lângă el. 

— Relaxează-te, Willow, o linişti el. Nu trebuie să fie acum, avem 
toată noaptea. 

Așteptarea nu va schimba nimic, o știa de acum, și plăcerea pe 
care o cunoștea în brațele lui dispăru repede când se gândi la ce 
urma. Fusese o proastă să creadă că va putea simți altfel cu Jordan! 

— Willow? o îmboldi el, încruntându-se la ea. Scumpo, ce este? 

Scumpo era un cuvânt pentru amanți. 

— Nu te iubesc, Jordan, îi spuse ea de-a dreptul. 

— Ştiu asta, încuviinţă el încet. Dar ai nevoie de mine. 

Era dezamăgită de ușurința cu care acceptase negarea ei. 

-Credeam că... 

— E-n regulă, Willow, o liniști el. Ti-am spus, nimic nu trebuie să 
se întâmple. O să dormim doar împreună, așa ... Îi puse capul pe 
umărul lui, și o înconjură cu braţele. 

ÎL privi nesigură. Putea să facă asta, să renunţe când cu câteva 
secunde în urmă trupul lui se încordase spre al ei, în excitare 
completă? Russell n-ar fi făcut-o niciodată, dar Jordan ... 

Pe obrajii ei alunecară lacrimi. 

Jordan se întoarse uşor când o simţi tresărind. 

— Te rog, nu plânge din nou, gemu el. N-aș mai putea suporta! 

Dar ea nu se putea opri, îngropându-și fața la pieptul lui și 
udându-i pielea. 

— Willow, nu! Te rog, iubito ... Risipi o ploaie de sărutări pe ochii, 
sprâncenele, obrajii ei. Te rod, Willow, gemu el înainte de a pune cu 
ardoare stăpânire pe gura ei. 

Singura realitate era gura lui peste a ei și-i întoarse sărutul cu 
pasiune fierbinte, arcuindu-se spre el. 

Una din mâinile lui, acele mâini frumoase, urcă pe trupul ei 
pentru a-i cuprinde sânul. Fu cuprinsă de fiori când îi mângâie ușor 
sfârcul tare. 

După nașterea lui Dani, ea nu mai fusese în stare să suporte 
atingerea lui Russell pe sâni, dar reacţia ei față de mângâierea lui 
Jordan o făcu să-și piardă capul. 

Spatele lui era tare și musculos, și totuși pielea îi era moale ca 
mătasea când se agăţă de el, focul din trupul ei devenind o flacără 
când simți cum o pătrunde. Fără să știe ce i se întâmplă, șoldurile i se 
ridicară instinctiv să-l întâmpine, intrând în ritm cu el, alergând 
amândoi spre momentul plăcerii maxime. 

Trupul încă îi dogorea de plăcere, chiar și după ce intensitatea 
căldurii îi fusese potolită. Se agăţă de umărul lui Jordan, dorind să 
rămână astfel pentru totdeauna. 

— Mulţumesc, murmură Jordan lângă gâtul ei, trupurile lor lucind 
de sudoare. 

— Îmi mulţumești? întrebă ea, simțind că ea ar trebui să 
îngenuncheze și să-i mulțumească pentru minunatul dar pe care 
tocmai i-l făcuse. 

O privi cu ochi senzuali, somnoroși, o șuviţă de păr căzându-i pe 
frunte. 

— Te-am dorit atât de mult, încuviință el răgușit. Ai fost mult mai 
mult decât îndrăzneam să sper. 

— Am fost? înghiţi ea în sec. 

Fl se ridică într-un cot, să-i privească fața îmbujorată. 

— Mi-am pierdut complet controlul. 

— Nu ti se întâmplă în mod normal, când faci dragoste? clipi 
Willow către el. 

Gura lui se strâmbă. 

— Nu, de câţiva ani încoace, admise el sec. 

— Nu ... de la Claudia? îl cercetă ea ezitând, întrebându-se dacă în 
fond o iubise pe acea femeie. 

Ochii lui Jordan se ingustară. 

— Nu din cauză că am iubit-o, negă el, ci pentru că mi-a arătat ce 
ordinare pot fi femeile. Când ţi-a spus Russell despre ea? 

— Azi după-amiază. 

Vocea ei era răgușită, trupurile încă îmbrăţișate. Asta era ceva nou 
— ea și Russell întotdeauna se îndepărtau instantaneu după ce făceau 
dragoste. 

— De ce? se încruntă Jordan. 

— De ce? repetă ea, ridicându-și şocată pleoapele și uitându-se 
rușinată la faţa bărbatului care era amantul ei și al cărui trup era încă 
unit cu al ei. Ca asta să nu se poată întâmpla, presupun. 

— El încă te dorește, realiză Jordan posomorât. Și tu? o cercetă el 
cu asprime. 

— Mă întrebi asta? Acum? întrebă ea îndurerată. 

Faţa lui se îmblânzi la durerea din ochii ei. 

— Îmi pare rău. 

— Adevărat? Singura ei apărare era frica. Apoi mă vei întreba care 
din voi doi este mai bun amant! 

Ochii lui sticleau periculos înainte de a-și masca repede emoţiile. 

— N-aș întreba niciodată o femeie așa ceva! ripostă el cu răceală. 

Mândria ei fu recunoascătoare pentru asta, fiindcă răspunsul era 

prea umilitor. 

— Credeam că poate rivalitatea care a existat întotdeauna între voi 
doi ... 

— Nu există nicio rivalitate, scrâșni Jordan. Cu excepţia poate, în 
mintea lui Russell. Și n-aş vrea să discut despre fostul tău soţ în acest 
moment! își aplecă el fața pentru a-i lua gura în stăpânire cu duritate. 

Willow crezuse că provocase violență în el, și deși era o emoție de 
care se temea, era una pe care o înţelegea. Dar deși actul de dragoste 
al lui Jordan fu agresiv, era accentuat de tandrete și simţurile ei 
primiră o altă surpriză când se trezi că răspunde la ferocitatea lui cu 
o violență proprie, unghiile înfigându-i-se în spatele lui când îl 
înconjură cu picioarele, culmea plăcerii fiind mai intensă de data 
aceasta. 

— Doamne, ce rău îmi pare! își îngropă el faţa la gâtul ei, trupul 
încă tremurându-i. N-am vrut să mă pierd cu firea. 

— Eu m-am pierdut cu tine, recunoscu ea, gânditoare. Am fost 
jignită de ceea ce ai spus. 

Jordan oftă adânc. 

— N-am nicio scuză pentru ce am făcut. 

— Ce ai făcut? se încruntă ea. 

— Am făcut dragoste cu tine furios, spuse el dezgustat de sine. 

Oh nu, era expertă în ceea ce se spune dragoste cu furie, iar el nu 
făcuse asta. 

Jordan s-ar fi putut să fie furios pe ea, dar nimic nu putea șterge 
tandreţea care era o parte fundamentală a lui și care ieșise atât de 
mult în evidență când făcuse dragoste cu ea. 

— Jordan ... ÎI mângâie pe păr, vrând atât de mult să rămână cu el 
în acest fel și știind totuși că aveau doar noaptea asta. Ne-au mai 
rămas puţine ore până dimineaţă ... 

În ochii lui se aprinse dorinţa. 

— Să ştii că nu este adevărat ce spun femeile despre bărbaţi ... că 
sunt niște atleți sexuali, rosti el tărăgănat. 

— Nu? îl ironiză ea, simțind cum dorinţa lui revine. Poate că nu toţi 
bărbaţii, încuviință ea răgușit. Atunci, eu trebuie să fiu una dintre 
norocoasele care a găsit unul! 

— M-ai crede dacă ţi-aș spune că nu mi s-a mai întâmplat înainte? 
râse el. 

— Ce anume? 

— Nici intensitatea, nici felul în care te doresc din nou. 

Willow îi privi ochii calzi și sinceri, înecându-se în moliciunea lor. 

— Da. 

— Asta nu mi s-a mai întâmplat! gemu el, înainte ca dragostea 
pătimașă să pună din nou stăpânire pe ei. 

Willow era epuizată de lipsa de somn când se așeză la masă 
pentru micul dejun, în faţa lui Jordan, la ora șase dimineaţa. El o 
hrănea cu omletă, pâine prăjită și cafea foarte tare. Amândoi aveau 
nevoie de asta, după putinul somn din ultimele câteva ore. 

Ea era puţin intimidată după noaptea de dragoste pe care o 
trăiseră. Nici nu visase că există o astfel de plăcere senzuală ca cea pe 
care i-o arătase Jordan, nu o dată sau de două ori, ci de mai multe ori. 
Niciodată nu cunoscuse așa ceva cu Russell şi era bucuroasă că 
Jordan fusese cel care-i arătase paradisul chiar dacă doar pentru o 
noapte ... 

Dar nu se va gândi încă la sfârșit — încă mai avea câteva minute cu 
el înainte de a se întâlni cu Barbara şi cu Dani la hotel, unde se 
pregăteau să prindă zborul spre Londra. 

— S-ar putea să sune banal ... Vocea lui era ușor răgușită, dar 
noaptea trecută a fost minunată. 

— Da. 

— Niciodată nu mi s-a mai întâmplat, adăugă el răgușit, cu ochi 
tandrii! Atât de firesc ... atât de incredibil. 

— Nu. 

— ie ţi s-a mai întâmplat? 

— Nu, răspunse ea cu sinceritate. Oare această perfecțiune se 
întâmplă doar o dată în viaţă? 

— Îmi dau seama că nu este timpul acum, oftă Jordan, dar ar 
trebui să vorbim despre Rus ... 

— După cum ai spus, nu este momentul. 

Privirea ei deveni brusc evazivă, iar senzaţia de mulţumire i se 
spulberă. 

— Îmi pare rău ... Îi prinse mâna peste masă ... Asta poate aștepta. 
Va trebui să aștepte până ne întâlnim la Londra, în weekendul 
următor. Mâine noapte. Trebuie să-mi fac simțită prezenţa la serviciu, 
în timpul zilei. 

— Noaptea trecută a fost ... Willow își umezi buzele. A fost foarte 
bine, dar nu se poate repeta, scutură ea din cap cu hotărâre. 

— Înţeleg că poate fi stingheritor pentru Dani, încuviință el din 
cap. Dar ea mă acceptă ca pe unchiul ei și putem fi discreți când 
suntem cu ea. 

— Nu se pune problema asta ... 

— Willow, înţeleg că parada de modă înseamnă mult pentru tine... 

— Nu-i vorba despre asta, îl contrazise ea scurt, fără a fi acordat 
niciun gând acestui eveniment în ultimele ore. Jordan, noaptea 
trecută a fost ce a fost. 

— Ce a fost? repetă el rar, cu trupul încordat. 

— Începutul și sfârșitul legăturii noastre, îi explică ea repede. Nu 
poate fi mai mult. 

— De ce naiba nu? scrâșni din dinţi, Jordan St. James, pe care-l 
ştiuse întotdeauna, cu aroganta întipărită pe trăsăturile aspre. Nu 
vreau doar o noapte! 

Nici ea nu vroise. Noaptea trecută, cu Jordan, descoperise toate 
bucuriile de a fi femeie. Tânjea să cunoască acea bucurie mereu și 
mereu cu el, și nu-i era uşor să renunţe. 

— Jordan, n-a fost doar ceva vulgar între noi, spuse ea. A fost o 
minunată noapte de dragoste între doi oameni care s-au dorit unul 
pe altul. 

— Atunci, de ce trebuie să se sfârșească dacă a fost atât de bine? Eu 
încă te doresc și știu că și tu mă dorești. 

Nu exista nicio îndoială în privința asta, atâta timp cât se înfiora 
de dorinţă de fiecare dată când o atingea. 

— Avem vieţi diferite, Jordan ... 

— Ducem vieţi care ar putea fi ideale pentru a ne vedea unul pe 
celălalt. Amândoi suntem prinși cu activităţile noastre în timpul 
săptămânii și weekendul poate fi momentul să fim împreună. 

— Îmi petrec weekendurile cu Dani — este un timp special pentru 
noi. 

— Sunt sigur că nu-i va păsa dacă mă alătur și eu, ripostă el. 

— Mie îmi va păsa, îi spuse ea, hotărât. Jordan, ce vrei de la mine? 

— Adevărul, o privi el cu ochii mijiţi. Nu te-am întrebat noaptea 
trecută, dar te întreb acum. 

Willow îşi umezi buzele. 

— Ce? 

— Ce s-a întâmplat de te-ai supărat noaptea trecută? 

Ea dădu din umeri cu indiferenţă voită. 

— Nu mai are importanță. 

— A fost destul de important pentru tine ca să te facă să vii la mine! 

— Ce anume? i-o tăie ea. Întotdeauna este așa de ... greu pentru o 
femeie să se răzgândească fără să pară că ... îl privi pe furiș, dorind ca 
el să creadă că asta era tot ce se întâmplase. 

— Îmi spui ce s-a întâmplat noaptea trecută? 

— Îţi spun că m-am răzgândit în privinţa ta, încuviință ea brusc din 
cap. 

El o privi cercetător câteva minute înainte de a se ridica în 
picioare. 

— De ce nu, în fond este prerogativul unei femei, rosti el. 

Willow îl privi precaută, dar nu găsi decât o acceptare politicoasă 
a explicaţiei sale. Avea încredere în această politeţe așa cum avea 
încredere în Russell — adică deloc! 

— Jordan. ... 

— Trebuie să pleci acum, dacă vrei să prinzi avionul, îi reaminti el. 

— Dar ... se întrerupse când o împinse spre ușă. Jordan, să-ţi iasă 
din cap să-mi faci vizite-surpriză în viitor, pentru că ... 

N-am de gând să pătrund în acest fel. În afară de asta, adăugă el 
încruntându-se, un gentleman n-ar trebui să forțeze niciodată o 
femeie să-și schimbe părerea odată ce a ajuns la o hotărâre. 

În drumul către hotel neliniștea ei spori, continuă și în timpul 
zborului spre Londra și chiar atunci când ea și cu Dani ieșiră să 
cumpere de mâncare, mai târziu în acea dimineaţă, se simţi dominată 
de anxietate. În cele din urmă, Jordan acceptase prea ușor faptul că 
nu mai vroia să-l vadă — fusese prea binevoitor. Avea presentimentul, 
totuși, că-l va vedea pe Jordan foarte curând. Se temea să se 
gândească la reacţia lui Russell față de vărul lui când va auzi că o caută 
la Londra! 

Totuși, nu credea să-l vadă pe Jordan, chiar atât de repede! 

— Bine, bine, mormăi ea, când se grăbi să răspundă la ușă, 

înnodându-și cordonul de la halat. 

Oamenii n-ar trebui să sune la unsprezece noaptea la ușă! 

Dacă Jordan se arătase prietenos și relaxat ultima dată când îl 
văzuse, acum arăta contrariul, costumul lui negru botit, părul 
căzându-i peste frunte, expresia fiind una de nerăbdare furioasă. 

— Jordan ... Se sprijini ea neputincioasă de tocul ușii. Credeam că 
ne-am înţeles că ... 

— Asta a fost înainte. 

El își croi drum înăuntru, ochii îngustându-i-se supăraţi spre 
Barbara care veni somnoroasă în salon, după ce hotărâseră să se 
culce devreme după ziua lungă pe care o avuseseră. Dându-și seama, 
Barbara se scuză și părăsi în grabă încăperea. 

Willow îl urmă agitată pe Jordan în salon, simțindu-se foarte 
tânără și vulnerabilă cu părul încâlcit și fața lipsită de machiaj. 

— Înainte de ce? întrebă ea iritată. 

Jordan o privi cu ochi severi și maxilarele încleștate. 

— Noaptea trecută nu te-am forțat să-mi răspunzi. În această 
dimineaţă te-am întrebat, acum îţi pretind! tună el. 

Ea îşi încleştă mâinile în față. 

— Ți-am dat răspunsul ... 

— Mi-ai dat un răspuns, scrâșni el. Nu cel corect, din nefericire. 

— Jordan ... 

— Mulţumesc pentru invitaţie, apropo. Deși credeam că o voi 
primi personal, adăugă el posomorât, un mușchi zbătându-i-se în 
obraz. 

Fa scutură din cap. 

— Nu te-am invitat aici. Ți-am spus ... 

— Nu acea invitatie, scrâșni el nerăbdător. Deși invitaţia lui Russell 
m-a lămurit mai deplin de ce ai hotărât că noaptea trecută a fost 

destul pentru noi. 

Willow simţi că i se taie răsuflarea. 

— Invitaţia lui Russell? 

— Nu te preface așa de supărată, fiindcă secretul tău este dezvăluit. 
Russell vrea să invite toată familia la nuntă, săptămâna viitoare. În 
fond, am ratat-o cu toţii pe prima! spuse el cu dispreț. 

Ea rămase imună la insulta lui, doar o parte a acuzaţiei 
interesând-o cu adevărat. 

— Russell a spus că nunta este săptămâna viitoare? 

— Să nu-mi spui că nu știi! spuse Jordan cu răceală. 

Săptămâna viitoare. Era presupus să devin din nou soţia lui 
Russell. Săptămâna viitoare, când ea îl iubea pe bărbatul care stătea 
furios în faţa ei. 


Capitolul 8 


Furia lui Jordan se potoli când văzu nedumerirea din ochii ei. 

— Nu știai? întrebă el nesigur. Dar este o prostie, adăugă dezgustat 
de sine. Bineînţeles că știai despre propria nuntă! 

Săptămâna viitoare. Nu părea posibil. Russell spusese curând, dar 
nu se așteptase ... Nu se putea mărita cu Russell acum. Fusese destul 
de greu de presupus, înainte de a-și petrece noaptea în braţele lui 
Jordan, înainte de a-și da seama că este îndrăgostită de el — acum îi 
era imposibil. 

— Spune ceva, Willow, o îmboldi Jordan. Orice. Chiar dacă îmi 
spui că este adevărat! 

Russell nu-i dădea nicio șansă să se răzgândească dacă spusese 
familiei, dar ea nu putea face asta, nu putea să îndure să se mărite cu 
el din nou. 

— Care a fost reacţia Simonei și a lui David la aflarea veștii? se 
interesă ea cu răsuflarea tăiată. 

Faţa lui Jordan se înăspri. 

— Dar reacţia mea? i-o tăie el. Amândoi am petrecut toată noaptea 
făcând dragoste și apoi, înainte ca el și cu Gemma să plece în această 

după-amiază, Russell a anunţat calm că urmează ca voi doi să vă 
căsătoriţi! 

Ea înghiţi în sec. 

— Russell a părăsit insula în această după-amiază? 

— Willow, noaptea trecută a însemnat atât de puţin pentru tine 
încât ignori faptul că sunt furios, uimit ... şi rănit îngrozitor! ... Se 
strâmbă când îl privi buimăcită ... Ţi-am spus că am început să tin la 
tine, rosti el pe un ton tăios. Ei bine, fiind împreună noaptea trecută, 
m-a asigurat de acest lucru. 

Oare însemna că și el se îndrăgostise de ea? Oh, Doamne, măcar 
dacă ... Dar n-ar duce la nimic în afară de chin pentru amândoi, dacă 
o iubea. Existau puţine șanse să-l convingă pe Russell să se 
răzgândească în privința recăsătoriei și chiar dacă ar face-o, n-ar 
pemite niciodată un alt bărbat în viaţa ei, mai ales pe Jordan. 

— Când a plecat exact Russell? ignoră ea durerea din ochii căprui 
catifelaţi, simţindu-și inima zdrobită. 

— Cu zborul de seară. Eu mi-am închiriat propriul meu avion, se 
răsti el. Aveam nevoie să aud din gura ta că este adevărat ceea ce a 
spus Russell, se încruntă Jordan. Cred că acum am răspunsul. Dar de 
ce, Willow? scutură din cap. Nu-l iubești ... 

— Jordan, cred că asta este între Russell și mine, rosti ea agresiv. 

— Noaptea trecută nu-mi dă drepturi deloc? se îngustară ochii lui. 

Se întoarse cu spatele la el. 

— Niciunul. 

El pufni, dezgustat. 

— Deci, pentru tine a fost o ultimă escapadă înainte de a cădea din 
nou în jugul căsniciei? 

Willow se îngălbeni la cruzimea lui deliberată. 

— Ceva de genul acesta, îi răspunse cu amărăciune. 

Fl rosti dintr-o răsuflare: 

— Şi ce crezi că va simţi Russell despre logodnica lui venind în 
patul meu? o privi el cu dispreţ, cu mâinile strânse pumn. 

— Intenţionezi să-i spui despre asta? 

— Nu, răspunse el cu ură. Eu sunt și mai îngrijorat să nu se afle 
cum m-am făcut de râs cu o căţea ca tine, decât ești tu să afle lumea 
cum te-ai comportat! 

— Jordan! strigătul ei înăbușit îl opri la ușă, furia rece din ochii lui 
făcând-o să se înfioare ... Vreau să știi că ... eu îmi voi aminti 
întotdeauna noaptea trecută. 

Furia scânteia în adâncul ochilor căprui. 

— Crede-mă, şi eu îmi voi aminti! 

Chiar și în supărarea lui, el își aminti că era un copil care dormea 
în casă, închizând ușa încet când plecă. Imediat ce clanţa se închise, 
Willow se prăbuși la podea plângând. 

— N-o să te ajute la nimic, o ridică repede în picioare Barbara, 
aşezând-o cu blândeţe într-un fotoliu. 

Ochii ei erau ca niște smaralde ude când se uită în sus. 

— Ai auzit? 

— În majoritate, recunoscu prietena ei, gânditoare. Părea destul 
de furios când a sosit, așa că eu ... Doar n-ai de gând să treci cu 
adevărat prin această nuntă, nu-i așa? se încruntă îngrijorată Barbara 

— Asta vrea Russell. 

— Şi tu asta vrei? o îmboldi Barbara, iritată. Dacă nu mă înșel, 
există domnul Jordan St. James. 

Cele două nu discutaseră absenţa de la hotel din noaptea trecută, 
deși din privirile Barbarei când se interesase în această dimineaţă, își 
dăduse sema că cealaltă femeie ghicise ce se întâmplase în timpul 
acelor ore. 

— Istoria a dovedit de nenumărate ori că nu este posibil să ai 
întotdeauna ceea ce doreşti! 

— Nu fi neserioasă, i-o tăie scurt Barbara, mai ales când știi la ce 
mă refer. Am dreptate în presupunerea că niciunul din voi doi n-a 
dormit singur azi-noapte? își înălță ea sprâncenele. 

— N-am dormit deloc, se îmbujoră Willow. 

— Şi în noaptea asta, el s-a comportat ca un bărbat foarte gelos. 

— Un bărbat furios, o corectă ea. Crede că m-am folosit de el, 
noaptea trecută. 

— Gelos, își menţinu Barbara părerea. Bărbaţii furioși iau telefonul 
și te fac de două parale — bărbaţii geloși își fac acuzaţiile față în față. 
De asemenea, închiriază avioane particulare, adaugă ea sec. Cred că 
Jordan St. James este îndrăgostit de tine. 

— Sper că nu, tremură Willow. 

— Willow, nu pot crede că intenţionezi să treci prin această 
recăsătorie, spuse Barbara, dezgustată. 

— Nu pot, scutură ea din cap. Nu după... se întrerupse, jenată. Nu 
pot trece pur și simplu. 

— Sigur că nu poți, încuviință prietena ei. Deci, când urmează 
să-i spui lui Russell? 

Nu se punea problema când, ci cum, și amândouă ştiau asta. 
Russell încuviințând cu blândeţe să-i accepte hotărârea, să-i spună că 
se îndrăgostise de Jordan — nici nu se punea în discuţie. 

Willow cunoștea bine apartamentul lui Russell — era același pe 
care-l ocupase înainte de însurătoare. Nervozitatea ei era crescută din 
cauză că acesta era locul pe care-l alesese Russell pentru întâlnirea 
lor. 

Îi telefonase la birou, la prima oră în această dimineaţă și 
propusese să iasă în oraș și să cineze pentru a discuta lucrurile. Când 

ea refuzase acea idee, sigură că niciunul dintre ei nu va mai avea chef 
de mâncare după ce îi va spune ce trebuia, el venise cu ideea să se 
întâlnească în apartamentul lui. Era o idee și mai proastă decât cea cu 
cina, dar cel puţin era în particular. 

Niciodată nu-i plăcuse apartamentul, îl găsise nepotrivit mobilat, 
cu mobilă ultramodernă și tablouri și sculpturi de avangardă, într-o 
casă ce fusese construită în timpul reginei Victoria. Puţinul timp 
petrecut cu Russell acolo nu făcuse ca acel loc să-i fie drag. 

Russell arăta zvelt și atrăgător când deschise ușa la soneria ei, 
îmbrăcat în blugi și un pulover în tonuri de albastru, care făceau ca 
ochii lui să pară mai închiși, cu o expresie de așteptare copilăroasă pe 
faţă. 

— Îţi dai sema că este prima oară când faci o mișcare să mă vezi, 
după o perioadă foarte lungă? 

Deschise larg ușa, o invită aplecându-se s-o sărute pe obraz când 
trecu pe lângă el. Willow tresări, neplăcut impresionată de această 
familiaritate, și-și încleștă mâinile pe poșetă, rochia ei roșie făcând o 
pată de culoare în această sobrietate. 

— Pot să-ţi aduc ceva de băut? se oferi el. 

— Russell, de ce ai spus familiei tale că ne căsătorim săptămâna 
viitoare? veni ea drept la obiect, neavând timp pentru politeţuri. 

Ochii lui se îngustară. 

— Întregii mele familii, Willow? întrebă el uşor. Sau doar lui 
Jordan? 

— Ce vrei să spui? înțepeni ea. 

— Regret, rosti el fără sinceritate. Credeam că Jordan este cel care 
te-a pus la curent, o ironiză el. 

Gura ei se strânse. 

— Dani a telefonat părinţilor tăi azi-dimineaţă. Atunci, Simone 

mi-a menţionat asta. 

Era adevărat, deși omisese să-i spună că Jordan “menţionase” asta, 
întâi! 

— Şi am spus că tu chiar pari bună pentru ea acum, o zeflemisi 
Russell, turnându-și un whisky. 

Simone fusese cordială în legătură cu recăsătoria, părând să 
presupună că vederea lui Russell cu o altă femeie o va făcea pe 
Willow să-și vină în fire. Singura dată când fusese la fel, fusese atunci 
când avusese curajul să-l părăsească și apoi mai târziu să divorțeze! 

— Că sunt preferată Gemmei Laird nu mă încântă în mod 
deosebit, îl repezi ea. 

Russell dădu din umeri. 

— Ea mi-a dat întotdeauna ceea ce tu n-ai vrut. 

Willow păli la această acuzaţie. 

— Nu am putut, îl corectă ea. 

— Nici măcar n-ai încercat, se întunecă el la faţă. 

— Am făcut ce am putut mai bine, răsuflă ea tulburată. 

— Da, o luă el în râs. Și amândoi ştim cât de bine a fost. 

Willow înghiţi în sec. 

— Nu va fi diferit a doua oară. 

— Nu? 

Ea îl privi cu precauţie, simțindu-i amenințarea din voce. 

— Nu, afirmă ea încet. 

— Nici măcar acum când știi ce-ai pierdut în toți acești ani? scrâșni 
el ironic. 

Lui Willow i se opri respiraţia. 

— Habar n-am. ... 

— Jordan! se răsti el plin de ură. Arăta de parcă cineva i-ar fi dat un 
pumn când i-am anunţat nunta noastră, spuse el cu satisfacție. 

— Sunt sigură că te-ai înșelat, îl contrazise ea. Probabil era doar 
surprins. 

— Surpriza l-a făcut să zboare până aici să te vadă, ieri? strigă 
Russell. 

Răsuflarea ei se opri complet, deși nu știa de ce era așa de şocată 
că Russell știa de vizita vărului lui; deja recunoscuse că pusese să fie 
urmărită. 

— Cred că ar trebui să-l întrebi pe Jordan despre asta, răspunse ea 
evaziv. 

— Nu-i nevoie, o zeflemisi el. Ştiu deja motivul. 

— Ştii? Ochii se măriră ei de teamă. 

— Eşti sigură că nu vrei ceva de băut? se oferi amabil Russell. 

— Nu, se răsti ea. Ştii că urăsc aceste jocuri pe care îţi place să le 
joci. 

EI își ridică sprâncenele la vehementa ei. 

— Ai prefera să-ți arăt cum mă Simt că ţi-ai petrecut noaptea cu 
Jordan? spuse el mieros. Încercam să discut asta într-un mod civilizat 
şi controlat, ceva ce ai spus întotdeauna că mi-a lipsit. Dacă ai prefera 
adevăratele mele simțăminte despre asta ... dădu din umerii lui laţi. 

— Cred că voi bea ceva, până la urmă. 

Willow se prăbuși pe un scaun. EI ştia că se culcase cu Jordan! 

— M-am gândit că o să vrei, spuse el turnând un pahar de whisky 
și adăugând apă, așa cum știa că preferă. Mai bine? o ironiză el după 
ce luă o înghiţitură. 

— Tu ... își limpezi vocea, înghițind cu dificultate. Ştii despre 
Jordan şi mine? 

— Da. 

Ea inspiră chinuit. 

— Cum? 

— În același fel în care am știut întotdeauna ce faci, răspunse el cu 
o voce de gheaţă. 

Nu-i trecuse prin cap că Russell ar urmări-o cât timp era la Jersey, 
vizitându-i părinţii, crezând că prezenţa lui acolo va fi suficientă 
pentru a-i satisface curiozitatea de această dată. Ar fi trebuit să știe 
mai bine. 

— Ce ai de gând să faci în legătură cu asta? îl privi ea neliniștită. 

— Nimic. 

— Nimic? repetă ea încruntându-se, nefiind în stare să creadă că va 
accepta cu atâta calm faptul că se culcase cu un alt bărbat. 

El înclină brusc din cap. 

— Atâta timp cât am promisiunea ta că nu se va mai întâmpla din 
nou. 

— Nu se va mai întâmpla, spuse ea cu certitudine, sigură că Jordan 
nu se va mai apropia de ea după ziua de ieri. 

— Nu încuviinţa atât de repede, Willow, o ironiză Russell, așa cum 
stătea relaxat, în fața căminului care încălzea spatioasa încăpere. 
N-am terminat, explică el cu tărie. Vreau cuvântul tău că nu-i vei mai 
permite lui Jordan să te atingă. Dar vreau să ştiu și dacă îţi place să te 
culci cu el. 

Ea se ridică agitată în picioare. 

— Nu trebuie să-ţi spun asta ţie! izbucni ea. 

— Nu? 

— Nu. 

— Am auzit că este un amant foarte iscusit, scrâșni Russell din 
dinți, îngustându-și ochii. 

Ea dădu capul pe spate, sfidătoare. 

— N-am de unde să știu. N-am cu cine să-l compar ... Ştia că 
ajunsese prea departe cu această ironie când fața lui se îngălbeni și 


118 HILARY WILDE 


mâinile i se strânseră în pumni ... Russell, nu am vrut să spun că... 

— Ai știut exact ce ai spus, o repezi el cu răutate. Dar eu n-am fost 
așa cu nicio altă femeie în afară de tine. Tu mă aduci în pragul 
nebuniei! 

Putea crede asta, ştia că există ceva la ea care îl afectează pe 
Russell într-un fel care-l făcea total nerezonabil, cerând din partea ei 
o subjugare totală din toate punctele de vedere. Asta o înfricoșase și 
apoi o terorizase în toţi acești ani din urmă. 

— Nu suntem buni unul pentru celălalt, Russell, spuse ea încet. 

— Deci ţi-a plăcut cum face Jordan dragoste! o acuză el. 

— Russell ... 

— De ce el și nu eu? o prinse el cu duritate și-și apăsă gura peste 
a ei, cerând de la ea un răspuns, unul pe care știa că nu-l va obţine 
niciodată. 

Orele cu Jordan făcuseră să crească disprețul ei pentru 
mângăâierile lui Russell și simţi că i se face rău când sărutul lui 
continua și tot continua, Russell fiind ferm hotărât să primească un 
răspuns de la ea înainte de a-i da drumul. În final, de disperare, îi 
întoarse sărutul, cu gura umflată și ochii umeziţi de lacrimi, până 
când o îndepărtă cu violență. 

— ÎI iubeşti? întrebă el vârându-și mâinile în buzunarele de la 
blugi. 

După ce fusese forțată să îndure sălbăticia acestui bărbat, nu mai 
era sigură că putea să îndure așa ceva, lingându-și sângele de pe 
buzele pe care Russell i le mușcase. 

— Nu știu, răspunse ea sincer, îndoindu-se de blândeţea actului de 
dragoste al lui Jordan, după atacul lui Russell asupra simţurilor ei. 

— Ţi-am spus să stai departe de el, îi reaminti Russell cu răceală. 

— Eu... 

— Nu încerca să mă minţi, Willow, spuse el veninos. Știu că te-ai 
dus direct la el după ce ai fost de acord să te recăsătorești cu mine. 

— Nu mi-ai dat de ales! gemu ea. Nu s-a pus problema să fiu de 
acord. 

— Vroiai să fii întrebată ? Pieptul i se ridica și scădea rapid din 
cauza respirației furioase. Bine, Willow, te întreb — te măriţi cu mine? 

— Despre asta am venit aici să vorbim, replică ea, precaută. 

— Da? o îndemnă el printre dinţi, fără a-și lua privirea furioasă de 
la fața ei palidă. 

Ea își umezi buzele cu vârful limbii, simțind cât de umflate erau 
de la sărutările lui. 

— Precis niciunul dintre noi n-ar vrea să mai treacă prin acel iad, 
îl privi ea neliniștită. 

— Asta înseamnă că răspunsul tău este nu? se interesă el blând, 
mult prea blând. 

— Trebuie să fie acesta, Russell, spuse ea rugător. Am putea trăi în 
acel fel din nou. Noi ... 

— Înţeleg, încuviinţă el brusc. 

Ea clipi în fața calmului lui și-l privi cercetător. 

— Înţelegi? 

— Da, dădu el din cap. 

Willow respira greu, simțindu-se de parcă s-ar fi luptat cu un tigru 
— şi învinsese, pentru că tigrul decisese că ea era mai puternică! 

— Vorbesc serios, Russell, nu mai pot fi soţia ta. 

— Înţeleg. 

Ea se încruntă, nedumerită. Se așteptase să explodeze, s-o 
amenințe; nu acest calm care nu-i plăcea. 

— Nu sunt sigură că înţelegi, spuse ea precaută. 

— Nu sunt tâmpit, Willow, se răsti el. Pot înţelege când o femeie 

îmi spune nu. 

Ştia că putea înțelege asta, ceea ce nu acceptase de la ea înainte! 
Era un sentiment neliniștitor să creadă, după toţi acești ani, că o va 
lăsa să-și trăiască restul vieţii în pace. Nu-i venea să creadă! 

— Russell, ce soi de preţ intenţionezi să ceri pentru asta? îl privi ea 
cu precauţie. 

— Preţ? întrebă el. 

— Da, preț. 

Se simţea atât de încordată încât credea că o s-o plesnească. Cu 
Russell exista întotdeauna un preţ pentru tot ce făcea. 

Fl ridicăă din umeri. 

— Nu te pot forţa să te recăsătorești cu mine. 

— De ce nu? întrebă ea cu amărăciune. Așa ai făcut prima oară. 

— Este cumva o invitaţie să te las din nou însărcinată? se strâmbă 
el. 

— Nu. 

— Așa gândeam și eu ... Se întoarse cu spatele, cu mâinile 
înfundate în buzunare ... Se pare că asta este, atunci ... 

Ea îl observă, nesigură. Nu putea fi așa ușor, spunându-i “nu” 
înainte, nu avusese niciun efect. 

— Deci, nunta este anulată? 

Fl înclină din cap. 

— Tocmai asta am spus, nu? 

Willow înghiţi în sec, abia respirând. 

— Russell, nu vrei ... 

— Pentru numele lui Dumnezeu, ieși de aici, Willow, scrâșni el 
brusc, cu o față palidă. Ne-am spus tot ce era nevoie să ne spunem! 

Ea merse clătinându-se spre ușă, uitându-se înapoi cu teamă 
înainte de a ieși din apartament. Odată ajunsă afară, inspiră adânc, 

rezemându-se de ușă. Toată ziua îi fusese frică de această întâlnire și 
acum se simţea curios de dezumflată. Și nici pentru o clipă nu credea 
că acceptase calm hotărârea ei — îl cunoștea mult prea bine. 

Nu era în dispoziţia unei confruntări când o întâlni pe Gemma 
Laird afară. 

— Bună, o salută cealaltă femeie, rochia ei neagră mulată pe trup 
și tocurile de la sandale făcând-o să pară mai înaltă și mai zveltă. Ai 
fost să-l vezi pe Russell? 

Era evident după rochie și după direcţie că cealaltă femeie urma 
să facă același lucru. Russell o invitase pe Willow în apartamentul lui 
în timp ce aranjase să se întâlnească și cu Gemma acolo? N-avea 
niciun sens, nici chiar pentru Russell. 

— Arăţi cam palidă, se încruntă cealaltă femeie. Te simţi bine? 

— Bine. 

Willow îşi înăbuși senzaţia de uimire — nu fusese niciodată în stare 
să deslușească motivele lui Russell în orice făcea. 

— Eşti sigură? insistă Gemma. Am putea merge undeva să bem o 
cafea. 

— Nu, mulțumesc ... N-avea niciun chef să discute despre Russell 
cu amanta lui. Sunt sigură că Russell trebuie să te aștepte. 

Cealaltă femeie zâmbi. 

— Şi n-ar trebui să-l fac să mă aștepte. Se întoarse să intre în clădire 
.„.. A fost plăcut să te văd, Willow. 

Gemma Laird era sau cea mai nesimţită femeie, sau cea mai mare 
târfă pe care o întâlnise Willow, și nu putea să se hotărască în care din 
aceste două categorii s-o încadreze! 

— Cum a mers? vru să știe Barbara, imediat ce Willow intră în casă. 

— Surprinzător de bine. Dani? 

Îşi puse obosită geanta pe masă, își scoase pantofii, o cută 

gânditoare apărându-i între sprâncene. 

— Nu s-a trezit de când ai plecat tu, o asigură Barbara. Dacă 
întâlnirea cu Russell a decurs atât de bine, de ce pari așa de 
îngrijorată? întrebă ea. 

— Nu sunt sigură, răspunse ea încet. Cu excepţia ... se întrerupse. 

— Da? o îndemnă prietena ei. 

Willow scutură din cap. 

— Poate că recăsătoria a fost doar un moft din partea lui, oftă ea. 

— A părut un moft? întrebă sec Barbara. 

— Nu, se cutremură ea. Și ... știe despre noaptea pe care am 
petrecut-o cu Jordan, recunoscu ea îngrijorată. 

— Cum ... aha, persoana care te urmărește, realiză prietena ei. 
Poate ar trebui să facem niște cercetări să descoperim cine este, se 
încruntă ea. 

— Asta nu l-ar opri pe Russell, spuse Willow. 

— Probabil că nu, încuviință Barbara, dar este o violare a 
intimității. 

— Nu am avut un moment de intimitate de când l-am cunoscut pe 
Russell acum șase ani. 

— Atunci este timpul s-o ai, decise cu fermitate prietena ei. 

Willow știa la fel de bine ca și Barbara, că niciuna dintre ele nu era 
îngrijorată de persoana pe care Russell o angajase s-o urmărească, ci 
acceptarea cu calm a refuzului ei de către Russell le neliniștea pe 
ambele. 

Chiar dacă ziua următoare era sâmbătă și de obicei nu lucra în 
weekenduri, de această dată n-avea de ales. Fusese plecată patru zile 
și încă mai erau multe de făcut pentru parada de modă care se zărea 
la orizont. Din fericire, era o zi însorită și propunerea Barbarei ca ea 
și Dani să meargă în parc fu întâmpinată cu entuziasm de către Dani. 

— Să te îmbraci bine, o avertiză Willow pe nerăbdătoarea ei fiică. 
Afară este frig, în ciuda soarelui. 

— Da, mami, îi făcu ea pe plac, o licărire ștrengărească 
apărându-i în ochi. Nu uita să vii la prânz să mănânci cu noi. 

Avea două probe de făcut în această dimineaţă și spera să nu-i ia 
mai mult de două ore. Era sigură că va termina la timp ca să 
prânzească împreună cu ele. 

— Să fii fetiţă cuminte cu Barbara, încheie ea nasturii de la haina 
lui Dani 

— Întotdeauna sunt, replică fetiţa și-și vâri încrezătoare mână în 
mâna Barbarei. 

— Da, așa este, aprobă Barbara. Să nu munciti prea mult! se adresă 
lui Willow. 

Era mai ușor de zis decât de făcut. Totul părea să conspire 
împotriva ei în această dimineață — găsi cu greu un taxi pentru 
atelierul ei, apoi unul dintre modele întârzie și celălalt model rupse 
o rochie când o trase peste cap. Slavă Domnului că se întâmpla doar 
O dată pe an — n-ar putea suporta mai mult. 

— Putem pleca, acum? oftă Shirlee în cele din urmă. Mă întâlnesc 
cu cineva să mâncăm. 

Era prânzul? Willow se uită repede la ceasul ei de mână. Unu fără 
zece. Ar fi trebuit să le întâlnească pe Barbara și pe Dani cu douăzeci 
de minute în urmă! 

— Să vă asiguraţi să veniţi devreme luni, le avertiză ea, 
pregătindu-se la repezeală să plece și ea. 

Era într-adevăr o zi frumoasă, soarele strălucind puternic, chiar 
dacă în aer se simţea o adiere rece de iarnă. Spera ca Barbara și Dani 
să nu fi îngheţat așteptând-o în parc. Dani era foarte predispusă la 
răceli în această perioadă a anului. 

Se opri brusc când făcu colţul spre locul de întâlnire, văzând 
câţiva polițiști cu Barbara, care gesticula agitată din mâini când 
vorbea. 

Willow se făcu albă ca varul și se grăbi spre ei, alergând când 
ajunse, inima bătându-i nebunește în piept. 

Ochii Barbarei erau plini de lacrimi când se întoarse să se uite la 
ea, un firicel de sânge curgându-i la tâmplă. 

— Dani? reuși Willow să îngaime. 

— A luat-o, Willow, exclamă Barbara. A luat-o pe Dani! 


Capitolul 9 


Willow văzuse astfel de lucruri la televizor, și inima ei fusese 
cuprinsă de milă pentru părinţii copilului răpit, recunoscătoare că 
propria ei fiică era cuibărită în siguranţă în pat. Nu-și dăduse seama 
niciodată cât de îngrozitor era să ştii că îţi fusese luat copilul, că nu 
puteai face nimic ca să-l capeti înapoi. 

Același doctor care veni acasă să examineze lovitura pe care 
Barbara o primise la cap, prescrise tranchilizante pentru Willow, dar 
ea refuză să ia ceva care i-ar fi amortit simțurile. Dani fusese răpită și 
intenţiona să fie conștientă până când o va avea înapoi. Apoi, va ceda 
nervos. 

Poliția ascultase, în timp ce ele le spuseră că tatăl lui Dani o luase, 
vrând o descriere completă a fetiţei, și ce anume purta. 

Nu fusese deloc greu s-o descrie pe Dani așa cum arătase înainte 
de a ieși în această dimineaţă, trăsăturile ei ştrengărești luminate de 
veselie, semănând cu un mic spiriduș cu pălărioară roșie și mănuși 
asortate, cu hanoracul ei bleumarin, blugi și un pulover roșu pe 
dedesubt. 

Barbara explicase că stătuseră pe o bancă așteptând-o pe Willow, 

când fusese lovită din spate. Când își recăpătase cunoștința, Dani nu 
mai era. 

— O s-o avem înapoi, o asigură Barbara pe Willow care era năucită, 
de îndată ce poliția terminase cu întrebările și plecase să sune la 
apartamentul lui Russell. 

— O s-o avem? o privi Willow cu ochi înceţoșaţi, remarcând 
plasturele care acoperea rana de la tâmpla femeii. Oh, Barbara, n-ar 
fi trebuit să întârzii! N-ar fi trebuit să fiu deloc la muncă! Ce fel de 
mamă sunt ca să plec și ... 

— Autoiînvinuindu-te când n-ai de ce, nu ajută pe nimeni, spuse 
prietena ei. Eu aveam grijă de Dani, eu am fost cea care l-am lăsat pe 
Russell s-o ia. 

— Nu l-ai lăsat, se uită Willow atent la rana celeilalte femei. N-ar fi 
trebuit s-o părăsesc pe Dani astăzi ... 

— Nu puteai ști ce urma să se întâmple, o linişti Barbara. 

— Nu? spuse ea cu amărăciune, gândindu-se la fiorul pe care-l 
simţise când Russell fusese atât de calm seara trecută. Ar fi trebuit să 
țină cont de acel presentiment, să stea cu Dani fiecare minut al zilei 
.. Poliţia pare acum ușurată odată cea realizat că a fost o “dispută 
domestică”! 

— Păi, el este tatăl lui Dani; puţin probabil să-i facă ceva rău. 

Russell nu ridicase niciodată mâna asupra lui Dani, dar asta nu 
însemna că n-ar începe acum, dacă lucrurile nu decurg cum vroia el. 

— El... 

— Willow, trebuie ca și familia Stewart să știe, îi întrerupse Barbara 
gândurile traumatizante. 

Dani este nepoata lor. 

Willow se ridică în picioare, măsurând camera în lung și-n lat. 

— Crezi că nu știu deja? S-ar putea ca Dani să fie acum cu ei! 

Barbara se încruntă. 

— Nu cred că Russell ar duce-o acolo. 

De un lucru nu se îndoia niciuna dintre ele, Russell fusese cel care 
o lovise pe Barbara și o luase pe Dani! 

Plata la care se așteptase Willow fusese brutală și bruscă și făcută 
asupra persoanei care fusese întotdeauna nevinovată și nu greșise cu 
nimic — Dani. Dar Russell știuse întotdeauna că fetiţa era slăbiciunea 
ei şi tocmai acolo lovise. 

— Poate că nu, încuviință ea, sigură că David, dacă nu Simone, 
n-ar face-o să treacă printr-un asemenea chin. Dar el o ţine undeva, 
ştiu asta! 

— Da, fu de acord Barbara. Să sun la familia Stewart, sau o vei face 
tu? 

Ea răsuflă cu greutate. 

— Fă tu asta. Eu ... eu nu pot vorbi cu ei acum. Dar să nu vorbești 
prea mult. S-ar putea ca Russell să încerce să telefoneze, pentru a mă 
anunţa condiţiile în care o va aduce pe Dani înapoi! 

— A trebuit să amestec poliţia, îţi dai seama? se încruntă Barbara. 
Russell este imprevizibil. 

— Am ştiut întotdeauna asta, se cutremură ea. Te rog, grăbește-te! 

Se uită pe fereastră cât vorbi Barbara la telefon, neinteresată de 
conversaţie, urmărind cum o mașină se apropie de casă, un bărbat își 
plimbă câinele, doi adolescenţi chicotesc impreună — lumea își vedea 
de treabă în mod normal, în timp ce Dani îi fusese luată! Nu se îndoia 
că metoda lui Russell de a o lua îi va înfricoșa fiica — nu-și cunoștea 
tatăl prea bine și el o rănise pe draga ei Barbara. Spera doar ca Dani 
să nu-l înfurie. 

— A răspuns doamna Stewart, spuse Barbara după ce închise 
telefonul. A devenit isterică în momentul când i-am spus că Dani a 

fost luată şi atunci a intervenit domnul St. James, domnul Stewart 
fiind plecat din oraș. 

— Jordan? tremură Willow la menţionarea numelui lui. 

— EI a spus că vor veni aici în două ore, îi spuse prietena ei. 

Nu crezuse că vor dori cu adevărat să vină și nu era sigură că va 
putea coopera cu vreunul din ei. 

— Oh, Barbara, dacă îi face vreun rău ... se cutremură ea la acest 
gând. 

— Nu-i va face, o asigură Barbara. Dacă ar face-o n-ar avea pentru 
ce negocia. 

Căsătoria pentru întoarcerea lui Dani în siguranță. Da, știa că 

acesta va fi târgul pe care-l avea Russell în minte. Prima lor 
căsătorie fusese o succesiune de asemenea târguieli. Prima căsătorie? 
Acceptase deja faptul că va fi de acord cu tot ce-i va cere el? Ce altă 
alegere avea? Îi spusese “nu” o dată, și aceasta fusese reactia lui. 

Amândouă săriră în picioare, câteva minute mai târziu, când sună 
soneria. Willow se încruntă uluită când o văzu pe Gemma Laird la 
ușă. Doar dacă Russell nu trimisese un mesaj prin ea ... 

— Unde este? întrebă Willow cu tărie. Spune-mi sau vor ... 

— Am văzut poliția, ezită Gemma Laird. S-a ... s-a întâmplat ceva? 

Uimirea ei era atât de sinceră, încât Willow ştiu că cealaltă femeie 
habar n-avea ce se petrece. 

Se întoarse înapoi în salon să aștepte lângă telefon, ochii 
mărindu-i-se când o văzu pe Barbara aducând-o pe Gemma cu ea, 
câteva minute mai târziu. 

— Nu am nicio dispoziție pentru companie acum ... 

— Cred că ar trebui să auzi asta, rosti Barbara, uitându-se plină de 
speranţă la Gemma Laird. 

Cealaltă femeie părea foarte stingherită. 

— N-am știut, scutură ea din cap. Habar n-am avut. Russell mi-a 
spus ... 

— Ştii unde este Dani? o sfredeli Willow cu privirea. 

— Nu, spuse cu regret Gemma Laird. Habar n-aveam că a luat-o 
Russell, până acum. Dar eu ... El mi-a spus că vrea să fii urmărită, ca 
să fie sigur că nu încerci să părăsești țara cu Dani. 

— De ce aș vrea să părăsesc ţara cu ea? Eu am custodia ei ... Tu ești 
persoana pe care Russell a pus-o să mă urmărească? gâfâi ea. 

Pe obrajii Gemmei apărură pete roșii. 

— Da. 

— Dar voi sunteţi amanti, O acuză ea. 

— Da, am devenit, recunoscu Gemma cu o voce tremurătoare. 
L-am ... l-am iubit. 

— Și încă îl iubeşti? întrebă cu dezgust. Acum când știi că își 
terorizează propriul copil ca să poată avea ceea ce dorește cu 
adevărat: pe mine? 

Gemma înghiți convulsiv. 

— Mi-a spus că pe Dani o vrea, că regretă profund că ţi-a cedat 
custodia ei și că tu știi asta și se teme că ai putea-o duce pe Dani 
departe, ca el să n-o poată vedea niciodată. 

— Și l-ai crezut? întrebă ea cu scârbă. 

Ochii albaștri scăpărară înciudati. 

— N-aţi fi primul cuplu care nu este de acord cu custodia copilului 
vostru. 

— Ar trebui să știi câte ceva despre asta pe linia ta de serviciu! 

— Willow! o admonestă Barbara. 

— N-ai putut vedea cât de puţin interesat era Russell de Dani? 

Willow era nemiloasă când o ataca pe femeia care fusese plătită 
pentru a o spiona. 

— Eu n-am. ... 

— Willow, nu cred că această conversaţie ajută cu ceva la lămurirea 
situaţiei, începu Barbara. 

— Mă ajută pe mine, răbufni ea, mișcându-se agitată prin cameră. 
Îti place să spionezi oameni, domnişoară Laird, șuieră ea. Trebuie să 
fi fost foarte plictisitor să mă urmărești pe mine, continuă ea cu ură, 
înainte ca Gemma Laird să poată replica ... Până la Jersey. Atunci, 
lucrurile s-au mai înfierbântat un pic, nu-i așa? spuse ea, dispreţuitor. 

- Eu... 

— Te-ai furișat până la casa lui Jordan și ai încercat să ne vezi pe 
amândoi împreună prin fereastră sau doar ai stat afară toată noaptea 
trăgându-ți propriile concluzii? O privi cu dezgust pe cealaltă femeie. 

Gemma Laird era foarte palidă, machiajul o mască lividă pe acea 
paloare. 

— Russell m-a angajat să raportez venirile și plecările, nu să 
ghicesc ce ai putea face într-un anume loc. 

— Am stat întreaga noapte în casa unui bărbat și n-ai tras nicio 
concluzie? spuse Willow nevenindu-i să creadă. Fiindcă Russell a 
făcut-o, se răsti ea. Este motivul pentru care a luat-o pe Dani. 

Gemma Laird înghiţi în sec. 

— N-a încercat să te contacteze? 

— Nu încă, spuse ea dintr-o suflare. Dar o va face, spuse ea, sigură. 

— Nu înţeleg, scutură Gemma din cap. Dacă Russell încă ... te 
iubește pe tine ... 

— Oh, crede-mă, mă iubește, încuviință Willow brusc din cap. Cel 
puţin ceea ce numește el iubire. Eu am un nume mult mai diferit 
pentru asta, adăugă ea cu amărăciune. 

— Atunci, de ce nu s-a luptat la divorţ, de ce a stat departe de tine 
ultimul an? 

— Este o poveste lungă, spuse Willow. Și una pe care nu vreau să 
ti-o spun. 

Gemma Laird se încruntă. 

— Bănuiesc că ești sigură că Russell este acela care ti-a răpit fiica? 
Dani provine dintr-o familie foarte bogată și răpirea a devenit mai 
comună în Anglia în ultimii ani. 

— Russell o are, spuse Willow cu o siguranță calmă. Ieri am refuzat 
să mă recăsătoresc cu el. 

— Dar... 

— Nu este nicio îndoială, domnișoară Laird. Russell o are pe fetiță. 
Și dacă ai vreo idee unde ar fi putut s-o ducă, cred că ar trebui să ne 
spui. 

— Nu știu. Aţi ... aţi încercat în locul cel mai evident, apartamentul 
lui? se încruntă Gemma. 

— Poliţia s-a dus direct acolo şi s-ar fi întors la noi dacă ar fi 
găsit-o, explică supărată Barbara. 

Gemma dădu din cap. 

— Nu mă pot gândi la alt loc ... Îmi pare tare rău, Willow, o privi 
ea cu neliniște. Habar n-aveam că intenţionează să facă aşa ceva. 

— Presupun că tu ai fost aceea care i-ai spus că Dani și Barbara 
s-au dus în parc fără mine, în această dimineaţă? spuse Willow tăios. 

Cealaltă femeie făcu o grimasă îndurerată. 

— Da. 

— Și când ne-am întâlnit lângă apartamentul lui Russell, seara 
trecută, mă spionai și atunci? 

— Da. 

— A fost isteț din partea ta să pretinzi că mergi să-l vezi pe Russell. 
Sau a fost doar preupunerea mea? se încruntă Willow de propria ei 
prostie. Ai fi așteptat afară toată noaptea dacă i-aș fi permis să mă 

șantajeze să rămân? o zeflemisi ea cu răceală. 

— Willow, o certă ușor Barbara, nu poţi înțelege că domnișoara 
Laird este aproape la fel de șocată ca tine? 

Willow se uită mai bine la cealaltă femeie pentru prima oară și 
văzu cât de rău arăta — machiajul aplicat cu abilitate nu-i ascundea cu 
nimic vârsta acum. 

— Îmi pare rău, spuse ea oftând. Eşti de compătimit că iubeşti un 
nenorocit ca Russell. 

— Cred că ar fi mai bine să pleci acum, o îndemnă Barbara pe 
femeie, însoţind-o spre ușă. 

Willow îşi sprijini capul de spătarul scaunului, lacrimile curgând 
tăcute de fiecare dată când își imagina confuzia fiicei sale, Oh, l-ar 
putea ucide pe Russell cu mâinile ei pentru că făcuse așa ceva! 

— Draga mea, nu te mai tortura așa, veni Barbara și se așeză în 
genunchi în fața ei. O s-o aducă înapoi, ai să vezi. 

— Era atât de calm când i-am spus că nu mă mărit cu el, își aminti 
Willow cu ochii mari și privind în gol. A primit totul așa de ușor ... Ar 
fi trebuit să știu ... 

— Willow, trebuie să rămâi calmă, spuse Barbara cu o voce severă, 
simțind amenințarea isteriei. Trebuie să fii puternică, de dragul lui 
Dani. Ea o să vrea o mamă senină și zâmbitoare când se va întoarce 
acasă. 

Ştia că Barbara avea dreptate, dar asta n-o ajuta. Nu putea fi 
fericită până când Dani nu va fi înapoi în braţele ei. Totuși, o lăsă pe 
Barbara să facă o ceaşcă de ceai, ştiind că cealaltă femeie avea nevoie 
să fie ocupată, fiindcă și ea se învinuia că o lăsase pe Dani să fie luată. 

Dar secundele, minutele și, în cele din urmă orele, trecură fără 
niciun semn de la Russell. Și pe măsură ce timpul se târa ca un melc, 
Willow se învinuia din ce în ce mai mult. De ce încercase să i se 

opună lui Russell? EI câștiga întotdeauna până la urmă. 

Când sună soneria, cam peste două ore, sări în picioare, ştiind 
cine este. Jordan telefonase de la aeroport să le anunţe că el și familia 
Stewart erau în drum spre casa ei. Willow simţise o tresărire când 
Barbara îi spusese că era cu Simone și cu David, deși, cunoscându-l 
pe Jordan așa cum îl cunoștea acum, ar fi trebuit să-și dea seama că 
nu va rămâne nepăsător în Jersey. 

Când intrară în casă, privirea ei disperată se opri asupra lui și 
alergă spre el instinctiv, când îi văzu îngrijorarea și compasiunea 
întipărite pe faţă. Brațele lui se deschiseră spre ea și Willow scoase un 
suspin care exprima toată disperarea ultimelor ore de așteptare. 

— Jordan! răsună vocea șocată a mătuşii lui. 

— Pot să vă ofer tuturor o ceaşcă de ceai? se oferi Barbara. 

— Poţi să-mi spui ce făceai când cineva a fugit cu nepoata mea? se 
întoarse acuzatoare Simone către ea, ochii ei albaștri scăpărând, fără 
obișnuita ei stăpânire de sine. 

— Eu... 

— Simone, Willow își revenise destul ca să protesteze, deși nu era 
suficient de puternică să părăsească braţele pline de căldură ale lui 
Jordan. Nu Barbara este de învinuit pentru ceea ce s-a întâmplat. 

— Atunci, cine este? atacă Simone, lipsindu-i siguranța obișnuită, 
pe faţa ei frumoasă fiind întipărite cute care o îmbătrâneau drastic. 
Domnișoara Gibbon ne-a spus că ea era cu Dani când a fost luată ... 

— Era. Dar... 

— Ar fi trebuit să aibă mai multă grijă de nepoata mea, o acuză 
Simone. Ea... 

— Barbara este cea mai grijulie persoană pe care ar fi putut-o avea 
Dani în aceste împrejurări, spuse Willow cu calm, evitând privirea 
blândă a lui Jordan, cu toate că era încă agăţată de el. A fost 

bodyguardul lui Dani în ultimii trei ani. 

— Bodyguard? repetă caustic Simone. De ce naiba avea nevoie 
Dani de un bodyguard? o contrazise ea. Și unde este Russell? vru ea 
să ştie. Bietul băiat trebuie să-și fi ieșit din minti de îngrijorare! 

Willow îi aruncă Barbarei o privire șocată. 

Aceasta dădu gânditoare din cap. 

— Telefonul n-a fost cel mai bun mijloc de a le spune, se strâmbă 
ea. 

— Să ne spună ce? se ascuţi bănuitoare privirea Simonei. Willow ... 
ce? 

— Simone, cred că ar fi mai bine dacă ne-am calma cu toții, 
interveni Jordan încet, cu braţul încă în jurul lui Willow când o 
conduse pe canapea și se așeză lângă ea. Willow trebuie să fi avut un 
Şoc puternic și .... 

— N-am avut cu toţii? ţipă Simone. Ea... 

— Simone, vocea lui David era ușor autoritară. Să ne așezăm și 
s-o lăsăm pe Willow să ne prezinte propria versiune. 

Simone se supuse fără niciun chef, se cocoță pe marginea unui 
scaun cu mișcări afectate. 

— De ce nu este Russell aici? strigă cu iritare. Să nu-mi spui că nu 
i-ai spus! 

— Ştie prea bine despre asta, făcu Willow uluită din cap, cu ochi 
îndureraţi. 

— Atunci, de ce nu este aici? se ridică ascuţită vocea Simonei. Să 
nu-mi spui că voi doi v-aţi certat din nou ... Întotdeauna vă certati ... 

— Simone, Russell nu este aici fiindcă el este cel care o are pe 
Dani, o întrerupse Wilow liniștită, ţinându-și spatele lângă pieptul lui 
Jordan, în timp ce braţul lui o strânse și mai tare. 

Nu îndrăznea să se uite la el, temându-se că ar vedea aceeași 

neîncredere şocată zugrăvită pe faţa lui ca pe cea a Simonei, și ar fi 
fost nevoită să se îndepărteze de forța și de căldura lui când simţea 
că-i vine să leșine. Putea înţelege reținerea Barbarei de a-i spune 
Simonei la telefon despre implicarea lui Russell, știa că cealaltă 
femeie n-ar fi crezut-o. 

— Nu fi absurdă! rosti Simone cu răutate. El nu ne-ar fi pus 
niciodată pe jar așa. 

— Doamnă Stewart, fiul dumneavoastră o are pe Dani, insistă 
Barbara cu fermitate. 

— De unde ştii? izbucni Simone. Pretinzi că cineva te-a lovit şi te-a 
lăsat inconștientă, așa că nu văd cum este posibil să știi ce s-a 
întâmplat cu Dani. Probabil n-ai fost lovită deloc, ci ai adormit și Dani 
a dispărut. Russell n-ar fi luat-o niciodată pe Dani fără să-i spună lui 
Willow. Cred că încerci să-ţi acoperi incompetenţa. Puteai să te 
întâlnești cu vreun bărbat și ... 

— Simone, destul! interveni Willow. Barbara este un bodyguard cu 
experienţă, nu şi-ar lua ochii de la Dani cât timp esteîn grija ei. Cred 
că nu asculti ce încercăm să-ți spunem. Barbara nu spune că Russell 
a întâlnit-o pe Dani în parc și a luat-o să-i dea o înghețată sau ceva 
asemănător! EI a luat-o intenţionat pe Dani de la mine și pentru asta 
a lovit-o pe Barbara până la inconștientă! 

În cele din urmă îndrăzni să se uite la Jordan. Ultima dată când se 
întâlniseră, fusese furios şi acuzator;, acum, ochii lui străluceau de altă 
emotie, iar mâna lui era blândă când îi mângâie obrazul pentru a-i 
şterge lacrimile. 

— Fiul meu nu este în stare să rănească pe nimeni, interveni 
Simone în forță. 

— Nu? o sfidă Barbara. Nu cred că ştie să facă altceva! 

— Barbara, nu! o avertiză disperată Willow, când ghici ce era pe 

cale să spună cealaltă femeie. 

Prietena ei o privi cu ochii săi cenușii plini de compasiune. 

— Trebuie să li se spună, Willow, insistă ea. Este timpul. 

— Nu! gemu ea. 

— Ar putea fi unicul mod prin care Russell poate fi oprit, insistă 
Barbara. 

Willow știa asta dar nu putea, nu putea! 

— Spune-ne, Barbara o îndemnă Jordan încet. 

— Să ne spună ce? interveni Simone, veninoasă. Mai multe 
minciuni despre Russell? 

— Nu sunt minciuni, doamnă Stewart, spuse Barbara cu regret. 

— Jordan, doar nu vrei să asculti astea? 

— Cred că este timpul să aflăm adevărul cu toţii, interveni David 
calm. 

— David! Soţia lui se întoarse către el. Ele vor să spună mai multe 
minciuni despre fiul nostru! 

— Oare sunt minciuni? se încruntă el. 

— Bineînţeles că sunt, ripostă soţia lui, pentru a-și scuza neglijenta 
lor faţă de Dani. 

David scutură din cap. 

— Willow n-a neglijat-o niciodată pe Dani, de fapt obișnuiai să te 
plângi că petrece mai mult timp cu ea decât cu Russell. 

Simone se înroși. 

— O mamă și o soţie adevărată știe cum să-și împartă timpul între 
soț și copil! 

— Dar în timp ce erau căsătoriţi, nu mi-o amintesc pe Willow 
uitându-se la Russell cu altceva decât cu teamă și dezgust, înclină el 
capul. 

— Dar de ce a fost de acord să se mărite cu el dacă îi inspiră teamă? 

rosti Simone, scandalizată. 

— Cred că asta suntem pe cale să aflăm, spuse David cu gravitate. 
Russell este fiul meu și pentru asta îl iubesc, dar chiar și când era 
copil îmi amintesc că mai bine și-ar fi stricat jucăria preferată decât 
s-o împartă cu altcineva. 

— Așa cum ai spus, era copil, îl puse iritată Simone la punct. Nu 
înțeleg, ce legătură are cu ceea ce se întâmplă acum. 

— Nu înţelegi? oftă soțul ei. Poate că nu, deși nu cred că am fost 
singurul care a remarcat cât de apropiaţi au devenit Willow și Jordan 
în timpul şederii ei pe insulă. Nu-i așa, draga mea? o întrebă el pe 
Willow. 

— Da, spuse ea, simțind cum pleoapele îi sunt înțepate de lacrimi 
pentru înțelegerea lui. 

— Dar este ridicol, spuse Simone. Ea și cu Russell urmează să se 
recăsătorească! 

— Așa este? o privi David pe Willow. 

Ea înghiţi în sec. 

— Nu, i-am spus că nu mă pot mărita cu el. 

Auzi cum Jordan încetează să respire și se întoarse să se uite la el 
cu ochi rugători. 

El o privi cercetător înainte de a se întoarce încă o dată spre 
Barbara. 

— Spune-ne, o îndemnă el pe Barbara, cu o voce răgușită. 

— Da, izbucni Simone, spune-ne ce a făcut Russell de a rănit-o pe 
Willow, când ea a fost cea care l-a părăsit și i-a luat copilul! 

Willow păli, nefiind în stare să răspundă și-și înfipse unghiile în 
palma lui Jordan, care o tinea. 

— Un copil, începu Barbara, pe care Willow îl iubește mai mult 
decât viaţa, un copil care există din cauză că fiul dumitale a violat-o 

cu sălbăticie și intenţionat, fiindcă o sarcină l-ar fi asigurat că se va 
căsători cu el după ce deja îl refuzase! 


Capitolul 10 


— Nu cred! Simone se ridică indignată în picioare. Este o 
minciună, o minciună care să acopere faptul că mi-a păcălit fiul ca 
s-o ia de nevastă. 

Capul lui Willow era plecat și-și dădu seama ca prin ceaţă că 
unghiile ei intraseră în pielea lui Jordan, când acesta scoase o batistă 
albă ca neaua cu care-și înfășură palma, ca apoi să studieze concentrat 
trei urme de picături de sânge. 

Viol. Un cuvânt atât de urât, o faptă atât de urâtă. Și fusese urât și 
dureros, atât psihic cât și fizic. 

Russell îi ceruse să se mărite cu el la a treia lor întâlnire, dar la 
acea vreme ea știuse că nu-l iubește, că fusese doar zăpăcită de 
maturitatea și sofisticarea lui. Avea doar șaptesprezece ani, abia ieșită 
din școală, flatată de atenţia lui. El fusese uluit de refuzul ei de a se 
mărita, deși își revenise bine, invitând-o în oraș la cină, doar ca 
prieten. Ea fusese de acord, deoarece se simţea vinovată că-l lăsase 
baltă, deși se opusese puţin când, după cină, o dusese la 
apartamentul lui. 

Ceea ce urmase fusese cea mai oribilă experienţă, cu Russell 

spunându-i că era a lui și avea de gând s-o aibă chiar dacă îi va 
distruge inocenta, și o posedase. i fusese prea rușine de ceea ce se 
întâmplase și nu spusese nici măcar părinţilor ei. 

Cinci săptămâni mai târziu, aflase că era însărcinată. 

Fusese îngrozită, complet panicată, întrebându-se ce o să se 
aleagă de ea. Nu fusese nevoie să se îngrijoreze — părinţii ei fuseseră 
mai mult decât bucuroși când, în cele din urmă, le spusese condiția 
ei, nedând importanţă la ceea ce le spusese despre viol, ci doar o 
trataseră drept “o mică zăpăcită”. Insistaseră să-i telefoneze lui Russell 
și să-l felicite ca tată. 

După aceea, totul se mișcase așa de repede, cu Russell încântat că 
actul lui de dragoste forțată produsese un astfel de efect. Când 
Willow încă refuzase să se mărite cu el, le cumpărase părinţilor ei o 
casă mai mare și-l promovase pe tatăl ei cu câteva trepte pe scara 
ierarhică. Când ea continuase să refuze, el folosise copilul nenăscut 
pentru a o forța. O forțase să facă orice în timpul căsătoriei lor; 
niciuna dintre dăţile când se apropiase de trupul ei nefiind așa 
violentă ca prima, dar neprimind niciodată vreun răspuns. Cum 
putea răspunde unui bărbat care o violase? 

— El a spus, vocea ei era răgușită de durere, că dacă prima oară 
n-ar fi avut niciun rezultat, m-ar fi posedat de câte ori ar fi fost nevoie 
până ar fi ajuns la efectul scontat. 

Nu se uita la nimeni, vorbind ca pentru sine, amintindu-și, încă 
îngrozită de ceea ce i se întâmplase. 

— Ce femeie s-ar mărita cu bărbatul care a violat-o? o contrazise 
batjocoritor Simone. 

Willow se uită în sus, simțind cum roșeşte din cauza furiei. 

— Nu eram o femeie, eram o fată de șaptesprezece ani, cu părinți 
foarte ambiţioși!... Se ridică în picioare ... Eu nu-i aveam decât pe ei 

şi ei vroiau să mă mărit cu Russell. 

— Şi tu n-ai vrut? o ironiză cealaltă femeie. 

— Să vreau un bărbat care mă poseda contra voinței mele, în 
fiecare noapte a căsătoriei noastre? ... Ochii ei erau ca niște smaralde 
imense pe fața palidă. Care m-a subjugat total amenințându-mă că-mi 
expune copilul ca rezultat al violului lui? Frumoasa mea Dani să 
treacă prin viaţă cu un astfel de stigmat? se cutremură ea. Aș fi îndurat 
orice, chiar și abuzul permanent al lui Russell ca să-mi salvez copilul 
de asta! 

— Russell n-ar fi ... n-a făcut... 

— Ba da, a făcut-o, întrerupse ea refuzul Simonei de a accepta 
adevărul. Oh, am încercat să-i fiu soţie, să fac tot ce pot în acest sens, 
dar de fiecare dată când se apropia de mine îmi aminteam cum m-a 
violat. Nu-i puteam răspunde, dar oricum m-ar fi posedat. La un an 
după nașterea lui Dani, n-am mai putut suporta și cred că i se făcuse 
greață și lui, fiindcă m-a lăsat să plec. 

— Cu condiţia să-l lași să te viziteze o dată pe săptămână, accentuă 
Barbara. 

Obrajii lui Willow luaseră foc. 

— Da, cu această condiţie. Mi-a dat custodia lui Dani la divorț cu 
aceeași condiţie, dar ... ÎI privi pe Jordan care inspira adânc. Părea 
supărat, furios de supărat ... Nu m-a vizitat niciodată după divorţ ... 
Își plecă privirea pentru a nu vedea condamnarea din ochii lui 
Jordan. Ceea ce făcuse ea îl dezgusta. Săptămâna trecută mi-a spus de 
ce nu m-a vizitat. Mi-a dat un an ca să-mi fie dor de el înainte de a 
deveni din nou soţ și soție. Să-mi fie dor de el? repetă ea cu asprime. 
ÎL urăsc, întotdeauna l-am urât! 

— Eu ... Jordan, unde pleci? îl întrebă nedumerită mătușa lui, când 
acesta se ridică în picioare și se îndreptă cu pași mari spre ușă. 

Ochii lui erau reci ca gheaţa când se întoarse să răspundă. 

— Afară. 

— Dar... 

— Mă voi întoarce; căută privirea lui Willow şi i-o susținu. Promit, 
adăugă el posomorât și ușa se închise cu fermitate după el. 

— Ei bine! spuse Simone, exasperată. Nu este tipic pentru un 
bărbat s-o şteargă într-un moment ca acesta? EI... 

Cu obișnuita ei graţie a mișcărilor se prelinse spre podea, 
inconștientă ajunse pe covor. 

Leșinul era atât de surprinzător, încât pentru un moment, Willow 
nu putu decât să urmărească uluită cum David și Barbara se aplecau 
peste femeia inconștientă. 

David se uita le ea cu ochi chinuiti, brusc mai bătrân decât anii lui. 

— Îmi pare rău, Willow, rosti el scurt. Ştiam că nu ești fericită cu 
Russell, dar habar n-am avut ... Închise brusc ochii. Simone ştie că 
spui adevărul, doar că nu-l poate accepta încă. 

Fl ținea mâna sotiei sale într-a lui. Willow îngenunche lângă el, 
îngrijorată de paloarea celeilalte femei. 

— Să chem un doctor? 

— Nu. David o ridică în braţe. Dacă aș putea s-o pun pe un pat 
pentru un timp ... 

— Bineînţeles. Eu... 

— Îi voi conduce eu, se oferi Barbara, în timp ce Willow părea 
pierdută. Tu stai doar jos până mă întorc. 

Willow se aşeză, ascultătoare. Căsătoria ei cu Russell fusese un 
coșmar, pe care fusese forțată să-l trăiască din nou așa cum spusese 
familiei Stewart și lui Jordan. Acesta se arătase dezgustat de ce 
devenise viaţa ei fără ca ea să se opună, și nu mai putea suporta să 
stea în aceeași încăpere cu ea. Nu-l putea învinovăţi pentru asta. Se 

dezgustase de sine de multe ori în timpul căsniciei cu Russell. 
Dragostea lui pentru ea era obsesivă, bolnavă, și după un an și 
jumătate de împărțire a patului cu el, nu mai fusese în stare să stea 
cu el nici măcar o zi. Se rugase de ea să se întoarcă, dar la acea vreme 
o angajase pe Barbara s-o protejeze pe Dani, încuviințând ca el să 
vină s-o vadă o dată pe săptămână, recunoscătoare că nu ceruse nimic 
altceva de la ea. De obicei, copila era folosită ca s-o facă să 
încuviințeze ceva, amenințând mereu că va face public concepţia ei în 
urma unui viol. Amândoi știau că Dani era aceea care va prelua 
povara bârfelor şi speculațiilor. 

O noapte pe săptămână în brațele lui, nu păruse un preț prea 
mare în schimbul tăcerii lui, după tot ce se petrecuse înainte. Și 
astfel, timp de doi ani, el acceptase aceste aranjamente, cel puţin 
având cooperarea ei în pat, dacă nu și răspunsul. 

O singură noapte cu Jordan îi arătase cât de scârboasă găsise 
întotdeauna dragostea lui Russell. 

Iar Jordan era dezgustat de ea, acum când știa adevărul. Dar el nu 
trăise cu teama constantă cu care trăise ea, nu putea înțelege 
slăbiciunea când era atât de puternic. Ea făcuse singurul lucru pe 
care-l putea face, nu avusese pe nimeni care s-o ajute. 

— Willow. 

Se întoarse încet să se uite la David cu ochii strălucind de lacrimi. 

— Barbara o să stea cu Simone până se trezește, îi spuse el răgușit. 
Willow ... îmi pare foarte rău pentru ce ti-a făcut fiul meu ... Ochii îi 
erau înneguraţi de durere. Pentru ceea ce încă îţi face. 

Ea oftă din rărunchi. 

— Unii oameni ar spune că mi-am făcut-o cu mâna mea ... 

— Nimeni nu va spune că ţi-ai făcut-o cu mâna ta. Russell a fost 
întotdeauna foarte posesiv cu lucrurile și cu oamenii. Avea doar un 

an când Jordan a venit să stea la noi și totuși luni întregi ne-a făcut 
viața un iad. I-am cumpărat o mulțime de lucruri în compensație și 
n-am mai avut niciodată copii pentru cazul în care el ar reacționa în 
același fel cu ei. Poate că aici ne-am înșelat ... 

— Nu voi l-aţi făcut pe Russell să fie așa cum este! 

— Trebuie început de undeva, Willow, insistă el posomorât. A fost 
extraordinar de răsfăţat fiind copil și când a ajuns la adolescenţă era 
de necontrolat, credea că i se cuvine orice, că poate avea tot ce dorea. 
De obicei reușea să obţină prin insistenţă și farmec, dar în puţinele 
cazuri când nu obținea, își ieşea din fire, scutură el din cap. Niciunul 
dintre noi n-a avut nici cea mai mică bănuială despre ce ţi-a făcut tie. 

— De ce aţi fi avut? dădu ea din umeri. M-am măritat cu el. 

— Erai doar un copil, bombăni David. Și părinţii tăi 
Dumnezeule, dacă ai fi fost fiica mea, l-aș fi omorât pe Russell, nu 
i-aş fi urat bun venit în familie! 

Ea zâmbi în gol. 

— Ar trebui să-mi cunoşti părinţii ca să-i înţelegi. Aveau o fată 
însărcinată cu patronul tatălui meu, un bărbat care vroia să se însoare 
cu mine. Și nu cred că au crezut vreodată că Russell chiar m-a violat, 
adăugă ea cu gravitate. Era întotdeauna atât de fermecător cu ei. 

— Asta nu-i scuză ... 

— ... pe ei să mă forțeze să mă mărit, adăugă ea batjocoritor . 
Niciodată n-am gândit nici eu decât așa. De aceea îi văd cât mai rar 
posibil. Crezi că Simone o să fie bine? schimbă ea brusc subiectul, 
“trădarea” părinţilor ei fiind încă foarte dureroasă pentru ea. 

— A fost un şoc, se scuză David. Pentru noi toţi. Tu şi Jordan. ... 

— Nu există Jordan şi cu mine, i-o tăie ea cu fermitate. Mai ales 
acum. 

— Jordan este un om bun. ... 

— Nu suficient de bun să accepte că m-am măritat și am stat cu 
bărbatul care m-a violat. 

— Nu-l subestima, Willow, scutură David din cap. A fost furios 
acum, dar nu pe tine. 

Nu de furia lui Jordan se temea, ci de dezgustul și de disprețul lui 
pentru ceea ce făcuse ea. Și își arătase ambele emoții plecând așa cum 
o făcuse. 

— Russell a luat-o pe Dani ca să te facă să te recăsătorești cu el, nu? 
întrebă grav tatăl lui. 

— Da. 

— Şi? 

Ea înghiţi în sec. 

— Cred că o să urc să văd ce face Simone. 

O luă în grabă pe scări, tremurând așa de tare încât trebui să se 
oprească la jumătatea drumului ca să se calmeze. Spunând familiei 
lui Russell ce-i făcuse acesta, nu-i ușurase cu nimic sentimentul de 
vină și de rușine pe care încă îl avea pentru violul și căsătoria care 
urmase. Se simţea chiar și mai rău. 

— Vreo veste? Barbara se întoarse neliniștită pe scaunul de lângă 
patul unde zăcea Simone. 

— Niciuna, scutură Willow din cap. Cum se simte? se uită 
îngrijorată la Simone. 

— S-a trezit cu puţin timp înainte și i-am dat tranchilizantele pe 
care doctorul mi le-a dat pentru tine, recunoscu Barbara gânditoare. 
A fost putin isterică, dar după cum vezi acum doarme. 

— Poate că asta-i bine, făcu Willow o grimasă. 

— Cum suporţi? o privi Barbara îndeaproape. 

Ea dădu din umeri. 

— Mă simt de parcă tocmai am fost violată din nou, dar voi 

supraviețui. De Dani sunt îngrijorată. 

— Domnul Stewart pare un bărbat sensibil, remarcă Barbara. 

— Este, încuviință Willow din cap. El ... mă crede în legătură cu 
Russell. Poate ar fi trebuit să-i spun cu mult timp în urmă ... cred încât 
el m-ar fi ajutat. 

— Ai ținut totul închis în tine atâta timp că nu credeam că vei 
spune vreodată cuiva. Chiar dacă asta te costă fericirea pentru a doua 
oară, o privi Barbara cercetător. 

— Ai văzut reacţia lui Jordan, replică ea. 

— Ucigătoare, încuviință Barbara. 

— Dezgustată, o corectă Willow, posomorâtă. 

— Willow, tu ... Barbara se întrerupse când auzi zgomot de 
porțelan spart. Cred că musafirul nostru are nevoie de ajutor, spuse 
ea sec. 

David stătea în mijlocul bucătăriei, înconjurat de două cești și 
farfurioare sparte. 

— Am vrut să fac cafea pentru voi toti. Îmi cer scuze. 

Începu să adune cioburile. Willow îngenunche să-l ajute, 
luându-i impulsiv una dintre mâinile care-i tremurau. 

— Nu-i nimic, îl liniști ea. Dani va fi curând acasă. 

El o privi cu ochi torturați. 

— Dacă fiul meu îi face vreun rău, îl voi omori, mormăi el. 

— Va trebui să stai la coadă, rosti Jordan cu asprime. Willow, ai ...? 

— Dani! Avea ochi doar pentru silueta subțirică stând în faţa ei, 
sărind în picioare să-și cuprindă fiica adorată în brațe. Dani ... Dani! 
Oh, scumpa mea, ești bine? Plângea și râdea în același timp, 
atingându-și fiica peste tot pentru a se asigura că era reală și nu o 
halucinație a sufletului ei chinuit. 

— Oh, mami! O faţă udă de lacrimi se apropie de gâtul ei. Tati a 


PROMISIUNEA UNEI VIEŢI FERICITE 147 


lovit-o pe Barbara și ... 

— Barbara este bine, dragoste, o linişti repede pe fiica ei 
îndurerată. Este sus acum, cu bunica ta. 

Dani se uită la bunicul ei, rușinată, înainte de a-și îngropa din nou 
fața la pieptul lui Willow. 

— Jordan, unde ai ... cum ai făcut ... 

— De ce n-o duci pe Dani sus să-i faci o baie? sugeră el blând. 
Putem vorbi mai târziu. 

— Dar... 

— Te rog, Willow. Se uită cu atenţie la Dani. Trebuie să mănânce 
ceva și pare somnoroasă. 

Dani era unica ei realitate când o purtă sus pe scări, vorbindu-i 
blând tot drumul, asigurând-o că acum era în siguranță. Nu știa unde 
o găsise Jordan pe Dani, era recunoscătoare că o făcuse. 

Dani plânse încă o dată când văzu cu ochii ei că Barbara era 
într-adevăr vie și sănătoasă, apoi o lăsă pe Willow s-o ducă la baie, cu 
promisiunea că o va lăsa să folosească jacuzzi. 

— Tati m-a dus acolo unde lucrează, începu Dani să ciripească, 
odată ce fu în apă, înconjurată de bulele care-i plăceau. Mi-a arătat 
cum să apăs pe butoane la computere. Și am avut sandvișuri și suc de 
la o mașină. Dar știam că tu și cu Barbara erati îngrijorate pentru că 
nu v-am spus unde plec și tati a lovit-o pe Barbara ... 

— A fost un accident draga mea, minți Willow, privindu-și plină de 
fericire fiica ei frumoasă ... 

Nu va mai lăsa niciodată pe nimeni s-o rănească sau s-o facă să 
sufere. 

— Dar a rănit-o ... 

— Doar puţin, o îmbărbătă ea, încercând cu disperare să 
minimalizeze coșmarul zilei din mintea lui Dani, dându-și seama cât 

ar afecta-o dacă ar realiza pericolul în care fusese ... Ca tine când ai 
trântit ușa peste degetele lui mami. 

— EI a fost rău, decise Dani cu încăpățânare. Și nu mi-a plăcut să 
fiu în clădirea aceea mare. Sau să mănânc sandvișuri la prânz și ceai. 
Mi-a părut foarte bine când a venit unchiul Jordan. 

Willow se îndoia că fusese și Russell încântat. Nu-i trecuse prin 
mimte că Russell o va duce la biroul lui, deși chiar pentru acest motiv 
era o alegere ideală. Slavă Domnului că Jordan se gândise la asta. Nu 
se putea abtine să nu se intrebe unde era Russell acum. 

— Sunt sigură că ti-a părut bine, păpușă. 

O înfășură pe Dani într-un prosop și o strânse în brațe. 

— Îmi dai niște lapte și biscuiţi? se alintă Dani. 

— Faţa lui Willow se însenină când realiză că experienţa de a fi 
luată de tatăl ei nu fusese pentru Dani la fel de traumatizantă cum 
fusese pentru ei. 

— Sigur că-ți dau scumpete, zâmbi ea. Mă voi duce să-ţi aduc ... 

— Nu poate Barbara să se ducă? se agăţă Dani de ea, părând foarte 
mică și vulnerabilă în cămașa ei de noapte, roz. 

Zâmbetul lui Willow rămase la locul lui, deși ochii îi erau 
înnegurați. 

— Să mergem s-o întrebăm. 

O jumătate de oră mai târziu, Dani își băuse laptele cu biscuiţi, 
ascultase două povești și stătea pe genunchii mamei sale care o 
legăna să adoarmă, lucru pe care nu-l mai făcuse de când era bebeluș. 

În ochii lui Willow sclipeau lacrimi când privi la micul îngeraș pe 
care-l ţinea, strângându-și brațele protector în jurul fetitei. Russell nu 
se va mai apropia niciodată de Dani. Niciodată, își jură ea solemn. 

— Willow, o chemă Barbara încet din pragul ușii. Te vor la parter. 
Voi sta eu cu Dani, se oferi ea când Willow fu gata să protesteze. 

Doamna Stewart pare să nu se mai trezească! 

Willow își așeză cu șovăială fetița pe pat, oprindu-se să-i înlăture 
de pe faţă părul blond-cenușiu. 

— Dacă i-ar fi făcut vreun rău ... 

— Dar nu i-a făcut, o întrerupse Barbara. Acum, să n-ai nicio grijă. 
Nu voi pleca de lângă ea. 

Părăsi camera uitându-se peste umăr la fiica ei, știind că trebuia să 
discute cu Jordan, dar ezitând să-și părăsească fiica de care se temuse 
că nu-i va fi niciodată înapoiată. 

Nu se așteptase să dea peste Russell când deschise ușa de la salon! 

Unul din ochi îi era vânăt, nasul însângerat și gura umflată într-o 
parte. Cineva îl bătuse ... și recent. 

Privirea lui Willow merse peste cameră spre Jordan. El arăta la fel 
de controlat ca întotdeauna, dar pe obraz avea o julitură pe care n-o 
avusese înainte și încheieturile degetelor de la mâna dreaptă erau 
roșii. 

— Dani este bine? întrebă el. 

— Da. Dar ... ce s-a întâmplat aici? se încruntă ea. 

— Amantul tău m-a bătut, șuieră Russell. 

Ea își tinu respiraţia și se uită jenată la David. Una era să crezi că 
exista o relaţie între ea și Jordan, și alta s-o pui în vorbe atât de direct. 
Deși știa cine era Russell cu adevărat. Și știa că Jordan așteptase până 
o știuse pe Dani departe de orice zgomot, inainte de a-l pedepsi pe 
celălalt bărbat pentru ceea ce făcuse. 

— Nu fi îngrijorată, spuse David posomorât. Nu te condamn că 
încerci să-ţi cauţi fericirea cu altcineva după ce fiul meu te-a făcut să 
treci prin ce ai trecut. 

— Prin ce am făcut-o să treacă? se măriră ochii albaștri cu 
nevinovăție. 

— Willow ne-a spus totul, scrâșni tatăl lui cu dezgust. 

— Ei bine, aș vrea ca cineva să-mi spună, ripostă Russell. Am 
realizat mai întâi că ceva nu este în regulă când vărul meu a năvălit în 
birou cu o față posomorâtă, după ce-l convinsese pe omul de la pază 
să-i dea drumul și mi-a spus că o ia pe Dani acasă. Eu... 

— E-n regulă, Jordan, îl calmă David când acesta făcu un pas 
amenințător spre vărul lui, așezându-se în faţa lui Russell. Îmi doresc 
să-l fi lăsat pe Jordan să te omoare, cu câteva momente în urmă, în 
loc să te rănească puţin. Meriti asta pentru ce ai făcut-o pe Willow să 
sufere de-a lungul acestor ani! 

Russell își pierduse culoarea și nici nu mai arăta așa de sigur pe 
sine ca de obicei. 

— Nu știu ce ... mamă! Privirea lui era fixată pe femeia ciufulită 
care stătea în pragul ușii. Ce ţi s-a întâmplat? se încruntă el îngrijorat. 

Toţi ochii erau fixați asupra femeii micuţe care se clătina pe 
picioare. 

Dintr-o dată, Simone îi păru bătrână lui Willow, bătrână și fragilă, 
deși impresia dispăru instantaneu când aceasta întâlni privirea cu 
ochi albaștri și fermi. 


Capitolul 11 


Russell veni imediat lângă mama lui. 

— Mamă, tu ... 

— Nu mă atinge! strigă ea, înlăturând mâinile lui de pe ea de parcă 
ar fi ars-o şi trăgându-i o palmă peste obraz. 

— Eşti un animal! 

— Ce... 

— Mă dezguști! îl fulgeră ea pe fiul ei cu scârbă. 

Russell era mult mai șocat de atac decât oricare dintre ei, ridicând 
o mână să-și frece obrazul, care își pierduse culoarea, în afară de locul 
loviturii primite. 

Willow urmărise scena cu ochi mari și neîncrezători, sigură că 
Simone credea în nevinovăția fiului său, în ciuda a ceea ce David 
spusese mai devreme și era siguri că și Russell credea același lucru 
despre Simone. 

— A chemat cineva poliţia? întrebă Simone, din nou sigură pe sine. 

— Nu încă, o privi Jordan cu ochi îngustaţi. Nu eram siguri ... 

— Telefonează-le acum, îl îndemnă mătușa lui cu asprime. Vreau 
ca Russell să fie arestat! 

— Pentru ce naiba? întrebă Russell, nevenindu-i să creadă. Am 
luat-o pe fiica mea pentru o zi și ... Severitatea maică-sii îl făcu să tacă. 
Întreab-o pe Willow, mormăi el. 

— Nu-i nevoie să întreb pe nimeni despre tine, Russell, știam deja, 
spuse Simone cu gravitate. Tatăl tău a avut dreptate, te-am răsfățat de 
copil atât de mult încât când ai devenit adult ai crezut că poţi avea 
orice — sau pe oricine — dacă vroiai. 

— Nu știu despre ce vorbiti, scutură el batjocoritor din cap. Cred 
că trebuie să fie un soi de neînțelegere. Willow, spune-le că am avut 
permisiunea ta s-o iau pe Dani toată ziua. 

Privirea lui era dură. Ea îi întâlni privirea cu teamă, umezindu-și 
nervoasă buzele. 

- Eu... 

— Nu! Întreruperea severă a lui Jordan o făcu să tacă și el veni 
lângă ea și-i înconjură umerii cu brațul, protector ... N-o s-o mai 
intimidezi niciodată, o întrerupse el iritat. Cu toții știm că ai luat-o pe 
Dani fără ca Willow să ştie. 

— Willow? se uitară la ea cu fermitate acei ochi albaştri și reci. 

Braţul lui Jordan o strânse mai tare de umeri, în ochii lui fiind o 
promisiune când o privi cu tandrete. 

— Willow, nu trebuie să-ți mai fie niciodată frică de el, o asigură 
blând. Voi avea grijă de tine și de Dani. Întotdeauna. 

Gura lui Russell se strâmbă. 

— Nu este o promisiune cam pripită s-o faci femeii ... cu care 
urmează să mă căsătoresc? 

— N-aș lăsa-o să se recăsătorească chiar dacă aș ști că-ţi răspunde 
la versiunea ta deformată a iubirii, îi spuse Jordan cu severitate 
amară. Și ştiu că nu-ți răspunde. 

— Willow urmează să se mărite cu mine, interveni Russell. Nu-i 

așa, draga mea? 

Ea tresări involuntar la dezmierdarea lui. Dar nu se îndoi nici 
măcar pentru o clipă că Jordan la va proteja pe ea și pe Dani, știa că 
nu făcuse o promisiune pripită. La fel cum știa că-i interpretase greșit 
sentimentele mai devreme, când plecase atât de brusc. Dar vrusese să 
spună mai mult decât doar această promisiune? Avea nevoie de el, nu 
numai ca să aibă grijă de ea şi de Dani, dar s-o și iubească. 

Se întoarse către Russell cu spatele foarte drept. 

— TȚi-am spus deja că nu mă voi căsători cu tine, spuse ea calm. Nu 
s-a întâmplat nimic care să-mi schimbe hotărârea, îl privi ea sfidător. 

— Nu? 

— Nu! Willow și Jordan răspunseră în același timp, Willow 
uitându-se nesigură la Jordan, care stătea ţeapăn lângă ea. 

— Russell, când tatăl tău a spus că Willow ne-a spus totul, a vorbit 
serios. 

Surprinzător, Simone fu cea care intervenise ... 

— Ştim ce i-ai făcut acum cinci ani şi cum ai tratat-o de atunci, 
continuă ea fără milă. În ceea ce mă priveşte, eu nu mai am un fiu 
numit Russell ... Se întoarse în altă parte ... David, cheamă poliţia și 
spune-le că avem persoana care a răpit-o pe Dani. 

— Mamă, nu! sări Russell în faţa ei, cu o figură imploratoare. Nu 
ştiu ce v-a spus Willow, dar sunt sigur că numai minciuni. Ea... 

Maică-sa îl privi cu ochi de gheaţă. 

— Te-am numit animal cu putin timp în urmă și acum cred că este 
o insultă pentru regnul animal! Eşti agresiv și obsesiv. 

— Am iubit-o ... 

— Nu cunoşti înţelesul acestui cuvânt! îi aruncă Simone. Mi-e 
rușine de tine. Doar acum îmi dau seama ce nedreptate i-am făcut 
acestui copil în toți acești ani. 

— Acest “copil” are o aventură cu Jordan ... 

— El o iubește, îl corectă Simone cu asprime. Și cred că până la 
urmă poate își va găsi pacea și fericirea cu el Așa sper, adăugă ea cu 
simtire. 

— Sunteţi cu toţii foarte virtuoşi, nu? îi luă în râs Russell, 
renunțând să se mai prefacă. OK, am forțat-o pe Willow să rămână 
însărcinată, să mă ia în căsătorie, să trăiască cu mine. Dar ea nu s-a 
descurcat deloc rău — este bogată și faimoasă, acum. 

— Habar n-ai, nu-i așa? spuse Simone, compătimitor. Nici n-ai idee 
ce i-ai făcut lui Willow, scutură ea din cap. Ești lipsit total de morală 
şi de conștiință. 

— Se poate, o ironiză el. Dar nu sunt atât de prost să stau aici și să 
mă las arestat... Privirea lui se îndreptă spre Willow, care era învăluită 
protector de braţul lui Jordan ... Sper să te facă fericită! 

Cu o secundă în urmă stătea în salon cu ei, pentru ca în 
următoarea să dispară. Willow se întoarse pe jumătate spre bărbatul 
care o tinea protector lângă el. 

— Jordan ... 

— Lasă-l să plece, scutură el din cap. Nu va ajunge departe ... 

— Dar... 

— O să te fac fericită, Willow ... O întoarse în braţele lui. Te iubesc 
foarte mult și vreau să te iau de soţie. 

Ea se înroși, uitându-se jenată la Simone și la David. 

— Nu ţine cont de noi, draga mea, zâmbi David cu tristețe. Simon 
și cu mine vom merge în bucătărie să facem tuturor câte o ceașcă de 
ceai. Willow îi întoarse zâmbetul, mișcată. 

— După efortul dumitale de mai devreme, nu sunt sigură că 
serviciul meu de ceai va mai suporta! 

— Nu fi îngrijorată, mă voi ocupa eu, se oferi Simone, 

apropiindu-se cu agilitatea ei obișnuită s-o sărute pe Willow pe obraz. 
Bine ai venit în familie, draga mea. N-am crezut înainte că ţi-aș spune 
vreodată așa ceva, realiză ea încruntându-se. Știu că nu-l vei ierta 
niciodată pe Russell pentru ce ţi-a făcut; și în fond, de ce? adăugă ea 
cu amărăciune. Dar te rog să mă ierti pentru nedreptatea pe care 
ţi-am făcut-o. 

— N-aveai de unde să știi, o îmbrățișă Willow impulsiv pe cealaltă 
femeie. 

Simone își înăbuși câteva lacrimi când se întoarse spre soţul ei. 

— Hai, David, spuse ea cu vechea autoritate. Nu înţelegi că vor să 
fie singuri? Putem chema poliţia din bucătărie. 

Willow se mută stingherită în cealaltă parte a salonului, odată ce 
Simone și David trecuseră în bucătărie. Jordan spusese că o iubește 
și era evident că n-o dispreţuia așa cum crezuse la început, dar acum 
putea să se ofere s-o ia în căsătorie din milă. Și n-ar suporta dacă așa 
ar fi făcut! 

Fl o privi cu precauţie în timp ce ea îi evita privirea. 

— Te iubesc, Willow, spuse el încet. 

— Adevărat? se încruntă ea. 

— Îmi dau seama că nu așa trebuia să-ți spun, dar ... dar aveam 
nevoie să-ți spun, să alung durerea și tulburarea din privirea ta. 

— Ai reuşit să faci asta! schiţă ea un zâmbet trist. 

— Dumnezeule, când mă gândesc cât ai suferit! Mai devreme, a 
trebuit să plec fiindcă nu puteam suporta să te privesc, ştiind cum 
te-am abandonat. 

O furie rece îi traversă faţa şi un mușchi i se zbătu în maxilarele 
încleștate. 

— M-ai abandonat? 

— Dacă aș fi fost mai bun cu tine în trecut, poate ai fi fost în stare 

să mi te confesezi, spuse el posomorât. În loc de asta, te-am insultat. 

— Nu ţi-aș fi spus, Jordan, îl asigură ea liniștită. 

— Ar fi trebuit! Doamne, aș fi vrut să știu mai de mult ... am fost 
suficient de blând cu tine? o privi cu ochii lui căprui. 

— N-aveam nevoie de blândeţe din partea ta, vorbi ea răgușit. În 
acea noapte cu tine, a fost prima dată când am cunoscut plăcerea 
fizică, adăugă ea înroșindu-se la faţă. 

— Fiindcă mă iubeşti? întrebă el încordat. 

- Eu... 

— Înainte de a-mi răspunde, lasă-mă ... să-ți spun ceva. Ochii lui 
străluceau febril. M-am îndrăgostit de tine când Russell te-a adus 
acasă ca soţia lui. Este adevărat, Willow, insistă el când o văzu că i se 
oprește respiraţia a neîncredere. Dar erai căsătorită cu vărul meu, îi 
așteptai copilul. Era evident că te iubea și m-am disprețuit pentru că 
tineam la o femeie care părea să fi reușit să-i dea lui Russell ceea ce 
Claudia nu izbutise să-mi dea mie. M-am convins pe mine însumi că 
tu erai ca ea, apucătoare și ambițioasă și, când l-ai părăsit pe Russell 
după optsprezece luni de căsătorie și el ţi-a acordat atâţia bani la 
divorţ, am fost cu adevărat convins. Mi-am spus că familia — și cu 
mine — ne-am descotorosit de tine, dar când am aflat că vii la Jersey 
săptămâna trecută, nu m-am putut tine departe de tine. 

— Jordan, nu trebuie să-mi spui nimic din toate acestea ... 

— Trebuie s-o fac, dacă este nevoie să te conving că te-am iubit de 
foarte multă vreme și n-am recunoscut din cauza milei sau vinovăţiei, 
așa cum ai gândit tu. Ştiam asta, mormăi el când ea se înroși vinovată. 
Willow, te-am iubit înainte de a ști toate acestea. Și cred că şi tu mă 
iubești. 

Ea dădu capul pe spate provocator, anii de ascundere a emoţiilor 
adevărate făcând-o precaută. 

— Crezi? 

— N-ai fi venit la mine în acea noapte dacă nu m-ai fi iubit. 
Dragostea fizică era ultimul lucru pe care-l doreai, și totuși aveai 
nevoie de ea, de la mine. 

Lacrimile înțepau pleoapele lui Willow. 

— Te iubesc ... 

— Oh, Willow ... 

— Dar nu mă pot căsători cu tine. 

— De ce nu? se răsti el. Vreau mai mult ca orice să am grijă de tine 
și de Dani. 

Willow se întoarse cu spatele. 

— Asta-i problema, Jordan, oftă ea. Indiferent ce se întâmplă după 
ziua de azi, Russell se va întoarce într-o zi înapoi în viaţa mea, va fi 
întotdeauna o ameninţare a fericirii noastre, ca un nor negru care nu 
se împrăștie niciodată. Am trăit cu această ameninţare timp de cinci 
ani şi nu i-aș cere nimănui să împartă asta cu mine. 

— Nu-mi ceri mie; eu îţi cer ţie. Ne iubim unul pe celălalt și o să 
ne căsătorim. Russell a făcut tot ce a putut ca să-ți distrugă viața, dar 
eu intenţionez să am grijă să nu mai cunoști niciodată o zi nefericită. 

— Este un ordin ... domnule? zâmbi ea. 

Jordan îi întoarse zâmbetul. 

— Lasă-mă să te fac fericită, Willow. O luă în braţe. Fă-mă fericit, o 
îndemnă el răgușit, buzele lor aproape atingându-se. 

— Nu va fi ușor, spuse ea, cedând. 

— Se spune că niciodată nu este ușor ceea ce merită. Și tu meriti. 
Spune da, Willow. Te rog! 

ÎI iubea; nu se îndoia că și el o iubea la fel, îi vedea iubirea în 
căpruiul catifelat al ochilor. 

— Eu ... da, spuse ea cu putere. Da, mă voi mărita cu tine îi zâmbi 

ea, mișcată. 

— Iubita mea! Buzele lui le cereau pe ale ei, flămânde, dulceata 
sărutului dovedindu-i și mai mult cât de profund o iubea acest 
bărbat. 

— Noi ... trebuie să fie poliţia, spuse el îndreptându-și spatele când 
sună soneria, ochii lui fiind plini de îngrijorare. Spune-le adevărul, 
draga mea și ... Ce naiba? Se grăbi spre ușă, în timp ce Simone scosese 
un țipăt. 

Un poliţist stătea la ușă. Simone era susţinută de David, în timp 
ce plângea cu sughițuri. 

David se întoarse spre ei cu ochi plini de durere. 

— Maşina lui Russell a derapat pe o pată de ulei din drum și a 
intrat în coliziune cu un camion. Este mort, le spuse el, năucit. 

Scumpo, încetează să te mai agiți atâta cu părul! glumi Jordan. 
Oricum, nimeni nu se va uita la tine! 

— Mulţumesc foarte mult! se strâmbă ea, deși sclipirea de iubire 
din ochi îi contrazicea tonul. 

— Ti-ai făcut datoria, iubita mea, spuse el așezându-se pe o parte 
a patului. 

— Da? îl ironiză ea. Atunci, pe viitor, dormitorul acesta îmi 
aparţine în întregime? 

— Oh, nu, râse el încet. Încă am nevoie de tine, o sărută încet pe 
buze. Dar Simone și David vor dori să se uite la tânărul stăpân Justin 
de acolo. 

Amândoi se uitară drăgăstos la fiul lor de două zile, care dormea 
lipsit de griji în pătuţul de lângă pat. Trecuseră aproape doi ani din 
noaptea în care Jordan îi ceruse lui Willow să se mărite cu el. 
Fuseseră ani buni, ani fericiţi pentru toţi dintre ei. Îi luaseră trei luni 
după nuntă lui Dani, ca să-i spună lui Jordan “tăticule”, fiindcă asta 

simţea că era pentru ea. 

Moartea lui Russell fusese o eliberare tragică pentru Willow, deși 
îi părea rău pentru Simone și pentru David, care erau zdrobiți. Dar, 
treptat, reușiseră să treacă peste asta, îi vizitaseră pe Jordan și pe 
Willow la casa lor din Londra, iar acum așteptau exaltaţi la ușa 
dormitorului să-l vadă pe noul lor “nepot”. 

Willow insistase, spre necazul lui Jordan, ca bebelușul să fie 
născut acasă și mai apoi, el aprobase din toată inima când văzuse 
încântarea de pe faţa lui Dani când își vizitase fratele doar la câteva 
minute după ce fusese născut. Dani stătuse privind fața roșie a 
nou-născutului cu mare atenţie, înainte de a anunţa cu o voce 
solemnă că era “frumos”. Alergase să-i spună Barbarei, prietena și 
confidenta lor, totul despre el. Cu moartea lui Russell, Willow și Dani 
nu mai aveau nevoie de protecţie împotriva lui, dar Barbara devenise 
atât de mult o parte a familiei, încât rămăsese s-o ajute cu Dani cu 
noul copilaș, și-l liniștise pe Jordan în noapea dinainte, când soțul lui 
Willow, atât de sigur pe el, păruse să leșine aproape la intrarea fiului 
său în lume. 

Willow îi luă mâna într-ale ei, mulţumită că acest bărbat minunat 
o iubea, că găsiseră atâta fericire impreună. 

— Te iubesc, îi spuse ea. 

— Și eu te iubesc, o mângâiară ochii căprui de catifea. Îţi 
mulţumesc că ne-ai completat familia cu fratele lui Dani. 

O familie. În cele din urmă avea o familie pe care o iubea și era 
iubită de ea. Și cel mai mult din toate, îl avea pe Jordan. Nu mai avea 
nevoie de nimic altceva. 


Sfârşit 


